SunOnline: Meehunge aburaa medhu noosverin samaalu vaan jehey: PG\nމީހުންގެ އަބުރާ މެދު ނޫސްވެރިން ސަމާލުވާންޖެހޭ: ޕީޖީ\nޝަފްނާ ހުސައިން 14 Oct 2020, 22:35\nހަބަރާއި މައުލޫމާތު ފެތުރުމުގައި، މީހުންގެ އަބުރާ ގުޅުންހުރި ކަންކަމުގައި ނޫސްވެރިން މިހާރަށް ވުރެ ބޮޑަށް ސަމާލުކަން ދިނުމަށް ޕްރޮސެކިއުޓާ ޖެނެރަލް ހުސައިން ޝަމީމް ނޫސްވެރިންނަށް އިލްތިމާސްކުރައްވައިފި އެވެ.\nއެމްއެމްސީއިން ހިންގި "ނޫސްވެރިކަމުގެ އަސާސީ ޕްރޮގްރާމް 2020" ނިންމުމުގެ ގޮތުން ވާޗުއަލްކޮށް ބޭއްވި ރަސްމިއްޔާތު ޝަރަފުވެރިކޮށްދެއްވައި މިރޭ ޕީޖީ ޝަމީމް ވިދާޅުވީ ނޫސްވެރިކަމުގެ މިނިވަންކަމަކީ މިނިވަން ޑިމޮކްރެޓިކް މުޖުތަމައެއްގައި ކަށަވަރުކޮށްދޭންޖެހޭ އެންމެ މުހިންމު އެއް އަސާސީ ހައްގު ކަމަށެވެ.\nނޫސްވެރިކަމަކީ ވަރަށް ގިނަ ބާރުތަކެއް ލިބޭ މަސައްކަތެއް ކަމަށާއި ގާނޫނު އަސާސީގައި ނޫސްވެރިކަމުގެ މިނިވަންކަމަކީ އަސާސީ ހައްގެއްގެ ގޮތުގައި ބަޔާންކޮށްފައި އޮންނަނީ ވެސް އެހެންވެގެން ކަމަށް ޕީޖީ ވިދާޅުވި އެވެ.\nއެހެން ނަމަވެސް އެއްވެސް ބާރެއް ބޭނުންކުރާއިރު، އެއްވެސް ހަމައެއް ލަމައެއް ނެތި، އެއްވެސް ކަހަލަ ޒިންމާދާރުކަމެއް ނެތި ބޭނުންކުރުމަކީ ކޮށްގެންވާނެ ކަމެއް ނޫން ކަމަށް ޕީޖީ ވިދާޅުވި އެވެ.\n"އެއީކީ ޒިންމާދާރު ގޮތެއް ވެސް ނޫން. އެހެންވީމާ ނޫސްވެރިކަމުގެ އަސާސީ ހައްގާ ގުޅިގެން ވެސް ޒިންމާތަކެއް އަންނަކަން އަޅުގަނޑުމެން ގަބޫލުކުރަންޖެހޭ،" ޕީޖީ ވިދާޅުވި އެވެ.\nގާނޫނުއަސާސީން ނޫސްވެރިކަމުގެ މިނިވަންކަން ލިބިދީފައިވާ ފަދައިން، ކޮންމެ ރައްޔިތަކަށް އެމީހެއްގެ އަބުރު ރައްކާތެރިކުރުމުގެ ހައްގު ވެސް ލިބިގެންވާކަން ޕީޖީ ފާހަގަކުރެއްވި އެވެ.\n"އެހެންވީމަ ނޫސްވެރިކަމުގެ މިނިވަންކަމޭ ކިޔާފައި މީހުންގެ އަބުރު ކަތިލާ، މީހުންނާ މެދު ނުބައި ތަސައްވުރެއް އުފެދޭ ގޮތަށް ވާހަކަ ދެއްކުމަކީ އެއީ އަޅުގަނޑު ދެކޭ ގޮތުގައި އެއްގޮތަކަށް ވެސް ކޮށްގެން ވާނެ ކަމެއް ނޫން. ޒިންމާދާރު ކަމަކަށް ވެސް ނުވާނެ،" ޕީޖީ ވިދާޅުވި އެވެ.\nމަޖިލީހުގެ މި ދައުރުގައި ސަރުކާރުގެ ފާރާތުން މަޖިލީހަށް ހުށަހަޅަން ހަމަޖެހިފައިވާ އަބުރުގެ ބިލާ ގުޅިގެން ނޫސްވެރިންގެ ހުރި ކަންބޮޑުވުންތަކާ ގުޅިގެން ވެސް ޕީޖީ ވަނީ މިރޭ ވާހަކަދައްކަވައިފަ އެވެ.\nޕީޖީ ވިދާޅުވީ އެ ބިލާ މެދު ނޫސްވެރިންގެ ކަންބޮޑުވުންތައް ހުރީ، މީގެކުރިން ކަން ހިނގާފައި ހުރި ގޮތުން ކަމަށް ގަބޫލުކުރެވޭ ކަމަށެވެ.\nއެހެން ނަމަވެސް، ކޮންމެ މީހަކަށް ވެސް އަބުރު ރައްކާތެރިކުރުމުގެ ހައްގު ގާނޫނުއަސާސީން ލިބިދީފައިވާއިރު، ދައުލަތުގެ ތެރޭގައި އެކަން ތަންޒީމުކުރެވިފައި އޮންނަން ޖެހޭނެ ކަމަށް ވެސް ޕީޖީ ވިދާޅުވި އެވެ.\nޝަމީމް ވިދާޅުވީ ކުރީގައި އެއީ ޖިނާއީ ކުށެއްގެ ގޮތުގައި އޮތް ނަމަވެސް، އަބުރުގެ މައްސަލަތަކުގައި ޖިނާއި އަދުލުގެ ނިޒާމު ބޭނުންކުރުމުން ލިބޭ ގެއްލުން ބޮޑު ކަމަށް އޭނާ ވިދާޅުވި އެވެ. އެހެންވެ، އެއީ މަދަނީ ގޮތުން ކޮންޓްރޯލްކޮށް، ތަންޒީމުކުރަންޖެހޭ ކަމެއް ގޮތަށް މިހާރު ގަބޫލުކުރެވޭ ކަމަށް ޝަމީމް ވިދާޅުވި އެވެ.\n"އެހެންވީމަ އޭޖީ އޮފީހުން ވެސް އެބަ ވިދާޅުވޭ އަބުރާ ބެހުމުގެ ގާނޫނުގެ ތެރޭގައި ޖިނާއީ އަދުލުގެ ތެރެއިން ފިޔަވަޅު އެޅޭގޮތެއް ނޫނޭ މި ތައާރަފް ކުރައްވަނީކީއެއް. އެހެން ނަމަވެސް ކޮންމެސް ނިޒާމެއް އޮންނަން ޖެހޭ ކަމަށް އަޅުގަނޑު ގަބޫލުކުރަން،" ޕީޖީ ވިދާޅުވި އެވެ.\nޕީޖީ ވަނީ މިހާރަކަށް އައިސް، ކަނޑައެޅިގެން ހަގީގަތާ ހިލާފު، އަދި ބައެއް ފަހަރު ގާނޫނާ ވެސް ހިލާފު ވާހަކަތައް، ކަމުގެ ހަގީގަތް އެނގޭ އިރުވެސް ބައެއް ފަރާތްތަކުން ފަތުރަމުން ގެންދާކަމުގެ ކަންބޮޑުވުން ފާޅުކުރައްވައިފަ އެވެ.\nޕީޖީ ވިދާޅުވީ އެއީ ނޫސްވެރިކަމުގެ މިނިވަންކަމުގެ ތަރަހައިގެ ތެރޭގައި ހިމެނޭ ކަމެއް ކަމަށް ގަބޫލުކުރަން އުނދަގޫ ކަމަށާއި މައުލޫމާތު ފެތުރުމުގައި ވެސް ކޮންމެސް ހަމަތަކަކާއި އުސޫލުތަކެއް ހުންނަން ޖެހޭނެ ކަމަށެވެ.\n"އެހެންވެގެން ނޫސްވެރިކަމުގެ އެތިކްސް އަކީ އެހާ މުހިންމު ކަމަކަށް ވެގެން މިދަނީ. އެތިކްސް އަށް ވަރަށް ބޮޑަށް ސަމާލުކަން ދީގެން، ހާއްސަކޮށް އަބުރާ ބެހޭ ކަންކަމުގައި، މީހުންގެ އަބުރާ ބެހޭ ކަންކަމުގައި ތަންކޮޅެއް ސަމާލުވެގެން ކުރިއަށް ދިއުމަކީ ވަރަށް މުހިންމު ކަމެއް ކަމަށް އަޅުގަނޑު ދެކެނީ،" ޕީޖީ ވިދާޅުވި އެވެ.\nއެންމެ ފަހުން އަރުނަބު ގޮސްވާމީ ދޫކޮށްލައިފި\nގޮސްވާމީ ކަފާލާތުގެ ދަށުން ދޫކުރަން ކޯޓުން ދެކޮޅު ހަދައިފި\nރިޕަބްލިކް ޓީވީގެ ވެރިޔާ އަރުނަބު ގޮސްވާމީ ހައްޔަރުކޮށްފި


Bad Touch, dharinnah kiyaidheynee kihineh? - One Online\n"ބޭޑް ޓަޗް" ދަރީންނަށް ކިޔައިދޭނީ ކިހިނެއް؟\nކުޑަކުދިންނަށް ކުރާ ޖިންސީ ފުރައްސާރައިގެ ވާހަކައަކީ ކޮންމެ ދުވަހަކު ކަހަލަ ގޮތަކަށް އިވޭ ވާހަކަތަކެވެ. މީހުންގެ ވިސްނުމަށް ކިތަންމެ ބަދަލުތަކެއް އައި ނަމަވެސް ކުދިންނަށް ޖިންސީ ފުރައްސާރަ ކުރުމަށާއި އަނިޔާ ކުރުމަކަށް ބަދަލެއް ނާދެއެވެ. އެހެންކަމުން އަހަރެމެންގެ ދަރިންނަށް އެކުދިންގެ ގައިގައި މީހުން ރަނގަޅު ނިޔަތެއްގައި އަތްލުމާއި ގޯސް ނިޔަތެއްގައި އަތްލުމުގެ ތަފާތު ކިޔައިދިނުމަކީ ވަރަށް މުހިންމު ކަމެކެވެ.\n"ބޭޑް ޓަޗް" އަކީ މީހެއްގެ ގައިގައި އަތްލުމުން އެމީހަކަށް އުނދަގޫ ވާ، ނުތަނަވަސްވާ ނުވަތަ ބިރުވެރިކަމެއް އިހްސާސް ކުރެވޭ ގޮތަށް އަތްލުމެވެ. ގޯސް ނިޔަތެއްގައި މީހަކު ކުޑަކުއްޖެއްގެ ގައިގައި އަތްލައިފިނަމަ އެކުއްޖާ އެމީހަކު ދެކެ ބިރުގަންނާނެއެވެ. އެމީހަކާ އެކީ އެކަހެރިވާން ބޭނުމެއް ނުވާނެއެވެ. ކުޑަކުދިންނަށް މީހަކު ގޯސް ނިޔަތެއްގައި އަތްލުމާއި ރަނގަޅު ނިޔަތެއްގެ އަތްލުމުގެ ތަފާތު ކިޔައިދިނުމަކީ މައިންބަފައިންނާއި ބޮޑެތި މީހުން އަދި ޓީޗަރުންގެ ބޮލުގައި އެޅިފައިވާ ޒިންމާއެކެވެ.\nމައިންބަފައިން ދަރިފުޅާ ގާތް ގުޅުމެއް ބޭއްވުމަކީ ވަރަށް މުހިންމު ކަމެކެވެ. ދަރިފުޅު ބޭނުން އެއްޗެއް ހިއްސާ ކުރެވޭ ވަރުގެ ގާތް ބަޔަކަށް މައިންބަފައިން ވާން ވާނެއެވެ. ދަރިފުޅަށް އުނދަގޫވާ ކަހަލަ އަމަލެއް އެހެން މީހަކު ފަރާތުން ފެނިއްޖެނަމަ އެއްވެސް ޖެހިލުމެއްނެތި އެކުދިން މައިންބަފައިންނާ ހިއްސާ ކުރަން އެދޭށެވެ. ދަރިފުޅަށް ބޭޑް ޓަޗް ކިޔައިދިނުމުގައި އެއީ ވަރަށް މުހިންމު ކަމެކެވެ. އެކަން ނުވެ އޮތް ނަމަ، އެ ކޮމްފޯޓް ނުވަތަ އިތުބާރާއި ގާތްކަން މައިންބަފައިންނާއި ދަރިވަރާ ދެމެދު ނެތް ނަމަ އެކުދީންނަށް މިފަދަ ކިތަންމެ ސީރިއަސް މައްސަލަތަކެއް ކުރިމަތިވަމުން ދިޔަ ނަމަވެސް އެކަން އޮންނާނީ ނޭނގުމެއްގެ ތެރޭގައިކަން ހަނދާން ކުރާން ޖެހެ އެވެ.\nދަރިންނަށް އެކުއްޖާގެ ހަށިގަނޑަކީ ހަމައެކަނި އޭނާގެ ހައްގެއްކަން ވިސްނައި ދޭށެވެ. ހުއްދައާ ނުލައި އެހެން މީހުންނަށް ދަރިފުޅުގެ ހަށިގަނޑުގައި އަތްނުލެވޭނެ ކަން ވެސް ވިސްނައިދޭށެވެ. އެގޮތުން ދަރިފުޅު ބޮޑުވުމުން ގާތް އެކުވެރިންނާއި މައިންބަފައިންނަށްވެސް ހުއްދަނެތި ދަރިފުޅުގެ ހަށިގަނޑުގެ ބައެއް ހިސާބުތަކުގައި އަތް ނުލެވޭނެ ކަން ކިޔައިދޭށެވެ. ދަރިފުޅު ކުޑައިރު މިފާހަގަކުރި ކަންކަން ކިޔައިދީ ވިސްނައިދީފިނަމަ ބޮޑުވުމުން އެކުއްޖާއަށް މީހަކު ގޯސް ނިޔަތެއްގައި އަތްލަފިނަމަ ހުއްޓުވައި މައިންބަފައިންނަށް އެކަން ކިޔައިދޭން އެނގޭނެއެވެ.\nމީހަކު ހިތްހަމަ ނުޖެހޭ ގޮތަށް ކުއްޖާގެ ހަށިގަނޑުގެ ތަނެއްގައި އަތްލައިފިނަމަ ނޫނެކޭ ބުނަން ދަރިފުޅަށް ދަސްކޮށްދޭށެވެ. ޓީޗަރަކުވެސް ނުވަތަ ގާތްތިމާގެ މީހަކަށްވިޔަސް ނުވަތަ ޓީޗަރަކުވެސް ގޯސްގޮތަކަށް އަތްލާ ނަމަ އެކަން ހުއްޓުވައި ނޫނޭކޭ ބުނަން ޖެހޭނެކަން ދަރިފުޅަށް ބުނެދޭށެވެ. ގޯސް ނިޔަތެއްގައި އަތްލުމާއި ގުޅޭ ކަންކަން ދަރީންނަށް ކިޔައިދޭއިރު ހަމަޖެހިގެން ރީތި ބަހުން ކިޔައިދިނުމަކީ ވަރަށް މުހިންމު ކަމެކެވެ.\nދަރިފުޅުގެ އުޅުމަށް ބަދަލު އަންނަ ނަމަ އެކުއްޖާއާ ވާހަކަދައްކައިގެން ވީގޮތެއް ބެލުމަކީ ވަރަށް މުހިންމު ކަމެކެވެ. ނުވަތަ ކުޑަކުއްޖަކު ވަކި މީހަކާ އެކީ އެކަނި ހުންނަން ބޭނުން ނުވާނަމަ ނުވަތަ ވަކި މީހަކު ފެނުމުން ބިރުގަންނަ ނަމަ އެކުއްޖާ އެމީހަކާ އެކު އެކަހެރި ނުކުރާށެވެ. ދަރިފުޅާ ވާހަކަ ދައްކައިގެން ބިރުގަނެ ޖެހިލުންވާ ސަބަބު ބަލައި ސާފު ކުރާށެވެ. އެކަމުގައި ސީރިއަސް ސަބަބެއް އޮތުމަކީ ވަރަށް ގާތް ކަމެކެވެ.\nކުރީންވެސް ބުނި ފަދައިން ބޭޑްޓަޗް، ނުވަތަ ނުހަމަ ގޮތުގައި ދަރިފުޅު ގައިގައި މީހުން އަތްލުމުން އެކަން މައިންބަފައިންނަށް އެނގުމަށް މަގުފަހިކޮށްދޭނެ އެންމެ މުހިންމު ކަމަކީ ދަރިފުޅާއި މައިންބަފައިންނާ ދެމެދު އޮންނަ އިތުބާރާއި ލޯތްބާއި ގާތް ގުޅުމެވެ. އެ ގުޅުން އޮވެއްޖެ ނަމަ މިކަންކަން ހައްލުކުރުމުގެ ފުރުސަތު ވަރަށް ބޮޑަށް ހުޅުވިފައި އޮންނާނެ އެވެ. އެހެންކަމުން އެ ގުޅުން ގާއިމްކޮށް ވަރުފަދަކޮށް ބާއްވަން ހާއްސަ އިސްކަމެއް ދޭށެވެ.\nގުޅޭ ޓެގު ކުޑަކުދީންނަށް ކުރާ އަނިޔާ ބެލެނިވެރީން ކުޑަކުދިންނަށް ކުރާ ޖިންސީ ގޯނާ ކުޑަކުދީންނަށް ހާއްސަ އިލްމު\nނުކުޅެދޭ އަންހެން ކުއްޖަކު ރޭޕްކުރި ދިވެއްސެއްގެ މައުލޫމާތު ފުލުހުން އާންމުކޮށްފި\n10 އަހަރުގެ ކުއްޖަކަށް ދޮންބައްޕަ ޖިންސީ ގޯނާ ކުރި މައްސަލައެއް ފުލުހުން ތަހުގީގު ކުރަން ފަށައިފި


Supreme court recess ah hingajje | Hurihaa.mv\nސުޕްރީމް ކޯޓް ރިސެސްއަށް ހިނގައްޖެ\nPublished on 30 Nov 2021, 21:25\nދިވެހިރާއްޖޭގެ ސުޕްރީމް ކޯޓު ހިންގާ ތީމުގެ. ފޮޓޯ: އަބީދު | ހުރިހާ\nދިވެހިރާއްޖޭގެ ސުޕްރީމް ކޯޓް މިއަދުން ފެށިގެން ރިސެސްއަށް ހިނގައްޖެ އެވެ.\nކޯޓުތަކުގެ ގާނޫނޫގެ ހަތްވަނަ މާއްދާގެ ދަށުން ކޮންމެ އަހަރެއްގެ ނޮވެމްބަރު މަހުގެ ފަހު ހަފްތާގެ އެންމެ ފަހު މަސައްކަތު ދުވަހުން ފެށިގެން، ވިދިގެން އަންނަ އަހަރު ޖެނުއަރީމަހުގެ ފުރަތަމަ ރަސްމީ ދުވަހާ ހަމައަށް ސުޕްރީމް ކޯޓް އޮންނާނީ ރިސެސްގަ އެވެ.\nސުޕްރީމް ކޯޓް ރިސެސްގައި އޮންނަ ވަގުތުގައި ކޮންމެހެން ބޭނުންޖެހިއްޖެ ހާލަތެއްގައި މެނުވީ ސުޕްރީމް ކޯޓްގެ ޝަރީއަތުގެ އަޑުއެހުމެއް ނުބާއްވާނެ އެވެ. އެހެން ނަމަވެސް، ކޯޓަށް މައްސަލަތައް ބަލައިގަތުމާއި އިދާރީ މަސައްކަތްތައް ރިސެސްގެ ދުވަސްވަރުގައި މެދުކެނޑިގެންނުދާނެ އެވެ.\nކޯޓްތަކުގެ ގާނޫނުގައި ބަޔާންކޮށްފައިވާގޮތުން، ސުޕްރީމް ކޯޓް ރިސެސްގައި އޮންނަ މުއްދަތުގައި، ސުޕްރީމް ކޯޓްގެ ފަނޑިޔާރުން ބޭނުންވެއްޖެ ނަމަ ޝަރީއަތުގެ އަޑުއެހުމެއް ބޭއްވިދާނެ އެވެ. އަދި ގާނޫނުން ވަކި މުއްދަތަކަށް ނިންމަންޖެހޭ ކަމެއް އޮވެއްޖެނަމަ އެމުއްދަތުގައި އަޑުއެހުންތައް ބޭއްވުމަށް ގާނޫނު ލާޒިމުކުރެ އެވެ.\nމީގެ އިތުރުން ރިސެސް މުއްދަތުގެ ތެރޭގައި ކުށްލި ނުރައްކަލުގެ ޙާލަތު އިއުލާންކޮށްފިނަމަ ސުޕްރީމްކޯޓްގެ ރިސެސްގެ މުއްދަތު ނިމުމަކަށް އަންނާނެކަމަށް ކޯޓްތަކުގެ ގާނޫނުގައި ބަޔާންކޮށްފައިވެ އެވެ.\nރާއްޖެ މިއަދު މާލެ ސުޕްރީމް ކޯޓު


Kudhinnah TV balan furusathu dhey iru mikama visnantha?\nކުދިންނަށް ޓީވީ ބަލަން ފުރުސަތުދޭއިރު މިކަމާ ވިސްނަންތަ؟\nބައެއް މައިންބަފައިން ދަރިއަކު ގޯސްކަމެއްކުރުމުން ވަރަށް ގިނައިން ބުނާތީ އަޑުއިވެއެވެ. ” ތިމަންނަގެ ދަރިފުޅު އެކަހަލަ ކަމެއްކުރަންވީ ކީއްވެހެއްޔެވެ؟ އޭނާ ބޭނުން ކޮންމެ އެއްޗެއް ތިމަންނަ ހޯދައިދެމެވެ. ބަރާބަރަށް ކާންދީ ސްކޫލަށް ފޮނުވަމެވެ. ދުވަހަކުވެސް ރުޅިއައިސްގެން ބާރަށް އެއްޗެއްބުނެ އަނިޔާކޮށްފައެއް ނޯންނާނެއެވެ. ގޭގަ އޭނައަށް މަނާ އެއްކަމެއްވެސް ނޯންނާނެއެވެ. ” އެއީ ޙަޤީގަތުގައިވެސް ތެދަކަށްވެދާނެއެވެ. އެކަމަކު އެހުރިހާކަމެއް އެގޮތަށްހުރި ކަމުގައިވިޔަސް މާބޮޑުކަމެއްކަމަށް ނުދެކި ދޫކޮށްލެވޭ އެންމެ ކަމެއްގެ ސަބަބުންވެސް ކުއްޖާގެ ތަރުބިއްޔަތަށް ނޭދެވޭ އަސަރުކުރުމަކީ ވަރަށް އެކަށީގެންވާކަމެކެވެ. މިގޮތުން މިއާރޓިކަލްގައި އަޅުގަނޑު އަލިއަޅުވާލަން މިގަސްތުކުރަނީ އެފަދަ ކަމަކަށެވެ.\nމީޑިޔާގެ ވަސީލަތްތަކުގެ ތެރެއިން ކުޑަކުދިންނާއި އެންމެ ރައްޓެހި އެއްޗަކީ ޓީވީ އެވެ. ޓީވީ އެއްނެތް ގެއެއް ހުރެދާނެ ކަމާއި މެދުވެސް މިހާރު ސުވާލު އުފެދޭހާ ވެއެވެ. އެހެންކަމުން މޯބައިލް ފޯނާއި އިންޓަނެޓްގެ ބޭނުންކުރުމުގެ ފުރުސަތުނުލިބޭ ތުއްތުކުއްޖާއަށްވެސް ޓީވީ އިން ދައްކާ މަންޒަރުތައް ފެނެއެވެ. ވަރަށް މަދުގެއެއްފިޔަވައި ކޮންމެ ގެއަކީވެސް ކޭބަލްޓީވީގެ ޚިދުމަތް ބޭނުންކުރަމުން އަންނަގެއަކަށްވުމުން ތަފާތު އެތައް ނޭދެވޭ މަންޒަރުތަކެއް ކުދިންނަށް ފެނުމުގެ ފުރުޞަތު ބޮޑުވެގެން ދެއެވެ. ކުޑަކުދިން އެންމެ ގިނައިން ބަލާ އަދި ގަޔާވާ އެއްޗަކީ ކާރޓޫނެވެ. ގިނަ މައިންބަފައިން ދެކޭ ގޮތުގައި ޓީވީ އިން ކުޑަކުދިން ބެލުން އެންމެ އެކަށީގެންވާ އެއްޗަކީވެސް ކާރޓޫނެވެ. އެކަމަކު ކާރޓޫންތަކުން ފެންނަ މަންޒަރުތަކާމެދު ވިސްނަނީ ވަރަށްމަދު މީހެކެވެ. ކުޑަކުދިންގެ މެދުގައި މަޝްހޫރު ގިނަ ކާރޓޫނުތަކުގައި އެކުދިންގެ ޢުމުރާ ނުގުޅޭ މަންޒަރުތައް ހުންނަކަން ފާހަގަކުރެވެއެވެ. ޕުރިންސްއަކާއި ޕުރިންސަސްއެއްގެ ލޯބީގެ ގުޅުން ކާރޓޫނެއްގެ ސިފައިގައި ގެނަސްދިންކަމުގައި ވިޔަސް އެއިން ހަމަ ދޭހަވާނީ އެއްމާނައެއް ދޮގެއްތޯއެވެ؟ އެމަންޒަރުތަކުން ފެންނަކަންކަމާމެދު ކުދިން ނުވިސްނާނެ ކަމަށް ދުށުމަކީ ގޯހެކެވެ. ކާޓޫނުތަކުގެ ތެރެއިންވެސް ރަގަޅު ފިލާވަޅުތައް އުގަންނައިދޭ ކާޓޫނުތައް ބަލަން ކުދިންނަށް ފުރުސަތުދިނުމަކީ މައްސަލައެއްނޫނެވެ. މުހިއްމީ ބެލެނިވެރިން އެކަންކަން ޔަގީންކުރުމެވެ.\nކާރޓޫނުގެ އިތުރުން ކުޑަކުދިން އެންމެ ޝައުޤުވެރިކަމާއެކު ބަލާ އެކައްޗަކީ ލަވައާއި ޑުރާމާއެވެ. ކަންމިހެން އޮތްއިރު ހަމައކަނި ރާއްޖޭގެ ޓީ.ވީ ޗެނަލްތަކުން ދައްކާފަހުގެ ދިވެހިލަވަތަކާއިމެދު ކުޑައިރުކޮޅަކަށް ނަމަވެސް ތިޔަބޭފުޅުންގެ ފިކުރު ހިންގަވާ ބައްލަވާށެވެ. ނިވާކަންކުޑަ ހެދުންތަކާއި ދެޖިންސުގެ މީހުންގެ ގައިގޯޅިވުމާއި ޖިންސީ ޢަމަލުތަކަށް ހިތްވަރުލިބޭ ޙަރަކާތްތައް ނޫން އެހެން އެއްޗެއް އެއިން އެބަފެނޭ ހެއްޔެވެ؟ މިމަންޒަރުތައް ޝައުޤުވެރިކަމާއެކު ބަލަން އެއްކަލަ ދަރިފުޅު ސޯފާގައި މަޑުމަޑުން އިންނަތަން ފެނުމުން ގިނަމައިންބަފައިންނަށް ލިބެނީ ބޮޑުހިތްހަމަޖެހުމެކެވެ.ދަރިފުޅު މަޑުމަޑުން ބަސްއަހައިގެން އިނީތީއެވެ. މަންމަ ނުވަތަ ބައްޕަ ބޭނުންވާ ކަމެއްކުރުމުގެ ފުރުޞަތު ވަގުތުކޮޅަކަށް ނަމަވެސް ލިބޭކަމަށްޓަކައެވެ. އެކަމަކު އެމަންޒަރުތައް ކުދިންނަށް ފެނުމުން އެކުދިންގެ ސިކުނޑީގައި ކުރެހެމުންދާނެ ތަސްވީރާމެދު އެއްގޮތަކަށްވެސް ވިސްނައެއްނުލައެވެ. ނަތީޖާއަކަށްވަނީ ކުދިންނަށް އެފެންނަ ކަންތައްތަކަކީ މުޖުތަމައު ބަލައިގަންނަ އަދި ކުރުން ” އޯކޭ ” ކަންތައްތައްކަމުގައި އެކުދިންނަށް ޤަބޫލުކުރެވުމެވެ. ވަރަށް ހަގުއުމުރުގައި ކުދިން ބޯއިފްރެންޑުންނާއި ގާރލްފްރެންޑުން ބޭނުންވުމާއި، ކުޑަކުދިންގެ ފަރާތުން ފެންނަ ބަދުއަޚްލާޤީ އަމަލުތައް މިހާރަކަށްއައިސް އިތުރުވުމުގެ އެއްސަބަބަކީ މިއީކަމުގައި ދަންނަވަން ކެރިދާނެއެވެ. އެކަމަކު މިކަންކަމަށް ކުދިންގެ ވިސްނުން އެނބުރެން ދިމާވީ ކީއްވެގެން ހެއްޔެވެ؟ އަދި އެވިސްނުން އެކުދިންގެ ސިކުނޑީތަކަށް ވާސިލްވުމަށް މަގުފަހިވީ ކޮންބަޔަކު ފުރުޞަތުދީގެން ހެއްޔެވެ.؟ ޚުދު މައިންބަފައިންނާއި ބެލެނިވެރިންނެވެ.\nމިމައުޟޫޢުގައި ދެއްކިދާނެ އެކަހަލަ ކިތައްމެ ވާހަކައެއްވެސް އެބަހުއްޓެވެ. އެކަމަކު އެވާހަކަތައް ހިމަނައިގެން އާރޓިކަލް ދިގުކުރުމުގެ ބޭނުމެއް އޮތްހެނެއް ހިޔެއްނުވެއެވެ. އެހެންހަދައިފިނަމަ ފަހަރުގައި ޓީވީއަކީ ކުޑަކުދިން އެއްގޮތަކަށްވެސް ބެލުން ރަގަޅުނޫން އެއްޗެއްކަމުގައި ހީވުމަކީވެސް ވެދާނެކަމެކެވެ. ކުޑަކުދިން ކަމުގައިވިޔަސް ޓީވީ ބެލުމަކީ އޭގެޒާތުގައި އެއްވެސް މައްސަލައެއް ނޫނެވެ. އެކަމަކު އެއިން އެކުދިންނަށް ބެލެންވާނީ އެކުދިންގެ އުމުރާގުޅޭ އަދި އެކުދިންގެ ތަރުބިއްޔަތަށް ނޭދެވޭ އަސަރެއް ނުކުރާނެ މަންޒަރުތަކަކެވެ. އެކަން ޔަޤީން ކުރަންތިބި ބަޔަކީ އެކުދިންގެ މައިންބަފައިން ނުވަތަ ބެލެނިވެރިންނެވެ.


91 gaumakun 3000 ahvvure gina Athlete in vaadhakuraa Winter Olympics fashaifi - One Online\nބެއިޖިންގައި މިއަދު ބޭއްވި ހުޅުވުމުގެ ރަސްމިއްޔާތުގެ ތެރެއިން --- ފޮޓޯ/ ގެޓީ\nނުވަދިހަ އެއް ގައުމަކުން 3000 އަށްވުރެ ގިނަ އެތުލީޓުން ވާދަކުރާ ވިންޓާ އޮލިމްޕިކްސް ފަށައިފި\nވިންޓާ އޮލިމްޕިކްސްގެ 24 ވަނަ އެޑިޝަން ރަސްމީކޮށް ޗައިނާގެ ބެއިޖިންގައި ފަށައިފިއެވެ.\nމިއަހަރުގެ ވިންޓާ އޮލިމްޕިކްސްގައި 91 ގައުމަކުން 3000 އަށްވުރެ ގިނަ އެތުލީޓުން ވާދަކުރާނެއެވެ. މިއަހަރުގެ ވިންޓާ އޮލިމްޕިކްސް ޗައިނާގައި ފަށާފައިވާ އިރު، އެ އިވެންޓް ޗައިނާގައި ބާއްވާތީ އިންޓަނޭޝަނަލް އޮލިމްޕިކްސް ކޮމިޓީ (އައިއޯސީ)އަށް ވަނީ ފާޑުކިޔުންތައް އަމާޒުވެފައެވެ. އެއީ ޗައިނާގައި ލާއިންސާނީ އެތައް ކަމެއް ހިނގަމުން ދަނިކޮށް އެކަން ފޮރުވަން ޗައިނާއަށް ދިން ފުރުސަތެއް ކަމަށް އެފަދަ ކަންކަމާ ދެކޮޅަށް އަޑު އުފުލާ ޖަމިއްޔާތަކުން ވަނީ ބުނެފައެވެ.\nހުޅުވުމުގެ ރަސްމިއްޔާތުގައި އައިއޯސީގެ ރައީސް ތޯމަސް ބަޗް ވިދާޅުވީ އޮލިމްޕިކްސްގެ ބޭނުމަކީ ތަފާތުކުރުންތައް ނައްތާލައި، ޑައިވަސިފިކޭޝަނަށް ފުރުސަތު ހުޅުވާލުން ކަމަށެވެ. އޭގެ އިތުރުން ބަޗް ވަނީ ސިޔާސީ ފަރާތްތަކަށްވެސް ހާއްސަ މެސެޖެއް ދެއްވާފައެވެ. ބަޗް ވިދާޅުވީ ހިޔާލު ތަފާތުވުންތަކަށް ޖާގަ ދީ، ސުލްހަ މަސަލަސްކަމަށް ފުރުސަތެއް ދިނުމަށެވެ.\nވިންޓާ އޮލިމްޕިކްސް ހުޅުވުމުގެ ރަސްމިއްޔާތު ވަރަށް ބޮޑަށް ފިނި މޫސުމާ ގުޅުވާލައިފައި އޮތް އިރު، ދަންމަރު ރޯކުރީ ސްނޯ ފްލޭކެއްގެ މަންޒަރު ސިފަވާ ގޮތަށް ހުރި ކަލްޑްރޯންއެއްގައެވެ. ސްނޯ ފްލޭކުން ރަމްޒުކޮށްދީފައި ވަނީ ބައިވެރިވާ 91 ގައުމެވެ. އެ ގައުމުތަކުގެ ރަމްޒު ސްނޯ ފްލޭކުން ދައްކާލިއެވެ.\nބެއިޖިން ވެފައި ވަނީ ހޫނު މޫސުމުގެ އޮލިމްޕިކްސް އާއި ފިނި މޫސުމުގެ އޮލިމްޕިކްސް ބާއްވަން ފުރުސަތު ލިބުނު ފުރަތަމަ ސިޓީއަށެވެ. ވިންޓާ އޮލިމްޕިކްސްގެ ހުޅުވުންވެސް ބާއްވާފައި ވަނީ 2008 ވަނަ އަހަރު އެގައުމުގެ ބޭއްވި ހޫނު މޫސުމުގެ އޮލިމްޕިކްސް ހުޅުވި ބާޑްސް ނެސްޓް ސްޓޭޑިއަމްގައެވެ.\nޗައިނާއިން ޑައިވަސިފިކޭޝަނަށް ބޮޑު ސަމާލުކަމެއް ދިނުމުގެ ގޮތުން އެގައުމުގެ ދިދަ ނެންގުވީ އެގައުމަށް ނިސްބަތްވާ 56 ދަރިކޮޅުގެ މީހުން ހިމެނޭ ޓީމަކުންނެވެ.\nއުއިގާ މުސްލިމުންނަށް ޗައިނާއިން ދޭ އަނިޔާގެ ހިޔަނި އޮލިމްޕިކްސްއަށް\nއުއިގާ މުސްލިމުންނާ ދެކޮޅަށް ބެއިޖިންގެ ސަރުކާރުން ހިންގަމުންދާ ލާ އިންސާނީ އަނިޔާތަކުގެ ސަބަބުން ޗައިނާއަށް ވަނީ ނަފުރަތު އަމާޒުވެފައެވެ. އެގޮތުން އޮލިމްޕިކްސްއާ ހަމައަށްވެސް އެ ކަންކަމުގެ އަސަރު ފޯރާފައިވެއެވެ. ދުނިޔޭގެ ބައެއް ގައުމުތަކުން ޗައިނާ ވިންޓާ އޮލިމްޕިކްސްއަށް ޑިޕްލޮމެޓުން ނުފޮނުވައި ބޮއިކޮޓްވެސް ކޮށްފައިވެއެވެ.\nއެގޮތުން އެންމެ ބާރު ގަދަ އެއް ގައުމު އިނގިރޭސިވިލާތުންވެސް މިފަހަރުގެ އިވެންޓަށް ބެއިޖިންއަށް ޑިޕްލޮމެޓުން ފޮނުވާފައެއް ނުވެއެވެ.\nޗައިނާގެ ސަރުކާރަށް ބޮޑެތި ތުހުމަތުތަކެއް ބައިނަލްއަގުވާމީ ޖަމާއަތްތަކުންވެސް ކޮށްފައިވެއެވެ. އެގޮތުން އާބާދީ ހަމަހަމަ ކުރުމަށް އުއިގާ މުސްލިމު އަންހެނުން މެރުމުގެ ތުހުމަތުވެސް ގިނަ ފަރާތްތަކަކުން ޗައިނާ ސަރުކާރަށް ކޮށްފައިވެއެވެ. އެހެންނަމަވެސް ޗައިނާ ސަރުކާރުން ވަނީ އެކަންކަން ތަކުރާރުކޮށް ދޮގު ކޮށްފައެވެ.\nގުޅޭ ޓެގު ޗައިނާ އޮލިމްޕިކްސް\nޗެލްސީން ސްޓާލިން ގެންދިއުމާ ގާތަށް، ޔުނައިޓެޑުން ޑި ޔޯންގް ހޯދުމުގައި ކުރިއެރުން\nގަތަރު ވޯލްޑްކަޕް 2022: ގަތަރަށް ދިޔުމާއި ހުރުމާއި ސްޓޭޑިއަމަށް ވަނުން


އިންޑިއާގެ ނެޝަނަލް ސެންޓަރ ފޯރ ގުޑް ގަވަރނަންސް (އެން.ސީ.ޖީ.ޖީ) ގެ ވަފުދެއް 20 އޯގަސްޓް 2019 ގައި ސިވިލް ސަރވިސް ޓްރެއިނިންގ އިންސްޓްޓިއުޓަށް ޒިޔާރަތްކުރައްވަވައިފިއެވެ. މި ޒިޔާރަތުގައި އިންސްޓިޓިއުޓްގެ ފަރާތުން މި ވަފުދުގެ ބޭފުޅުންނަށް މަރުޙަބާ ވިދާޅުވެ އިސްތިޤްބާލު ކުރެއްވެވީ އިންސްޓިޓިއުޓްގެ ޑިރެކްޓަރ އަލްފާޟިލާ ފާތިމަތު ހަބީބާއެވެ. މި ޒިޔާރަތުގައި ސީ.އެސް.ޓީ.އައި ގެ ކުލާސްތަކާއި، ދެމުންދާ ޚިދުމަތްތައް ހުރިނެތްގޮތް ބައްލަވާލައްވަވައި އަދި އިންސްޓިޓިއުޓްގެ ކެޕޭސިޓީ (ޤާބިލުކަން) އިތުރުކުރުމަށް ކުރެވިދާނެ ކަންކަމާ ގުޅޭގޮތުން މަޝްވަރާކުރެއްވެވިއެވެ. އަދި ސިވިލް ސަރވިސް ގެ ކަންތައްތައް2ގައުމުގެ ދެމެދުގައި ރޭވި ހިނގާގޮތާއި، ސިވިލް ސަރވިސް ކުރިއެރުވުމަށްކުރެވޭ މަސައްކަތާއި ގުޅޭ ގޮތުން މަޢުލޫމާތު ވަނީ ހިއްސާކުރައްވާފައެވެ.\nއެން.ސީ.ޖީ.ޖީ ގެ ފަރާތުން ރާއްޖެއަށް ވަޑައިގެންނެވި ދެ ބޭފުޅުންނަކީ ޑިޕާރޓްމަންޓް އޮފް އެޑްމިނިސްޓްރޭޓިވް ރިފޯރމްސް އެންޑް ޕަބްލިކް ގްރީވެންސަސް ގެ އެޑިޝަނަލް ސެކްރެޓަރީ، ޝްރީ ވީ. ސްރީނިވަސް އާއި އެން.ސީ.ޖީ.ޖީ ގެ އެސޯސިއޭޓް ޕްރޮފެސަރ ޕޫނަމް ސިންގް އެވެ.\nސީ.އެސް.ޓީ.އައި އަށް ކުރެއްވި ޒިޔާރަތުގައި ހެޑް އޮފް ޑެލިގޭޝަން، ޝްރީ ވީ. ސްރީނިވަސް ވަނީ ލެކްޗަރ އެއް ކުރިޔަށް ގެންގޮސްދެއްވާފައެވެ. " އެތިކްސް އެންޑް އެކައުންޓަބިލިޓީ އިން ގަވަރނަންސް އެންޑް ރެޑްރެސަލް އޮފް ޕަބްލިކް ގްރީވަންސަސް- ދަ އިންޑިއަން އެކްސްޕީރިއެންސް" މައުޟޫއުގެ މައްޗަށް ބިނާކޮށްގެން ކުރިޔަށް ގެންދެވުނު މި ލެކްޗަރ ގައި ޕަރމަނަންޓް ސެކްރެޓަރީންނާއި ސަރުކާރުގެ އެކި އިދާރާތަކުގެ އިސްވެރީން ވަނީ ބައިވެރިވެވަޑައިގެންފައެވެ. މި ލެކްޗަރ ގައި ރާއްޖެއަށް އިންޑިއާއިން ކަނޑައަޅުއްވާފައި ހުންނަވާ ސަފީރު ހިޒް އެކްސަލަންސީ މިސްޓަރ ސަންޖޭ ސުދިރް އާއި ކޮމިޝަނުގެ މެމްބަރުން ވަނީ ބައިވެރިވެވަޑައިގެންފައެވެ.


Rape Ge Massalathah: Guest House Thah Rangalhah Nubelehettey Kamuge Thuhumathu - Vaguthu\nރޭޕްގެ މައްސަލަތައް: ގެސްޓް ހައުސްތައް ރަނގަޅަށް ނުބެލެހެއްޓޭ ކަމުގެ ތުހުމަތު\nދާދި ފަހުން މާލެ ސިޓީގައި ގެސްޓް ހައުސްއެއްގައި 18 އަހަރު ނުފެރޭ ކުޑަ ދެ އަންހެން ކުދިން ރޭޕްކޮށްފައިވާއިރު، މިކަންތައް ވެގެން ދަނީ ރަނގަޅަށް ގެސްޓް ހައުސްތައް ނުބެލޭތީ ކަމަށް ކުޑަކުދިންގެ ހައްގުތައް ރައްކާތެރިކުރުމަށް މަސައްކަތް ކުރާ އެޑްވޮކޭޓިން ދަ ރައިޓްސް އޮފް ޗިލްޑްރަން، (އާކް) އިން ބުނެފިއެވެ.\nރާއްޖޭގައި ގެސްޓް ހައުސްތައް ބަލަހައްޓަމުން ދަނީ ޓުއަރިޒަމް މިނިސްޓްރީންނެވެ. އެތަންތަނަކީ ޖިންސީ ގުޅުން ހިންގުން ފަދަ ބޮޑެތި ކުށްކުަށަށް އަރައިތުމަށް ފުރުސަތު ލިބޭ ތަނެއްގެ ގޮތުގައި ގިނަބަޔަކު ސިފަ ކުރެއެވެ.\nމިދިޔަ ބުދަ ދުވަހުގެ ރޭ ގެސްޓް ހައުސްއެއްގައި ރޭޕްކޮށްފައި ވަނީ އުމުރުން 11 އަހަރުގެ އަންހެން ކުއްޖެކެވެ. އަދި މިދިޔަ މަހުގެ 28 ވަނަ ދުވަހު އުމުރުން 16 އަހަރު ނުވާ އަންހެން ކުއްޖަކު މާލެ ގެނެސް ގެސްޓް ހައުސްއެއްގެ ތެރޭގައި ރޭޕް ކުރި މައްސަލައެއް ވަނީ ފެންމަތިވެފައެވެ. އަދި މި ދެ މައްސަލައާ ގުޅިގެންވެސް ބަޔަކު ވަނީ ހައްޔަރުކޮށްފައެވެ.\nދެ ކޭސްއާ ގުޅޭގޮތުން އާކްރިން ކަންބޮޑުވުން ފާޅުކޮށް ނެރުނު ބަޔާނެއްގައި ބުނެފައި ވަނީ ކަމާއި ގުޅުން ހުރި އިދާރާތަކުގެ ހުއްދަ ނެތި އެތައް ތަނެއް ދުވަހު ކުއްޔަކަށް ދޭ ކޮޓަރީގެ ގޮތުގައި ހިންގަމުން އަންނަ ކަމަށެވެ. އަދި އެފަަދަ ތަންތަނަށް ރަނގަޅަށް މޮނީޓަރ ކުރެވިގެން ނުދާ ކަމަށް އާކް އިން ބުނެފައި ވެއެވެ.\nއާކް އިން ވަނީ، ރާއްޖޭގެ ގެސްޓްހައުސްތައް ފަދަ ތަންތަނުގައި ކުޑަކުދިންނަށް ޖިންސީ ގޯނާ އާއި ރޭޕް ކުރުމާއި، އެ ކުދިންގެ ނާޖާއިޒް ފައިދާ ނެގުން ފަދަ ކަންކަން ނުކުރެވޭނެ ގޮތަށް ފިޔަވަޅު އެޅުމަށް ގޮވާލާފައެވެ.\n"އާކް އިން ކަމާއި ބެހޭ ފަރާތްތަކަށް ގޮވާލަން ބޭނުންވަނީ، ނާޖާއިޒް ފައިދާ ނެގުމުގެ ބޭނުމުގައި ކުޑަކުދިން އެއް ރަށުން އަނެއް ރަށަށް ގެންދާކަމަށް ރިޕޯޓްކުރާ މައްސަލަތައް އިތުރުވަމުން އަންނައިރު، އިންސާނީ ވަގުފާރިން ކުޑަކުދިން ރައްކާތެރިކުރުމަށްޓަކައި ދަތުރުފަތުރުކުރުމާއި ބެހޭ ގާނޫނުތަކާއި ގަވާއިދުތައް އިތުރަށް ހަރުދަނާކުރުމަށް". އަކްގެ ބަޔާނުގައި ވެއެވެ.\nއަދި އާކްއިން ވަނީ ރޭޕްގެ އެ ދެ މައްސަލަވެސް ރަނގަޅަށް ބެލުމަށް ގޮވާލާފައެވެ.\nއަދި އާކް އިން ވަނީ މައިންބަފައިންވެސް ކުޑަކުދިންގެ ކަންކަމުގައި އިތުރަށް ސަމާލުވެ ތިބުމަށް ގޮވާލާފައެވެ. އަދި ކުޑަކުދިންނަށް އެއްވެސް ކަހަލަ އަނިޔާއެއް ލިބޭނަމަ، އަދި އެފަދަ ކަމަކަށް ތުހުމަތު ކުރެވޭ ކަމެއް ފެނިއްޖެ ނަމަ ޗައިލްޑް ހެލްޕްލައިން 1412 އަށް ނޫނީ ފުލުހުންގެ ހެލްޕްލައިން 3000600 އަށް ގުޅުމަށް އެދިފައެވެ.\nބަލަ އެތަންތަން ހިންގަން ތި ބެނި ބިދެސިންްްްް ދެން\nމާލޭގެ ގިނަގެސްޓު ހައުސްްތަކަކީ ހަށިވިއްކާ ތަންތަން މީހުނާ އިދެގެން އުޅޭ އަންހެނުންނާ ފިރިހެނުން ވެސް ނަހަމަ ގޮތުގަ މީހަކާ އެއްކޮއް ދާ ނަމަ ބޭނުން ކުރާ ތަަންތަން ވަރައް ތަނަވަސް ކޮއް ހުޅުވިފަހުންނަ ތަން ތަން.


Stress filuvan meyzu mahchah gaheh!\nސްޓްރެސް ފިލުވަން މޭޒުމައްޗަށް ގަހެއް!\nމި އަހަރު އަޒުމު ކަނޑައަޅާފައިވާ އެއް ކަމަކީ ސްޓްރެސް ލެވެލް ދަށްކުރުން ކަމަށް ވާނަމަ އަވަހަށް މޭޒުމަތީގައި ބަހައްޓާނެ ގަހެއް ހޯދާށެވެ. ޖަޕާނުން ކޮށްފައިވާ ދިރާސާއަކުން ހާމަވެފައިވާ ގޮތުގައި މޭޒުމަތީގައި ގަސް ބެހެއްޓުމަކީ ސްޓްރެސް ދަށްވާނެ ކަމެކެވެ.\nޖަޕާނުގެ އަވާޖީގެ ހިޔޯގޯ ޔުނިވަސިޓީގެ ސައިންސްވެރިން ކުރި މި އާ ދިރާސާގައި ބެލީ އޮފީސްތަކުގައި މަސައްކަތްކުރާ މީހުންގެ ނަފްސާނީ ސިއްހަތަށް އިންޑޯ ޕްލާންޓްސް އިން ކުރާ އަސަރުތަކެވެ. އޮފީސްތަކުގައި މަސައްކަތްކުރާ ގިނަ މީހުންނަކީ ފެހި ގަސްތަކުގެ ތެރޭގައި ވަރަށް މަދުން ނޫނީ ވަގުތު ހޭދަ ނުކުރެވޭ ބައެކެވެ. އެމީހުން ދުވާލެއްގެ ގިނަ ވަގުތު ހޭދަކުރަނީ އޮފީހުގެ ހަތަރު ފާރު އެތެރޭގަ އެވެ.\nމި ޓީމުން މި ދިރާސާގައި 63 މީހަކު ބައިވެރިކުރި އެވެ. މި އެންމެންނަކީ ވެސް އެކި އޮފީސްތަކުގައި ވަޒީފާ އަދާ ކުރާ މީހުންނެވެ. މި މީހުން މަސައްކަތްކުރަން ތިބޭ މޭޒުގައި ގަސް ބެހެއްޓުމުގެ ކުރިންނާއި ބެހެއްޓުމަށްފަހު މި މީހުންގެ ނަފްސާނީ އަދި ޖިސްމާނީ ސްޓްރެސް ހުރި ވަރު ދެން ޗެކް ކުރި އެވެ.\nމި ދިރާސާކުރި ފަރާތުން ޚިޔާރުކުރި ހަ ވައްތަރެއްގެ ގަހުގެ ތެރެއިން ދިރާސާގައި ބައިވެރިން ބޭނުންވާ ވައްތަރެއްގެ ކުޑަ ގަހެއް މޭޒުމަތީގައި ބެހެއްޓުމުގެ ފުރުސަތު އެމީހުންނަށް ދިނެވެ. މި ގަސްތަކުގެ ތެރޭގައި ހިމެނެނީ އެއާ ޕްލާންޓްސް، ބޮންޒައި ޕްލާންޓްސް، ސެން ޕެޑްރޯ ކެކްޓަސް، ފޮލިއޭޖް ޕްލާންޓްސް، ކޮކެޑާމާ ނުވަތަ އެޗެވީރިއާ އެވެ. މި ހަ ބާވަތުގެ ގަހުގެ ތެރެއިން އެމީހަކު ބޭނުން ވައްތަރެއްގެ ގަހެއް މޭޒުމަތީގައި ކޮމްޕިއުޓަ މޮނިޓާ ކައިރީގައި ބެހެއްޓުމަށް އިރުޝާދު ދިނެވެ.\nދެން ސައިންސްވެރިން ވަނީ ދެ ފިޔަވައްސަކަށް ބަހާލައިގެން ދިރާސާ ކުރިޔަށް ގެންގޮސްފަ އެވެ. މީގެ ތެރޭގައި ހިމެނެނީ އެއް ހަފުތާގެ ކޮންޓްރޯލް ޕީރިއަޑަކާއި ހަތަރު ހަފުތާގެ އިންޓަވެންޝަން ޕީރިއަޑެކެވެ. ކޮންޓްރޯލް ޕީރިއަޑްގައި ބައިވެރިން އޮފީހުގައި މަސައްކަތް ކުރާނީ މޭޒުމަތީގައި ގަހެއް ނުބަހައްޓަ އެވެ. އިންޓަވެންޝަން ޕީރިއަޑްގެ ތެރޭގައި ހިމެނޭ ހަތަރު ހަފުތާގައި ގަސް ބެހެއްޓީ އެމީހުންނަށް ފެންނަ ހިސާބުގަ އެވެ. އަދި ދިރާސާގެ ބައިވެރިންނަށް ގަސް ބަލަހައްޓަން ވެސް ޖެހެ އެވެ. އަދި އިންޓަވެންޝަން މަރުހަލާގައި ބައިވެރިން މާބުރަވެގެން ވަރުބަލިކަން އިހްސާސް ކުރެވޭ ކޮންމެ ފަހަރަކު މޭޒުމަތީގައިވާ ގަހާ ދިމާލަށް ތިން މިނިޓް ވަންދެން ބަލަން އިންނަން ވެސް އިރުޝާދު ދިނެވެ.\nއެމެރިކަން ސޮސައިޓީ ފޯ ހޯޓިކަލްޗާ ސައިންސްގެ ފަރާތުން ޖާނަލް ހޯޓްޓެކްނޮލޮޖީގައި ޝާއިއުކުރި މި ދިރާސާ ރިޕޯޓުގައިވާ ގޮތުން ޖިސްމާނީ ސްޓްރެސް ވަޒަންކޮށްފައިވަނީ ބައިވެރިންގެ ހިތްނުތަނަވަސްކަން ހުރި މިންވަރަށް ބަލައިގެންނެވެ. ފުރަތަމަ މަރުހަލާ އާއި ދެ ވަނަ މަރުހަލާގައި ބައިވެރިންގެ އެންޒައިޓީ ލެވެލް ހުރި މިންވަރު ވަޒަން ކޮށްފައި ވެއެވެ.\nމި ހޯދުމުން ދައްކާ ގޮތުން ތިން މިނިޓްވަންދެން ގަހަށް ބަލަހައްޓައިގެން އިނުމުން ޖިސްމާނީ ސްޓްރެސް ލެވެލް ވަރަށް ބޮޑުތަން ދަށްވެފައި ވެއެވެ. ސްޓްރެސް ލެވެލް ދަށްވި މިންވަރު ބެލީ ބައިވެރިންގެ ވިންދު ޗެކްކޮށްގެންނެވެ.\nދިރާސާގެ ހުރިހާ ބައިވެރިންގެ ހިތްނުތަނަވަސްކަން ހުރި މިންވަރު ވެސް ގަސްތައް ބެހެއްޓި ފަހުން ވަރަށް ބޮޑަށް ދަށްވެގެން ދިޔަ ކަމަށާއި ބަހައްޓަން ބުނި ގަހުގެ ވައްތަރު ތަކުގެ ތެރެއިން ވަކި ވައްތަރެއްގެ ގަހަކުން ވަކިން ބޮޑަށް ސްޓްރެސް ދަށްވާކަން ފާހަގަ ވެފައި ނެތް ކަމަށް ވެސް ސައިންސްވެރިން ބުނެފައި ވެއެވެ.\nވަރަށް ގިނަ ބައިވެރިން އެމީހުންގެ ގަސް ބަލަހައްޓަން ޖެހުން ނެގީ ވަރަށް ޕޮޒިޓިވްކޮށް ކަމަށާއި ފަސް ހެދި ބޮޑުވާތަން ފެނުމުން ބުނަން ނޭނގޭ ކަހަލަ އުފަލެއް އިހްސާސް ކުރެވުނުކަމަށް ވެސް ގިނަ ބައިވެރިން ބުނި ކަމަށް މި ދިރާސާގައި ފާހަގަ ކޮށްފައި ވެއެވެ.\nސައިންސްވެރިން ބުނަނީ އެމީހުން ހިތްހަމަޖެހޭ ކަހަލަ ގަހެއް ޚިޔާރުކޮށް އެގަހަށް ލޯތްބާއި އަޅާލުން ދިނުމުގެ ފުރުސަތު ލިބުމުން ހުރިހާ އެންމެންނަށްވެސް ނަފްސާނީ ގޮތުން ވަރަށް ރަނގަޅު އަސަރުތަކެއް ކޮށް ސްޓްރެސް ލެވެލް ދަށްވި އެވެ. އަދި މޭޒުމަތީގައި ރީތި ގަހެއް އިންނަ ތަން ފެނުމުން ވެސް ހިތްހަމަޖެހުން އިތުރަށް ލިބުނުކަމަށް ބައިވެރިން ބުނި ކަމަށް ވެއެވެ.\nމި ދިރާސާއަށް ބުރަވެ ސައިންސްވެރިން ބުނެފައިވަނީ އޮފީސްތަކުގައި ކުދިކުދި ގަސް ބެހެއްޓުމަކީ އެ އޮފީހެއްގައި މަސައްކަތްކުރާ މުވައްޒަފުންގެ ހާލަތު ރަނގަޅުވުމުގެ އިތުރުން އޮފީހަށް މަންފާ ކުރާނެ ކަމެއް ކަމަށެވެ.


Israel ge hamalaa thakaa dhekolhah bas bunan salaamathee majilis nukulhedhifai | Mihaaru\nގާޒާގައި އިޒްރޭލްއާ ދެކޮޅަށް އަޑު އުފުލަނީ. --ފޮޓޯ:އޭއެފްޕީ\nއިޒްރޭލުގެ ހަމަލާތަކާ ދެކޮޅަށް ބަސް ބުނަން ސަލާމަތީ މަޖިލިސް ނުކުޅެދިފައި\n16 މެއި 2018 - 15:31 1 comment\nއިޒްރޭލުގެ އުދުވާނުގެ މިނިވަން ތަހުގީގެއް ހިންގަން ކުވޭތުން ހުށަހަޅަން އުޅުނު ގަރާރަށް އެމެރިކާ އިން ވަނީ ހުރަސް އަޅައިފަ އެވެ. ސަލާމަތީ މަޖިލީހުގައި މި ދައުރުގައި ހިމެނޭ ހަމައެކަނި އަރަބި ގައުމު ކަމަށްވާ ކުވޭތުން ބުނެފައި ވަނީ ފަލަސްތީން މީހުންނަށް ބައިނަލްއަގުވާމީ ހިމާޔަތް ހޯދަން ކުރެވެން ހުރި ހުރިހާ މަސައްކަތެއް ކުރާނެ ކަމަށެވެ.\nކުވޭތުގެ ހުށަހެޅުމަށް އިނގިރޭސި ވިލާތާއި ޖަރުމަނުން ތާއިދު ކުރި ނަމަވެސް އެމެރިކާ އިން ވަނީ ގަރާރު ފާސްކުރަން ހުރަސް އަޅައިފަ އެވެ. އެމެރިކާ ސަފީރު ނިއްކީ ހޭލީ ވިދާޅުވީ ގާޒާގައި ހަމަނުޖެހުން ހިންގަނީ އެމެރިކާ އެމްބަސީ ގުދުސް އަށް ބަދަލުކޮށްގެން ނޫން ކަމަށާއި އެ ހަމަނުޖެހުންތަކުގެ ފަހަތުގައި ވަނީ ހަމާސް ޖަމާއަތް ކަމަށެވެ.\nއިޒްރޭލުގެ ހަމަލާތަކުގައި ވަނީ ފަލަސްތީނުގެ 60 މީހުން ޝަހީދުކޮށްލައި، 2،700 އަށް ވުރެ ގިނަ މީހުން ޒަޚަމްކޮށްލައިފަ އެވެ.\nއިތުރު ލިޔުންތައް އިޒްރޭލް ފަލަސްތީން އދ ސަލާމަތީ މަޖިލިސް


ސަލްމާން ޚާނުގެ އައު ފިލްމު "ރާދޭ" އަޅުވާނީ މޭމަހު - Sandhaanu\nސަލްމާން ޚާނުގެ އައު ފިލްމު “ރާދޭ” އަޅުވާނީ މޭމަހު\nހިންދީ ފިލްމީ ދުނިޔޭގެ އެންމެ މަގުބޫލު ތަރިންގެ ތެރޭގައި ހިމެނޭ ސަލްމާން ޚާން އޭނާގެ އަލަށް ނިކުންނަންއުޅޭ ވަރުގަދަ ފިލްމު “ރާދޭ”އާ ގުޅޭގޮތުން ވަރަށް ތަފާތު ގޮތަކަށް މައުލޫމާތު ދީފިއެވެ.\nސަލްމާން ޚާންގެ ފަހުގެ ގިނަ ފިލްމުތައް ވެފައި ވަނީ ތަޅައިފޮޅުމާއި ހެއްވާ މަޖާކަންތައްތައް ހިމަނައިގެން ހަދާ މުނިފޫހި ފިލުވުމުގެ ޑްރާމާތަކެއްގެ ގޮތުގައެވެ. ބެލުންތެރިން ކެތްތެރިކަމެއްނެތި އޭނާގެ ފިލްމުތަކަށް އިންތިޒާރު ކުރަމުންދެއެވެ.\nސަލްމާން ކުޅޭ ފިލްމުތަކުގެތެރެއިން ދެން އެންމެ އަވަހަށް އަޅުވާނެކަމަށް ބެލެވޭ “ރާދޭ”ގެ ޕޯސްޓަރު ފެނުމުން ވެސް ބައެއް މީހުންގެ ކެތްތެރިކަން ކޮޅުންލާން ފަށައިފިއެވެ.\nސަލލްމާން ޓްވީޓާއަށް ދޫކޮށްލި “ރާދޭ”ގެ ޕޯސްޓަރާ އެންމެ ވައްތަރީ 2009 ގައި ނެރުނު ސަލްމާން ޚާންގެ ވަރަށް ކާމިޔާބު ފިލްމެއްކަމުގައިވާ “ވޯންޑެޑް”އާއެވެ. އެ ޕޯސްޓަރުން ފެންނާނީ ރޯވެ އަނދަމުންދާ ހެލިކޮޕްޓަރުތަކާއި ބަޑިގުދަންތަކުގައި ރޯވެ އަނދަމުންދާ ހަނގުރާމައިގެ މައިދާނެއްގައި ސަލްމާން ހުންނަތަނެވެ.\n“ރާދޭ”ގެ ޑައިރެކްޓަރަކީ ޕްރަބޫ ދޭވާއެވެ. “ރާދޭ”އަކީ ޕްރަބޫ ދޭވާ ޑައިރެކްޓު ކުރި ސަލްމާންގެ ތިންވަނަ ފިލްމެވެ. އޭގެ ކުރީގެ ދެ ފިލްމަކީ “ވޯންޑެޑް”އާއި “ދަބަންގް”އެވެ.\nމިދިޔަ އަހަރު ކުޅެންފެށި “ރާދޭ”ގެ މަސައްކަތް ކޮރޯނާ ވައިރަހުގެ ސަބަބުން މެދުކަނޑާލަންޖެހުނެވެ. ނަމަވެސް މިހާރު ފިލްމު ކުޅެން ޖެހޭ ހުރިހާ މަސައްކަތެއް ހެން ވަނީ ނިމިފައެވެ. މިއީ ކޮރެއާ ފިލްމެއްގެ ކޮޕީއެކެވެ. ސަލްމާނުގެ އިތުރަށް ފިލްމުގެ މުހިއްމު ބައިތައް ކުޅެފައި ވަނީ ދީޝާ ޕަޓާނީއާއި ޖެކީޝެރޮފް، އަދި ޒަރީނާ ވައްހާބާއި ރަންދީޕް ހޯޑާއެވެ.\n“ރާދޭ” އަޅުވަން ހަމަޖައްސާފައި ވަނީ އޭޕްރީލް މަހު، އީދާ ދިމާކޮށެވެ. ކޮންމެ އަހަރެއްގައިވެސް ކޮންމެވެސް އިދަކާ ދިމާކޮށް ދައްކަން ފަށާ ސަލްމާނުގެ ފިލްމުތަކަށް އާދަޔާ ޚިލާފު ބޮޑު ތަރުހީބެއް ލިބިފައިވެއެވެ.


SunOnline: އެމްޓީޑީސީގެ ހިއްސާގެ އަގު 100ރ. އިން 10ރ. އަށް!\nއެމްޓީޑީސީގެ ހިއްސާގެ އަގު 100ރ. އިން 10ރ. އަށް!\nއަހުމަދު ސާއިލް އަލީ 07 Nov 2012, 09:11\nމޯލްޑިވްސް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްޓީޑީސީ)ގެ ހިއްސާއެއްގެ މޫނު މަތީ އަގު 100ރ. އިން 10ރ. އަށް ދަށްކުރުމަށާއި ކޮންމެ ހިއްސާއެއް ދިހަބަޔަށް ބަހާލުމަށް ރޭ ބޭއްވި އެ ކުންފުނީގެ އަހަރީ އާންމު ޖަލްސާ އިން ފާސްކޮށްފި އެވެ.\nގައުމީ ޔުނިވަސިޓީގެ ފެކަލްޓީ އޮފް މެނޭޖްމަންޓް އެންޑް ކޮންޕިއުޓިންގެ އޮޑިޓޯރިއަމްގައި ރޭ ބޭއްވި އެމްޓީޑީސީގެ އަހަރީ އާންމު ޖަލްސާގައި އެގޮތަށް ނިންމާފައި ވަނީ ހިއްސާ ދާރުންނަށް ބޯނަސް ހިއްސާ ދިނުމަށް މިދިޔަ އަހަރުގެ އަހަރީ އާންމު ޖަލްސާގައި ހިއްސާދާރަކު ހުށައެޅި ހުށަހެޅުމަށް ރޭގެ ބައްދަލުވުމުގައި ބަހުސްކުރުމަށް ފަހު އެވެ.\nރޭ ބޭއްވި ޖަލްސާގައި ގިނަ އިރުތަކެއްވަންދެން ބަހުސްތަކަކަށް ފަހު ހިއްސާދާރުންގެ މެދުގައި ނެގި ވޯޓަކުން ފާސްކޮށްފައި ވަނީ 100ރ. އަށް ވިއްކަމުން އަންނަ އެމްޓީޑީސީގެ ހިއްސާގެ އަގު 10ރ.އަށް ކުޑަކޮށް ކޮންމެ 10 ހިއްސާއަކަށް ބޯނަސް ހިއްސާއެއް ދިނުމަށެވެ. އެހެން ކަމުން މީގެ ކުރިން ގަނެފައިވާ ކޮންމެ ހިއްސާއެއް 10 ހިއްސާއަށް ބައިވާނެ އެވެ.\nއެ ނިންމުން ތަންފީޒުކުރުމަށް ކުރިއަށް އޮތް ތިން މަސް ދުވަހުގެ ތެރޭގައި ހިއްސާދާރުންގެ، އެކްސްޓްރާ އޯޑިނަރީ މީޓިންއެއް ބާއްވައި ގަވާއިދަށް ގެންނަ ބަދަލުތައް އެ ބައްދަލުވުމުން ފާސްކުރުމަށް ވެސް ހިއްސާދާރުން ވަނީ ފާސްކޮށްފަ އެވެ.\nއަދި ރޭގެ ޖަލްސާ އަށް އެޖެންޑާކޮށްފައިވާ ކުންފުނީގެ އަސާސީ ގަވައިދާއި ހިންގާގަވާއިދަށް ބަދަލުގެނައުމުގެ މައްސަލަ ވެސް ވަނީ އެ ބައްދަލުވުމަށް ފަހަށް ޖައްސައިފަ އެވެ.\nއެމްޓީޑީސީގެ ހިއްސާގެ އަގުދަށްކޮށް ބޯނަސް ހިއްސާ ދިނުމަށް ނިންމާފައިވާ އިރު މިދިޔަ އަހަރު ވެސް ހިއްސާދާރުނަށް ހިއްސާގެ ފައިދާގެގޮތުގައި އެއްވެސް އެއްޗެއް ނުލިބެ އެވެ. އެމްޓީޑީސީ އަށް މިދިޔަ އަހަރު ނިންމާލަން ޖެހުނީ 3.8 މިލިއަން ޑޮލަރު (58.5 މިލިއަން ރުފިޔާގެ) ގެއްލުމާ އެކު އެވެ. އެއީ ހިއްސާއަކަށް 1.21 ޑޮލަރު، (18.7ރ)ގެއްލުމެކެވެ. އަދި ވޭތުވެ ދިޔަ ދެ އަހަރު ވެސް އެ ކުންފުނީގެ ހިއްސާދާރުންނަށް އެއްވެސް ފައިދާއެއްނުލިބުނެވެ.\nރޭ ބޭއްވި އެ ކުންފުނީގެ 2011 ވަނަ އަހަރުގެ އަހަރީ އާންމު ޖަލްސާ އަށް ހާޒިރުވި އާންމު ހިއްސާދާރުންގެ ތެރެއިން 31 ފަރާތެކެވެ. އަދި އާންމު ހިއްސާދާރުންގެ ފަރާތުން9ބޭފުޅަކު ޕްރޮކްސީ ވޯޓް ތަމްސީލް ކުރެއްވި އެވެ. ހިއްސާދާރުންގެ މާބޮޑު ތަރުހީބަކާ ނުލައި އަދި ބުނި ވަގުތަށް ވުރެ އެއް ގަޑިއިރާ ތިރީސް މިނެޓް ފަހުން ފެށި އެ ޖަލްސާގައި މިއަހަރު ވެސް ހިއްސާދާރުންނަށް ފައިދާއެއް ނުބަހަން ބޯޑުން ނިންމި ނިންމުން ޖަލްސާ އަށް ހުށަހެޅުއްވީ ރިޔާސަތު ބެލެހެއްޓެވި އެ ކުންފުނީގެ ޗެއާޕާސަން ފަސީހު ޒާހިރު އެވެ.\nއެ ނިންމުމަށް ހިއްސާދާރަކު އިއުތިރާޒެއްނުކުރައްވަ އެވެ.\nއެމްޓީޑީސީގެ 2011 ވަނަ އަހަރުގެ މާލީ ހިސާބުތަކުން ދައްކާ ގޮތުން އެ ކުންފުންޏަށް މިދިޔަ އަހަރުގެ އާމްދަނީގެ ގޮތުގައި 20.1 މިލިއަން ޑޮލަރު ލިބުނު ނަމަވެސް އެ ކުންފުންޏަށް ސާފު ފައިދާގެ ގޮތުގައި އެއްވެސް އެއްޗެއް ނުލިބުނެވެ. އޭގެ ބަދަލުގައި އެ ކުންފުންނިން އަހަރު ނިންމާލަން ޖެހުނީ 3.8 މިލިއަން ޑޮލަރުގެ ގެއްލުމާ އެކު އެވެ. ނަމަވެސް 2010 ވަނަ އަހަރަށް ވުރެ 2011 ވަނަ އަހަރުގެ އާމްދަނީ ވަނީ އިތުރުވެފަ އެވެ. ދެހާސް ދިހަވަނަ އަހަރު އެ ކުންފުންޏަށް އާމުދަނީގެ ގޮތުގައި 19.5 މިލިއަން ޑޮލަރުލިބުނެވެ. އެ އަހަރު އެ ކުންފުންޏަށް 330،696 ޑޮލަރު ވަނީ ސާފު ފައިދާގެ ގޮތުގައި ޖެހިފަ އެވެ. މިދިޔަ އަހަރަކީ އެ ކުންފުނީގެ ތާރީހުގައި މިވީ ތިން އަހަރު ދުވަހުގެ ތެރޭގައި އެ ކުންފުންޏަށް ބޮޑު ގެއްލުމަކާ ކުރިމަތިވި އަހަރެކެވެ. އެއީ 2008 ވަނަ އަހަރު އެ ކުންފުންޏަށް ސާފު ފައިދާ އަށް 9.4 މިލިއަން ޑޮލަރު ވަނީ ލިބިފައިވެ އެވެ. އަދި 2009 ވަނަ އަހަރު 6.7 މިލިއަން ޑޮލަރުގެ ފައިދާ އެ ކުންފުންޏަށްވި އެވެ.\nރޭގެ ޖަލްސާގައި އެހެން އަހަރުތަކެކޭ ވެސް އެއްގޮތަށް 2010 ވަނަ އަހަރުގެ އަހަރީ އާންމު ޖަލްސާގެ ޔައުމިއްޔާ އާއި އަދި 2011 ވަނަ އަހަރުގެ އޯޑިޓް ރިޕޯޓާއި އަދި ކުރިއަށް އޮތް އަހަރަށް އޮޑިޓަރުން ވެސް ހަމަޖެއްސި އެވެ. އެކުންފުނީގެ އެކްސްޓާނަލް އޯޑިޓް ފާމެއްގެ ގޮތުގައި ހަމަޖެއްސުމަށް ހިއްސާދާރުން ރުހުން ދިނީ އާނެސްޓް އެންޑް ޔަންގް ފާމަށެވެ. އެއީ 16000ޑޮލަރަށެވެ.\nއަހަރީ އާއްމު ޖަލްސާގައި ކުރިޔަށް އޮތް އަހަރު ކުންފުނީގެ ހިއްސާދާރުން ތަމްސީލުކުރުމަށް ބޯޑަށް ފަސް ޑިރެކްޓަރަކު އިންތިހާބުކުރުން އޮތެވެ. އެގޮތުން ނުވަ ފަރާތުން ވާދަކުރިއިރު، ކުރިއަށް އޮތް އަށް އަހަރަށް އެމްޓީޑީސީގެ ބޯޑަށް ހޮވުނު ޑިރެކްޓަރުންނަކީ ހާޒިރުވި ހިއްސާދާރުންގެ 19.87 ޕަސެންޓް ވޯޓް ކާމިޔާބު ކުރައްވައިގެން އައިޝަތު ހުސެއިން މަނިކާއި ވޯޓުގެ 19.86 ޕަސެންޓް ކާމިޔާބިކުރި އަލީ މުހައްމަދުގެ އިތުރުން ވޯޓުގެ 20 ޕަސެންޓް ކާމިޔާބްކުރެއްވި ޒަކަރިއްޔާ ހުސެއިންނެވެ. އަދި ވޯޓުގެ 20 ޕަސެންޓް ކާމިޔާބު ކުރައްވައިގެން އަބުދުﷲ ލީމާން ޒާހިރު އާއި އަހުމަދު ޝާކިރު ވެސް ވަނީ ބޯޑަށް ހޮވިވަޑައިގެންފަ އެވެ.\nރޭގެ ޖަލްސާގައި ވެސް ހިއްސާ ދާރުންގެ ހިޔާލު ފާޅުކުރުމާއި ބޯޑާއި ސުވާލުކުރުން އޮތެވެ. ހިއްސާދާރުންގެ ސުވާލުތަކަށް ބޯޑުން ވަނީ ޖަވާބުދީފަ އެވެ. ހިއްސާދާރުންގެ މައިގަނޑު ކަންބޮޑުވުމަކަށްވެފައި ވަނީ ކުންފުނި ރަނގަޅު މިސްރާބަކަށް ދަތުރުނުކޮށް ކުންފުއްޏަށް ގެއްލުމާއި ކުރިމަތިވުމެވެ.\nއެމްޓީޑީސީ 2006 ވަނަ އަހަރު އުފެދުނީ ރާއްޖޭގެ ތަފާތު ސަރަހައްދަކުން 15 ރިސޯޓެއް ތަރައްގީ ކުރުމުގެ މަގުސަދުގަ އެވެ.


ދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018ގެ މެޗުތައް ފޯރިއާއެކު ކުރިއަށް – MNUSU\nދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018ގެ މެޗުތައް ފޯރިއާއެކު ކުރިއަށް\nމަތީ ތަޢުލީމު ފޯރުކޮއްދެމުންދާ ގިނަ ކޮލެޖުތަކެއް ބައިވެރިވެގެން ކުރިއަށްދާ ދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާގެ މެޗުތައް ފޯރިއާއެކު ކުރިއަށް އެބަދެއެވެ. ފާއިތުވި ފަސް އަހަރުވެސް މި މުބާރާތް ބޭއްވުނު އިރު މިއަހަރު އަލަށް އަންހެން ޑިވިޝަންއިންވެސް ޓީމުތައް ބައިވެރިވިކަން ފާހަގަކުރެވެ.\nމިއަދު ހެދުނު ކުޅުނު މެޗުތަކަށް ބަލާއިރު ވިލާ ކޮލެޖާއި އެސް.އެންގެ އަންހެން ޑިވިޝަން ކުޅުނުއިރު 5-0ގެ ނަތީޖާއިން ވިލާކޮލެޖު ވަނީ މެޗު ކާމިޔާބުކޮށްފައެވެ. މި މެޗުގައި އެންމެ މޮޅު ކުޅުމެއް ދައްކާފައިވަނީ ވިލާ ކޮލެޖުގެ ޖާރޒީ ނަންބަރ 11 ފިރުޝާނާ ނަސީރެވެ. މީގެ އިތުރުން އަންހެން ޑިވިޝަންގެ ސައިރިކްސް އަދި އެފް.އެޗް.ޓީ.އެސް ބައްދަލު ކުރި މެޗުން 2-1 ގެ ނަތީޖާއިން ސައިރިކްސް ކޮލެޖު ވަނީ މޮޅުވެފައެވެ. މި މެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ ސައިރިކްސް ކޮލެޖުގެ ޖާރޒީ ނަންބަރ 8 މަރިޔަމް ޔަޝްފާއެވެ.\nފިރިހިން ޑިވިޝަންއަށް ބަލާއިރު ޕޮލީޓެކްނިކް އާއި ސައިރިކްސް ކޮލެޖު ވާދަކުރިއިރު 2-7 ގެ ނަތީޖާއިން ކުރި ހޯދީ ސައިރިކްސް ކޮލެޖެވެ. މި މެޗުގެ “ މޭން އޮފް ދަ މެޗް“ ލިބިފައިވަނީ ސައިރިކްސް ކޮލެޖުގެ ޖާރޒީ ނަންބަރ 10 އަހްމަދު ސާމިހު އަށެވެ. އަދި އެމް.އެން.ޔޫ.ބީ.އެސް އާއި ސީ.އެފް.އެސް ކުޅުނު މެޗުން 9-1 ގެ ތަފާތުން ކުރިހޯދީ އެމް.އެން.ޔޫ.ބީ.އެސް އެވެ. އެމް.އެން.ޔޫ.ބީ.އެސްގެ ޖާރޒީ ނަންބަރ7މުހައްމަދު ރިލްވާން މިމެޗުގެ އެންމެ މޮޅު ކުޅުންތެރިއަކަށް ހޮވިފައިވެއެވެ.\nއެމް.އެން.ޔޫ.ބީ.އެސް އާއި ސީ.އެފް.އެސް ކުޅުނު މެޗުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ\nމިމުބާރާތުގެ އިތުރު މެޗުތަކެއް އަދިވެސް ކުރިއަށް އެބައޮތެވެ. މި މުބާރާތުގެ މެޗުތައް ދެން ކުޅުމަށް ހަމަޖެހިފައިވަނީ 09 އޯގަސްޓް ވާ ބުރާސްފަތި ދުވަހުއެވެ. އެދުވަހުގެ ރޭގަނޑު އަންހެން ޑިވިޝަން އިން މެޕްސް ކޮލެޖް އާއި އެފް.އެޗް.އެސް އަދި އެމް.އެން.ޔޫ.ބީ.އެސް އާއި ފްލިސް ބައްދަލު ކުރާނެއެވެ. ފިރިހެން ޑިވިޝަންގެ ފެސްޓް އާއި ފްލިސް އަދި މެޕްސް ހައި ސްކޫލް އާއި ކްލިކް ކޮލެޖް ވާދަކުރާނެއެވެ. އަދި އަންހެން ޑިވިޝަންގެ ކްލިކް ކޮލެޖާއި އެފް.އީ ވެސް ކުޅުމަށް ވަނީ ހަމަޖެހިފައެވެ.\nރޭގަނޑު 8:50 ގައި ފިރިހެން ޑިވިޝަންގެ އެފް.އެޗް.އެސް އާއި އެމް.އައި ކޮލެޖު ކުޅުމަށްފަހު މެޕްސް ކޮލެޖާއި އެފް.އީ ވެސް ބައްދަލު ކުރާނެއެވެ. މީގެ އިތުރުން އައި.ޔޫ.އެމް އާއި އެވިޑް ކޮލެޖް އަދި އެމް.ބީ.އެސް އާއި ސައިރިކްސް ކޮލެޖް ކުޅޭނެއެވެ. އަދި އެރޭގެ އެންމެ ފަހު މެޗުގައި ޕޮލީޓެކްނިކް އާއި ސީ.އެފް.އެސް ވާދަކުރާނެއެވެ.


ކޯޒްވޭ އަކުން ރަށްތައް ގުޅާލުމުގެ ހަ މަޝްރޫއެއް ބަޖެޓްކޮށްފި\nކޯޒްވޭ އަކުން ގުޅާލުމަށް ނިންމާފައިވާ ތ. ވޭމަންޑޫއާއި ތ. ކިނބިދޫ ފޮޓޯގެ ދެކޮޅުގައި. އަދި މެދުގައި ފަޅު ރަށެއް ކަމަށްވާ އެލާ\nކޯޒްވޭ އަކުން ރަށްތަކެއް ގުޅާލުމަށް އަންނަ އަހަރުގެ ބަޖެޓުގައި ފައިސާ ހިމަނައިފި އެވެ.\nކޯޒްވޭ ހެދުމަށް އަންނަ އަހަރުގެ ބަޖެޓުގައި ހިމަނާފައިވާ ހަ މަޝްރޫއު ހިންގުމަށް ނިންމާފައިވަނީ ބ، މ، ތ އަދި ލ. އަތޮޅުގަ އެވެ.\nއެގޮތުން ކޯޒްވޭ އަކުން ގުޅާލުމަށް ނިންމާފައިވަނީ ބ. ފެހެންދޫއާއި ބ. ގޮއިދޫއާއި، މ. މުއްޔާއި މ. ނާލާފުށްޓާއި، ތ. ވޭމަންޑޫއާއި ތ. ކިނބިދޫއާއި، ލ. ކަލައިދޫ އާއި ލ. ދަނބިދޫއާއި، ލ. ކުނަހަންދޫ އާއި ލ. މެންދޫގެ އިތުރުން ލ. ހިތަދޫ އާއި ލ. މެންދޫ އެވެ.\nފެހެންދޫއާއި ގޮއިދޫ މަޝްރޫއުގެ ޕްރީޓެންޑަރިންއާ ގުޅޭ މަސައްކަތްތަކެއް ކުރިއަށް ގެންދިއުމަށް ދެ ލައްކަ ރުފިޔާ ހިމަނާފައިވާއިރު އަނެއް ހުރިހާ ރަށެއް ގުޅާލުމަށް އެއް މިލިއަން ރުފިޔާ އަންނަ އަހަރުގެ ބަޖެޓުގައި ހިމަނާފައިވެ އެވެ.\nމީގެއިތުރުން ގއ. ވިލިނގިއްޔާއި ގއ. ކޫއްޑޫ ބްރިޖު ހެދުމަށް ދިރާސާކުރުމަށް ވެސް އަންނަ އަހަރުގެ ބަޖެޓުގައި 450،000 ރުފިޔާ ހިމަނާފައިވެ އެވެ.\nބައެއް ރަށްތައް ކޯޒްވޭ ތަކުން ގުޅާލުމާއި ގއ. ވިލިނގިއްޔާއި ކޫއްޑޫ ބްރިޖަކުން ގުޅާލުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދެކެވެ.\nދައުލަތުގެ އަންނަ އަހަރުގެ ބަޖެޓުގެ ގޮތުގައި 36.9 ބިލިއަން ރުފިޔާގެ ބަޖެޓެއް ފިނޭންސް މިނިސްޓަރު އިބްރާހީމް އަމީރު ރައްޔިތުންގެ މަޖިލީހަށް ހުށަހެޅުއްވީ މިދިޔަ އާދިއްތަ ދުވަހު އެވެ. އަންނަ އަހަރުގެ ބަޖެޓަށް އާމްދަނީގެ ގޮތުގައި 24.3 ބިލިއަން ރުފިޔާ ލިބޭނެ ކަމަށް ލަފާކޮށްފައިވާއިރު 34 ބިލިއަން ރުފިޔާ އަންނަ އަހަރު ހަރަދުވާނެ ކަމަށް ލަފާކޮށްފައިވެ އެވެ. އެހެންކަމުން އަންނަ އަހަރުގެ ބަޖެޓަކީ 9.7 ބިލިއަން ރުފިޔާގެ ބަޖެޓެކެވެ.\nއަންނަ އަހަރުގެ ބަޖެޓާއެކު ސަރުކާރުގެ ވައުދުތައް ފުއްދުމަށް ބޭނުންވާ މަޝްރޫއުތަކާއި ޕްރޮގްރާމްތަކުގެ 90 އިންސައްތައަށް ވުރެ ބޮޑު ބައެއް މިހާރު ބަޖެޓްކުރެވިފައިވާ ކަމަށްވެސް މިނިސްޓަރު ވިދާޅުވި އެވެ. މީގެތެރެއިން މިހާރުވެސް ޖުމްލަ 671 މަޝްރޫއްއެ ނިމިފައިވާއިރު 497 މަޝްރޫއެއްގެ އަމަލީ މަސައްކަތް ކުރިއަށްދާ ކަމަށްވެސް މިނިސްޓަރު ވިދާޅުވެފައިވެ އެވެ.


Eydhafushi medical facility gai balimeehakah faruvaa dheyn fashaifi\nއޭދަފުށީ މެޑިކަލް ފެސިލިޓީގައި ބަލި މީހަކަށް ފަރުވާދޭން ފަށައިފި\nކޮވިޑް-19 އަށް ފަރުވާ ދިނުމަށް ބ. އަތޮޅު ހޮސްޕިޓަލުގައި ގާއިމުކުރި މެޑިކަލް ފެސިލިޓީ އަށް ފުރަތަމަ ފަހަރަށް މީހަކު އެޑްމިޓްކޮށް، އެ ތަނުގައި މިއަދު ފަރުވާ ދޭން ފަށައިފި އެވެ.\nއޭދަފުށީގައި ގާއިމުކުރި މެޑިކަލް ފެސިލިޓީ އަށް ގެންދަން ހަމަޖައްސާފައި ވަނީ މި ސަރަހައްދުން ކޮވިޑް-19 އަށް ޕޮޒިޓިވްވާ މީހުންގެ ތެރެއިން އެޑްމިޓްކޮށްގެން ފަރުވާދޭން ޖެހޭ މީހުންނެވެ.\nމެނޭޖަރު ވިދާޅުވީ ބ.ފިނޮޅު ރިސޯޓުގައި މަސައްކަތް ކުރާ ބިދޭސީއަކު ބަލިވެގެން އަތޮޅު ހޮސްޕިޓަލަށް ގެނައިއިރު އެއީ ކޮވިޑް ޖެހިފައިވާ މީހެއްކަމަށް ނޭނގޭ ކަމަށެވެ. އެކަމަކު އެރިސޯޓުގައި ކޮވިޑް އުޅޭތީ ހޮސްޕިޓަލުން އަމަލު ކޮށްފައިވާނީ އެއީ ކޮންޓެކްޓް ކޭސް އެއް ކަމަށް ވެދާނެކަމަށް ބަލައިގެންނެވެ.\nބ. އަތޮޅު ހޮސްޕިޓަލުން ބުނީ މިރަށު މެޑިކަލް ފެސިލިޓީގައި އެޑްމިޓްކޮށް ފަރުވާދެމުން އަންނަނީ މިއަތޮޅު ފިނޮޅު ރިސޯޓުގައި މަސައްކަތް ކުރާ ބަންގްލަދޭސް މީހަކަށް ކަމަށެވެ. ނަމަވެސް އެ މީހާ ބަލިވެގެން ހޮސްޕިޓަލަށް ގެނައިއިރު އެއީ ކޮވިޑް ޖެހިފައިވާ މީހެއްކަން ޔަގީން ނުވާތީ، އަދި އެ ރިސޯޓުގައި ކޮވިޑް އުޅޭތީ އެ މީހާ މެޑިކަލް ފެސިލިޓީގައި އެޑްމިޓްކުރީ ކޮންޓެކްޓް ކޭސް އަކަށް ބަލައިގެން ކަމަށް ވެސް އެ ހޮސްޕިޓަލުން ބުންޏެވެ.\nމަރާމާތަށް ބަންދު ކޮށްފައި އޮތް ފިނޮޅު ރިސޯޓުގައި މަސައްކަތް ކުރާ ހަތަރު ބިދޭސީއަކު ވަނީ ކޮވިޑަށް ޕޮޒިޓިވް ވެފައެވެ. އެ ހަތަު މީހުން ކޮވިޑަށް ޕޮޒިޓިވްކަން އެނގުނީ އޭގެ ެތެރެއިން އެކަކު ބަލިވެގެން މާލެ ގޮސް އޭނާ ކޮވިޑަށް ޓެސްޓު ކުރިއިރު ކޮވިޑަށް ޕޮޒިޓިވް ވުމުންނެވެ.\nބ. އަތޮޅު ހޮސްޕިޓަލުގައި ގާއިމުކުރި މެޑިކަލް ފެސިލިޓީގައި ކޮވިޑް-19އަށް ފަރުވާދިނުމަށް 20 އައިސީޔޫއާއެކު 37 އެނދު ވަނީ ގާއިމްކޮށްފަ އެވެ.\nރާއްޖެ އިން މިހާތަނަށް ކޮވިޑް ޖެހުނު މީހުންގެ އަދަދަކީ 3،719 އެވެ. އޭގެ ތެރެއިން 2،568 މީހަކު އެ ބަލިން ރަނގަޅުވެފައިވާ އިރު 16 މީހަކު ވަނީ މަރުވެފަ އެވެ. އެންމެ ފަހުން ކޮވިޑްގައި މީހަކު މަރުވީ އިއްޔެ އެވެ.


MNDF Ge Tharujamaan Major Azim Covid Ah Fassivejje - Vaguthu\nއެމްއެންޑީއެފްގެ ތަރުޖަމާން މޭޖާ އާޒިމް ކޮވިޑަށް ފައްސިވެއްޖެ\nއެމްއެންޑީއެފްގެ ތަރުޖަމާން މޭޖާ އިބްރާހިމް އާޒިމް ކޮވިޑް-19 އަށް ފައްސިވެއްޖެއެވެ.\nމޭޖާ އާޒިމް ފޭސްބުކްގައި ކުރެއްވި ޕޯސްޓެއްގައި ވަނީ ކޮވިޑަށް ފައްސިވިކަން ކަށަވަރު ކޮށްދެއްވާފައެވެ. އޭނާ ކޮވިޑަށް ފައްސިވީ ކޮވިޝީލްޑް ވެކްސިންގެ ދެޑޯޒް ފުރިހަމަ ކުރައްވާފައި ވަނިކޮށެވެ.\nރައްޔިތުން މަޖިލީހުގެ ރައީސް މުހައްމަދު ނަޝީދަށް މިދިޔަ ހަފްތާގައި ދިން ހަމަލާ އާއި ގުޅިގެން ސިފައިން ވެސް އެލާޓަށް ގެނެސް، ސިފައިންގެ މަރުކަޒުތަކުގައި ސިފައިން މިހާރު މަސައްކަތް ކުރައްވަމުން ގެންދަވާއިރު ގިނަ އަދަދެއްގެ ސިފައިން ކޮވިޑަށް ފައްސިވަމުން އަންނަ ކަމުގެ މައުލޫމާތު ވަނީ ލިބިފައެވެ.\nރާއްޖެ އިން ކޮވިޑަށް ފައްސިވާ މީހުންގެ އަދަދު ފަހަކަށް އައިސް ވަނީ ވަރަށް ބޮޑަށް އިތުރުވެފައެވެ. މިހާރު ވެސް 16000 އާއި ގާތްކުރާ އަދަދެއްގެ ކޮވިޑް ބަލި މީހުން ރާއްޖޭގައި އެބަތިއްބެވެ. ރާއްޖެ އިން ކޮވިޑަށް ފައްސިވާ މީހުންގެ އަދަދު އިތުރުވާން ފެށީ އޭޕްރީލް މަހުގެ 17 ވަނަ ދުވަހުން ފެށިގެންނެވެ. އެއީ ކައުންސިލް އިންތިހާބަށް ކޮވިޑުން ރައްކާތެރިވުމުގެ ފިޔަވަޅުތައް އުވާލިތާ ހަފްތާއެއް ފަހުންނެވެ.\nކޮވިޑް ޖެހިގެން ނިޔާވާ މީހުންގެ އަދަދު ވެސް މިހާރު ވަނީ ވަރަށް ބޮޑަށް އިތުރުވެފައެވެ. ކޮވިޑް ޖެހިގެން ރާއްޖެ އިން ނިޔާވި މީހުންގެ ޖުމްލަ އަދަދު ރޭ ވަނީ 100 އަށް އަރާފައެވެ.\nމެއި 17, 2021 10:51\nއައްނިގެ ހަލާކު ބޮމުގެ އަޑީގަ ވާބަޔަކު ނޭގުނު ފީނާނެ އެތެރެވައިއެއްވެސް ނޭގުނު މާސްއެޅިގޮތައް ނުފޭބިފަ ހުއްދަ ނުލިބިގެން މިހާރު މަސައްކަތްކުރަނީ ހިމާޔަތް ކުރި ސަރަހައްދަކައްފާބާފަ ކޮންމެވެސް ބަޔާނެއް ތައްޔާރުކުރަން އަސްކަރީ މީހުން އަންނާ ވާއިރަށް ބަލަ ރައީސް ޔާމީން އިންނެވިލޯންޗް ކޮޅަކީ 24ގަޑިއިރުގާ ސިފައިންނާި ޕްލިހުން ފޯރިމަރާ އެއްޗެއް އޭގަ އެތެރޭގެ ގޮޑިއެއްގާ އެއްޗެއްހަރުކުރިކަން ނޭގެނު ބަޔަކައް ތިޔަކަން އެގޭތަ ހަމަރޭވުނެއް ރައްޔިތުންވޭ ވިސްނާ ވެރިކަމައްމިވާ ގޮތް\nމެއި 17, 2021 10:57\nރާއްޖޭގައި ބޭނުން ކުރި ކޮވިޝީލްޑް ވެކްސިން އިފެކްޓިވް ނޫނީބާ؟ ނެޝަނަލް ޔުނިވަރސިޓީ އިން ސްޓަޑީ އެއް ނުހަދަނީ ކީއްވެބާ؟ ސައިނޯފޯރމް ވެކްސިން ޖެހި މީހުންނާ ކޮވިޝީލްޑް ވެކްސިން ޖެހި މީހުން ސާފުވާނެ. އަދި ޕޮޒިޓިވް ކޭސަސްގެ ރެކޯޑް އެބަހުރި އެހެން ކަމުން ސްޓަޑީއެއް ހަދާ ފައިންޑިންގްސް އިއުލާން ކުރަން މާބޮޑު ބުރަ މަސައްކަތެއް ކުރާކަށް ނުޖެހޭނެ. މޭޖަރ އަށް އަވަސް ޝިފާއެއް ދެވުން އެދި ދުޢާ ކުރަން.


Miskiy fannun Giraa sarahaddhun Kahboleh\nމިއަދު މިސްކިތް ފަންނުން ފެނުނު ކަށްބޯ. ފޮޓޯ: ރުޝްދީ އިބްރާހިމް\nމިސްކިތް ފަންނު ގިރާ ސަރަހައްދުން ކަށްބޮލެއް\n3 ޖެނުއަރީ 2019, 12:16 |\nފުވައްމުލަކު މިސްކިތްފަނު ގިރާ ސަރަހައްދުން މިއަދު ކަށްބޮލެއް ފެނިއްޖެ އެވެ. އިންސާނެއްގެ ބޮލުގެ ބައިތައް ފެނިފައި މިވަނީ އެސަރަހައްދު ގިރުމުގެ ސަބަބުން ހާމަވެގެން ދިޔަ ވެލިތަކުގެ ތެރެއިންނެވެ.\nމިއަދު ފެނުނު ކަށްބޮލުގައި ބޮލުގެ ނާށިގަނޑުގެ ބަޔަކާއި ދަތްދޮޅީގެ ބައިތައް ސާފުކޮށް އެނގެން ހުރެއެވެ. އަދި އަނގައިގެ ތިރީ ދަތްޕިލައިގެ ބައެއްގައި ދަތްތައް ވެސް ރީތިކޮށް ހުއްޓެވެ.\nތާރީޚީ ގޮތުން އެނގޭ ގޮތުގައި ފުވައްމުލަކުގައި ރަށުގެ ވަށައިގެން ހޭޅި ފަށުގައި މީހުން ވަޅުލައި އުޅުނެވެ. ވަކިން ޚާއްސަކޮށް މަރުވެގެން ރަށަށް ލައްގާ މީީހުންގެ ހަށިގަނޑުތައް ރަށު ތެރެއަށް ގެންދިއުމެއް ނޯވެއެވެ.\nމުސްކުޅިން ބުނާ ގޮތުގައި އެގޮތަށް އަމަލުކުރަނީ އެމީހަކީ ގައިންގަޔަށް އަރާ ބައްޔެއް ޖެހިފައިވާ މީހަކަށް ވެދާނެތީ ރަށުތެރެއަށް އެމީހާ ގެންދިއުމުން އެބައްޔެއް އެހެން މީހުނަށް ވާސިލުވެ ފެތުރުމުގެ ފުރުސަތު ކުޑަކުރުމުގެ ގޮތުންނެވެ. އަނެއް ވިސްނުމެއް ކަމަށް ބުނެއުޅެނީ ގިނަ ފަހަރާ ރަށަށް ލައްގާ މީހުންގެ ހަށިގަނޑު ފޫދި، ޗަސްވެފައި ހުންނާތީ، ނަގައި ގެން ދުރަށް ގެންދިއުމަށް އުނދަގޫ ވާނެތީ ވީހާ ކައިރިއެއްގައި، ރާޅުފަށުން ސަލާމަތް ވާ ހިސާބެއްގައި، ހޭޅިފަށުގައި އަވަހަށް ވަޅުލަނީ ކަމަށެވެ.\nވީމާ ރަށުގެ ހޭޅިފަށް ގިރައިގެން ދާއިރު، ހޭޅިފަށުގައި ވަޅުލާފައިވާ މީހުންގެ މިނި ކަށިތައް ފެނުމަކީ ދިމާވާކަމަކެވެ.\nޚާއްސަކޮށް ފުވައްމުލަކުގެ އިރު-އުތުރު ބިތުގައި މީހުން ވަޅުލާފައިވާ ހޭޅިފަށް އިރުވައި މޫސުމުގައި ބޮޑަށް ގިރާތީ މިނި ކަށި ދޭތެރެ ދޭތެރެއިން ފެނެއެވެ.\nނަމަވެސް ފާހަގަކުރެވޭ ކަމަކީ ކުރީ ޒަމާނުގައި ނަދުުރު ބުނެ އުޅުނު ގިނަ ޒިޔާރަތްތަކަކީ މިފަދަ ގޮތަކަށް ރަށުގެ ހޭޅިފަށުގައި ވަޅުލެވިފައިވާ މީހުންގެ މަހާނަތައް ކަމަށްވުމެވެ. އެމީހުންގެ އަސްލަކީ ކޮބައިކަން ވަރަށް މަދު ހާލަތެއްގައި ނޫނީ އެނގޭކަށް ނޯވެއެވެ.\nއެގޮތުން ފުވައްމުލަކުގައި ކުރީގައި ނަދުރު ބުނެ އުޅުނު ޒިޔާރަތްތަކުގެ ތެރޭގައި އައްޔަނި ޒިޔާރަތް، ގެންމިސްކިތު ޒިޔާރަތް، އަރުއްފަންނު ޒިޔާރަތް ފަދަ ތަންތަން ހިމެނެއެވެ. އަތިރި އާއި ކައިރީގައި ހުންނަ ގިނަ މިސްކިތްތަކުގައި ނަދުރު ބުނެއުޅޭ މަދުވެގެން އެއް މަހާނަ/މަހާނަ ގާ ހުންނަކަމަށް ވެއެވެ.\nކުޑަ ގޮތަކަށް ބުނާ ނަދުރުގެ ތެރޭގައި މަހާނައަށް ކުދި ގާފޮތި އެރުވުން ހިމެނެއެވެ.\nއިތުރު ލިޔުންފުވައްމުލަކުގެ ތާޜީޚު\nTags: ފުވައްމުލަކުގެ ތާޜީޚު\nފުވައްމުލަކުމީހާ3ޖެނުއަރީ 2019 12:01\nފުވައްމުލަކުގައި ކުރިންމީހުން އުޅުނީ ރަށުގެ ވަށައިގެން ހޭޅިފަށުގައި މިހާރުވެސް އެކަމުގެހެކި ފެންނަން އެބަހުއްޓެވެ މިފަދަލިއުންތައް ލިޔާއިރު އިތުރަށް ދިރާސާކުރެއްވުން ރަގަޅުވާނެއެވެ. މިކޮމެންޓު ޖައްސަވައިދެއްވުންއެދެމެވެ


ބޭރު ޤައުމުތަކާއި އެކުވެރިކަން ބޭއްވުން މައްސަލައެއް ނެތް، ނަމަވެސް ވަކި ހައްދެއްގެތެރޭގައި: ޒައިދު - DhiDaily\nބޭރު ޤައުމުތަކާއި އެކުވެރިކަން ބޭއްވުން މައްސަލައެއް ނެތް، ނަމަވެސް ވަކި ހައްދެއްގެތެރޭގައި: ޒައިދު\nއަވަށްޓެރި ދައުލަތްތަކާއި އެކުވެރިކަން ބޭއްވުމަކީ މައްސަލައެއް ނޫން ކަމަށާއި، ނަމަވެސް އެކަން އޮންނަންވާނީ ވަކި ހައްދެއްގެތެރޭގައިކަމަށް އައްޝައިޚް ޢަލީ ޒައިދު ވިދާޅުވެެއްޖެއެވެ.\nޒައިދު ކުރެއްވި ޓްވީޓެއްގައި މިހެން ވިދާޅުވީ އިންޑިއާ ސަރުކާރާއެކު ދިވެހި ސަރުކާރުން ސޮއިކުރި އުތުރު ތިލަފަޅުގެ އެއްބަސްވުމުގެ ކޮޕީއެއްކަމަށް ބުނާ ލިޔުންތަކެއް ސޯޝަލް މީޑިއާގައި ދައުރުވަމުން އަންނައިރު، އެ އެއްބަސްވުމުގައި ޤައުމުގެ މިނިވަންކަމާއި ސިޔާދަތަށް ނުރައްކާވާފަދަ ކަންކަން ހުރުމުންނެވެ.\nޒައިދު ވިދާޅުވީ އަވަށްޓެރި ދައުލަތްތަކާއި އެކުވެރިކަން ބޭއްވުމަކީ މައްސަލައެއް ނޫން ކަމަށާއި، ނަމަވެސް އެކަން އޮންނަންވާނީ ވަކި ހައްދެއްގެތެރޭގައި ކަމަށެވެ.\n”އެއްވެސް ޤައުމެއްގެ ސިފައިން ރާއްޖޭގައި ފައިބައި ތިބުމަކީ އަޅުގަނޑު ތާއީދު ކުރާނެ ކަމެއް ނޫން. އަވަށްޓެރި ދައުލަތްތަކާއި އެކުވެރިކަން ބޭއްވުމަކީ މައްސަލައެއް ނޫން. ނަމަވެސް އެކަން އޮންނަންވާނީ ވަކި ހައްދެއްގެ ތެރޭގައި. މިނިވަންކަމަށް ބުރޫއަރާނަމަ އެއީ ބޮޑު މައްސަލައެއް.“ ޒައިދު ވިދާޅުވިއެވެ.\nއުތުރު ތިލަފަޅުގެ އެއްބަސްވުމޭ ބުނެ މިއަދު ދައުރުވަމުން އަންނަ ލިޔުންތަކަކީ ފޭކު ލިޔުންތަކެއްކަމަށް ސަރުކާރުން ވަނީ ބުނެފައެވެ. އެހެން ބުނި ނަމަވެސް އެ އެއްބަސްވުމުގެ ޙަޤީޤަތެއް ހާމައެއްނުކުރެއެވެ.\nއެ ގޮތުން ޒައިދު ވިދާޅުވީ ސީދާ ރައްޔިތުންގެ މަސްލަހަތާއި ގުޅުންހުރި، އަދި މި ބިމާއި، މިނިވަންކަމާއި، އިސްތިޤުލާލާއި ގުޅިފައިވާ ކަންކަމުގައި މަޢުލޫމާތު ހާމަނުކޮށް ހިފެހެއްޓުމަކީ ރަނގަޅުކަމެއް ކަމުގައި ފެނިވަޑައިނުގަންނަވާ ކަމަށެވެ. އަދި ރައްޔިތުންގެ ކަންބޮޑުވުންތަކަކީ މުއައްސަސާތަކުން އަހަންޖެހޭނޭ އެއްޗެއްކަމަށް ވެސް ޒައިދު ވިދާޅުވިއެވެ.


"Amaazu" Boat Aa Gulhigen9Meehaku Vanee Positive Vefai | Hathaavees\n"އަމާޒު" ބޯޓާއި ގުޅިގެން9މީހަކު ވަނީ ޕޮޒިޓިވްވެފައި\nއޭޕްރީލް 28, 2020 ހަތާވީސް އޮންލައިން\nމާލޭގެ ބަނދަރުމަތިން: ފޮޓޯ / ރާއްޖެ އެމްވީ\nށ އަތޮޅާއި ނ އަތޮޅު އަދި ހއ އަތޮޅުގެ ބައެއް ރަށްރަށަށް މީހުން ގޮވައިގެން “އަމާޒު” ނަމަކަށް ކިޔާ ބޯޓުގެ ކެޕްޓަން ކޮވިޑް19 އަށް ޕޮޒިޓިވްވުމާއި އެކު އެ ބޯޓާއި ގުޅިގެން9މީހަކު މިހާތަނަށް ޕޮޒިޓިވްވެފައިވާ ކަމަށް އައިޖީއެމްއެޗުގެ ޑޮކްޓަރު އިބްރާހީމް އަފްޒަލް ވިދާޅުވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. އަފްޒަލް ވިދާޅުވީ "އަމާޒު" ބޯޓާއި ގުޅިގެން މިހާތަނަށް ހޯދި ހޯދުންތަކުން 113 މީހަކު ކޮންޓެކްޓު ކުރެވިފައިވާ ކަމަށެވެ. އޭގެތެރެއިން ވެސް ހައި ރިސްކު މީހުންތަކެއް އެބަތިބި ކަމަށާއި އެގޮތުން 113 މީހުންގެ ތެރެއިން 35 މީހަކު ހައި ރިސްކު ކޮންޓެކްޓުންގެ ގޮތުގައި ފާހަގަކުރެވިފައިވާ ކަމަށް އޭނާ ވިދާލުވިއެވެ.\nޑރ. އަފްޒަލް ވިދާޅުވީ ބަލީގެ އަލާމާތްތައް 11 މީހެއްގެ ގައިން ފެނިފައިވާ ކަމަށާއި އޭގެތެރެއިން9މީހަކަށް ބަލި ޖެހިފައިވާ ކަމަށެވެ. ބަލި ޖެހިފައިވަނީ "އަމާޒު" ބޯޓުގެ ކެޕްޓަން އާއި ސީދާ ގޮތުން ބައްދަލުވި ށ. ނަރުދޫގެ 8 މީހަކު ކަމަށް ޑރ. އަފްޒަލް ވިދާޅުވިއެވެ. އަދި ވިދާޅުވީ އެމީހުންނަކީ އެބޯޓުން ދަތުރުކުރި މީހުން ކަމަށެވެ.\nމި ބޯޓުން ވަނީ 98 މީހަކު ދަތުރު ކޮށްފައެވެ. މި ބޯޓު މާލެއިން ފުރާފައިވަނީ މި މަހުގެ 15ވަނަ ދުވަހުއެވެ. އެއީ މާލެއިން ކޮވިޑް19 އަށް މީހަކު އެންމެ ފުރަތަމަ ޕޮޒިޓިވްވި ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިއުލާން ކުރި ދުވަހެވެ. އެއީ މާލެ އިން ކޮވިޑް19 ފެނިގެން އެ މާލެ ސަރަހައްދު ލޮކްޑައުން ކުރުމަށް ނިންމި ވަގުތުވެސްމެއެވެ. ނަމަވެސް މާލެ ސަރަހައްދުގެ އެއްވެސް ބަނދަރަކުން ބޯޓު ފަހަރުތައް ފުރުން މަނާ ކޮށްފައިވަނީ އޭގެ ވަގުތުކޮޅެއް ފަހުންނެވެ.\nPrevious އިތުރު ހަތަރު މީހަކު ޕޮޒިޓިވްވެ، ޖުމްލަ އަދަދު 249 އަށް އަރައިފި\nNext ނޫސްވެރިކަމުގެ މިނިވަންކަމުގައި ރާއްޖެ ހޯދި ކުރިއެރުމަށް އެމެރިކާއިން މަރުޙަބާ ކިޔައިފި


Ibu Account Ah Dollar Thakeh Jamaa Kuri Mahsala Eh Malaysia Fuluhun Balanee - Vaguthu\nއިބޫގެ އެކައުންޓަށް ޑޮލަރުތަކެއް ޖަމާ ކުރި މައްސަލައެއް މެލޭޝިއާ ފުލުހުން ބަލަނީ\nއިބޫ ށ. ފީވަކަށް ކުރެއްވި ދަތުރުފުޅުގެ ތެރެއިން-ފޮޓޯ:އެމްޑީޕީ ޓުވިޓަރ\nއެމްޑީޕީގެ ރިޔާސީ ކެންޑިޑޭޓް އިބްރާހިމް މުހައްމަދު ޞާލިހް (އިބޫ) އާއި އެމްޑީޕީގެ ޗެއާޕާސަންގެ ނައިބު މާލީ އަލީ ނިޔާޒް މެލޭޝިއާގެ ބޭންކެއްގައި ހުޅުވާފައި ހުރި އެކައުންޓަށް ގިނަ އަދަދެއްގެ ޑޮލަރު ޖަމާ ކުރި މައްސަލައެއް މެލޭޝިއާ ފުލުހުން ބަލަމުން ގެންދާކަން ދޭކަވާ ލިޔުމެއް މީސް މީޑިއާގައި ދައުރުވަމުން އެބަގެންދެއެވެ.\nދައުރުވަމުންދާ ލިޔުމަކީ މެލޭޝިއާގެ ކޮމިޝަނަރ އޮފް ޕޮލިސް ސީވީ ދާތޯ ވިރާ ސައީދު އިސްމާއިލް ސޮއި ކުރައްވާ ރާއްޖޭގެ އެކްޓިން ކޮމިޝަނަރ އޮފް ޕޮލިސް އަބްދުﷲ ނަވާޒަށް ފޮނުއްވާފައިވާ ސިޓީ އެކެވެ.\nއެސިޓީގައި ބުނެފައިވާ ގޮތުގައި 56234782 އެމެރިކާ ޑޮލަރު އިބޫގެ އެކައުންޓަށް ވަނީ ޖަމާކޮށްފައެވެ. އެފައިސާ ޖަމާ ކޮށްފައި ވަނީ މިމަހުގެ 01 ވަނަ ދުވަހު ކަމަށް ސިޓީގައި ވެއެވެ. ސިޓީގައި ބުނެފައިވާ ގޮތުގައި އަލީ ނިޔާޒްގެ އެކައުންޓަށް ވަނީ 5250000 އެމެރިކާ ޑޮލަރު ޖަމާ ކޮށްފައެވެ. އެފައިސާ ޖަމާކޮށްފައި ވަނީ އޮގަސްޓް 07 ވަނަ ދުވަހު އެވެ.\nދައުރުވަމުންދާ ލިޔުމަކީ ސައްހަ ލިޔުމެއްތޯ ބަލަން ފުލުހުންގެ ތަރުޖަމާން ޗީފް ސުޕްރިންޑެންޓް އޮފް ޕޮލިސް އަހްމަދު ޝިފާނަށް ގުޅުމުން ވިދާޅުވީ ލިޔުމާއި ގުޅޭ ގޮތުން އެއްވެސް ކޮމެންޓެއް ކުރެވެން ނެތް ކަމަށެވެ.\nއިބޫގެ އެކައުންޓަށް ގިނަ އަދަދެއްގެ ފައިސާ ޖަމާކޮށްފައިވާ މައްސަލައިގެ ތަޙްޤީޤު މެލޭޝިއާ ފުލުހުން ކުރަމުން ގެންދާކަން ދޭހަވާ ލިޔުމެއް އާންމުވެފައި މިވަނީ ރާއްޖެ އިން ބޭރުގެ ޖާސޫސީ އިދާރާ އަކުން އިދިކޮޅު އެމްޑީޕީ އަށް 376 މިލިއަން އެމެރިކާ ޑޮލަރު ދީފައިވާ ކަމަށް މީސް މީޑިއާގައި ރޭ ޚަބަރު ފެތުރިފައި ވަނިކޮށެވެ. އެފައިސާ ވަނީ އެމްޑީޕީގެ އިސް ބޭފުޅުންނާއި ހަވާލު ކުރެވިފައި ކަމަށް ވެސް މީޑިއާ މީޑިއާ ގައި ބައެއް ފަރާތްތަކުން ބުނެފައި ވެއެވެ.\nއެމްޑީޕީގެ ކެމްޕޭނަށް އަވައްޓެރި ގައުމަކުންނާއި، ކްރިސްޓިން ދީން ފަތުރާ މިޝަނަރީތަކުން ޚަރަދު ކުރާ ކަމަށް މީގެ ކުރިން ވެސް ބައެއް ފަރާތްތަކުން ތުހުމަތު ކޮށްފައި ވެއެވެ.\nކެމްޕޭނަށް ބޭރުގެ ފަރާތްތަކުން ޚަރަދު ކުރާކަމަށް އެކި ފަރާތްތަކުން ކުރާ ތުހުމަތުތަކާއި ގުޅިގެން އެމްޑީޕީ އިން މީގެ ކުރިން ވެސް އެއްވެސް އެއްޗެއް ބުނެފައެއް ނުވެއެވެ. އެތުހުމަތުތައް އެމްޑީޕީ އިން ދޮގެއް ނުކުރެއެވެ.\nސެޕްޓެމްބަރު 22, 2018 16:32\nކޮބާ ރޔ އެކައުންޓަށް ވަން ފައިސާ ؟\nހެޔޮ މިލިޔަނުން ވަނަސް. މިފަހަރު އިބޫއަށް.\nތިކުޅޭ ކުޅި ނޭގޭނީ 5އަހަރުގެ ކުދިން ނަށް.\nސެޕްޓެމްބަރު 23, 2018 01:17\nމ.ޑ.ޕ ގައުމުގަ ކުޅުނު ކުޅިވެސް ރަނގަޅަށް އެނގޭ. އިންޑިއާއަށް ގައުމުގެ ދޮރާށި ވިއްކާލީ. އަމީނިއްޔާ ސްކޫލާއި މަޖީދިއްޔާ ސްކޫލުތައް މަސްހުނިކުރުވީ. އިޒްރޭލުގެ ޔަހޫދީންނަށް ގައުމު ހުޅުވައިލީ. ރާ އާއްމު ކުރަން މަސައްކަތްކުރީ. މިޝަނަރީންނަށް ރާއްޖޭގަ އޮތް އިސްލާމްދީނާ ދެކޮޅަށް އައުމަށް ގޮވާލީ.. މިކަންކަންވެސް ބޭބެމެން ހަނދާން އެބަހުރި.\nސެޕްޓެމްބަރު 22, 2018 16:41\nކަލޯ ޔާމިނޫ، ގދ.ތިނަދޫ މީހުން ތިބީ ހައްޕު...ކިޔާގެން ... ކަލޯ ތިނަދޫއަށް ގެނައި ތަރައްގީ މަމެން ދައްކާނަން ވޯޓުން. ކަލޯ ބަލަން ހުންނަށްޗޭ. ލާދީނީ ބައިގަޑަށް ވޯޓް ދޭކަށް މަމެން ނެތިން....ހޮވާނީ ރައީސް ޔާމީން... އެއްމެން 1 އަށް....ވަރަށް ސަލާމް.....\nސެޕްޓެމްބަރު 22, 2018 16:48\nމެލޭޝިއާ ލިޔުމުގައި ފެކްސްގެ ސްޕެލިންގައި މައްސަލައެއް އުޅޭހެން ހީވޭ\nސެޕްޓެމްބަރު 22, 2018 17:17\nއެއީ މެލޭބަހުން ލިޔުނީމަ އިންނަގޮތް.\nސެޕްޓެމްބަރު 22, 2018 18:14\nއެމީހުން އެހެހން ލިޔެ އުލޭ. ޓެކްސީ ކިޔާއިރު ވެސް ހުންނަނީ ކޭ އަކުރު ބޭނުން ކޮށްފަ\nސެޕްޓެމްބަރު 22, 2018 18:16\nހެހެހެ. މެލޭބަހުން ކިޔާގޮތަށް. ރަންކޮޅާ ތާރީޚްވެސް ނަންބަރުވެސް ބަލާލައްޗޭ ސްޕެލިން އޮތްގޮތް. އެއީ މެލޭމީހުން ލިޔާގޮތް.\nސެޕްޓެމްބަރު 22, 2018 18:19\nމެލޭ ބަހުން ފެކްސް ލިޔާނީ އެހެން.....\nސެޕްޓެމްބަރު 22, 2018 19:01\nކަލޯގެ ސިކުނޑީގަވެސް މައްސަލައެއް އުޅޭހެން ހީވަނީކީނޫން އެބައުޅޭ.?\nސެޕްޓެމްބަރު 22, 2018 17:33\nކަލޯ ފެނޭތަ މިހިރީ ކްރިސްޓިއަނުންނާ ގުޅިގެން ހިންގާ ޖަރީމާ ރާކަނި މަސްކެވިފަ ހުންނާނީ އެއްލަކިން އިންޝާﷲ ޔާމީން\nސެޕްޓެމްބަރު 22, 2018 17:35\nތި ސިޓީ ހެދި މީހުންނައް ނޭގޭތަ އިބްރާހިމް މުހައްމަދު ސޯލިހު ކިޔާ ކިތަންމެ މީހެއް ރާއްޖޭގަ އުޅޭ ކަމެއް!! ރަސްމީލިޔުމެއްގަ ކާކުކަން އެގޭދަދަ ޕާސްޕޯރޓް ނަންބަރު ފަދަ އެއްޗެއް ނެތީމަ ހަމަ ހައިރާން ވެއްޖެ. ތިހެން އުޅުއްވިއަކަސް ވޯޓެއް ނޯހޭނެ އެނގޭތޯ..\nސެޕްޓެމްބަރު 23, 2018 01:20\nއެހެންވީމާ އިބްރާހިމް މޮހައްމަދު ސޯލިހުގެ ރަސްމީ އުފަންދުވަހުގެ ސެޓުފިކެޓު ވޯޓުކަރުދާހާއެއްކޮށް ނެތިއްޔާ ކިހިނެއް އެނގޭނީ ކޮން އިބޫއަކަށް ކަމެއް މި ވޯޓުލެވެނީ.. ދެން ރަނގަޅުވާނީ ނުލިއްޔާ\nސެޕްޓެމްބަރު 23, 2018 08:44\nސެޕްޓެމްބަރު 22, 2018 17:56\nކޮންމެ ގޮތެވިޔަސް ވައްކަމެއް ނުކުރަން''''''''''\nސެޕްޓެމްބަރު 22, 2018 18:06\nއަދިބެސް ވައްކަމޭ އަނެކައްޗެކޭ މިކިޔަނީ މުލިވަގުން ތިބީވެސް އެމް.ޑީ.ޕީ ފަޅީގަކަން މިއޮއް ފަޅާ އަރަނީ! އަސޭލާ ތާއީދާއެކު އިބޫވެސް ވައްކަމަށް!\nސެޕްޓެމްބަރު 22, 2018 18:23\nވަރިހަމަ ދުނިޔޭގައި ހުރި ހުރިހާ ފައިސާއެއް އިބޫގެ އެކަުންޓަށް ޖަމަާކުރިއަސް މަގޭ ވޯޓް ޔާމީނަށް ހަރާމް\nސެޕްޓެމްބަރު 22, 2018 18:57\nގައުމުވިއްކައިގެން އަނބުރާދައްކާ ގޮތަށް. ކެންޕޭނަށް ޚަރަދުކުރަން ނެގި ލާރި މިފެންނަނީ. މިހެންވީމާ ބޮޑެތި ޢަދަދުތަކުން މެންބަރުންނަށާ ކައުންސިލަރުންނަށް ރިޝްވަތު ނުދެވޭނެގޮތެއްނެތްތާ. މީހުން އެ ބުނަނީ ހަމަތެދެއް އެމްޑީޕީ ސަންފާ އޮނަކަށްލައިގެން ހަތްހުތުލާ ރާހުތު ކެއްކިޔަސް ތެދެއްނުވާނެ. އަދި ހަތްފެނުން ދޮވެފަ އެއްފަހަރު ކަމަށް ތިންފަހަރު ވެލިލައިގެން ދޮވުނަސް އޭގެ ނަޖިސް ކަމެއްވެސް ނުކެނޑޭނެ.\nސެޕްޓެމްބަރު 22, 2018 19:11\nހާދަ ސްޕެލިން މައްސަލަ ބޮޑު ލިޔުމެކޭ\nސެޕްޓެމްބަރު 22, 2018 19:18\nޥަގު ކިނބޫ ވަގު އިނާޒު2ވަގުން. ފާދިރީންނާ ފައްޅތަކުން ފައިސާ ނަގައިގެން ވެރިކަން ހޯދަން. ހަސަން ރަސްގެފާނު2ދަރިން ކަންޑު ފެއްތި ގޮތަށް ކަންޑު ފައްތާނެ ރައްޔިތުން ނިކުމެ. ބަލަން ތިބޭނަން.\nސެޕްޓެމްބަރު 22, 2018 19:37\nރައްޔިތުންގެ ފައިސާ އެއް ނޫން ތީކީ ..ދެން ކޮންކަމެއް .. ޕޮލިހުން ބޭކާރު މަސައްކަތް ނުކުރޭ\nސެޕްޓެމްބަރު 23, 2018 01:24\nޤައުމަށް އަރައިގަންނަން ގޮވާ ބައެއްގެ އެކައުންޓަށް ބޭރުގަހުރި މާސްޓަރުން ދޭ މުސާރަކޮޅު ބެލުމަކީ ޕޮލިހުންގެ ވާޖިބެއް. ކަމަކަށް ނުވާނީ ދިވެހި ރައްޔިތަކަށް ނުވަންޏާ.\nސެޕްޓެމްބަރު 22, 2018 20:20\nއެއީރައްޓެއްސަކު ދިންހަދިޔާއެއް ކުޑަ ކަމެއް ކޮށްދޭ މަތިން\nސެޕްޓެމްބަރު 22, 2018 20:36\nއެމްޑީޕީގެ ކެމްޕޭނަށް އަވައްޓެރި ގައުމަކުންނާއި، ކްރިސްޓިން ދީން ފަތުރާ މިޝަނަރީތަކުން ޚަރަދު ކުރާ ކަމަށް މީގެ ކުރިން ވެސް ބައެއް ފަރާތްތަކުން ތުހުމަތު ކޮށްފައި ވެއެވެ. ތީ ހަގީގަތަކީ އިލްޔާސް ތިލާރިގަނޑު ފެނިގެން އެތެޅެނީ އަތުނފައިން މސައްކަތެއް ނުކޮށް ލާރި ހޯދަނީ ކޮންތާކުން ގައުމު ފަސާދަ ކޮށްގެން\nސެޕްޓެމްބަރު 22, 2018 21:26\nއަހަރެމެންގެ ބޭންކް އެކައުންޓަށް ވަންނަ ފައިސާ ޙަލާލެއްނޫން.......... ދޯ އިބޫ.\nތިއީ އިޒްރޭލުން ދީފައި ހުރި ފައިސާ.\nއެކަމަކު ނަންވާނީ ޔާމީނު\nސެޕްޓެމްބަރު 22, 2018 22:44\nލޮލް، ރިޓަޔާ ކޮށްފަވާ މީހެއްގެ ނަމުގަ ލިޔެފަ އޮތް ސިޓީއެއް...\nސެޕްޓެމްބަރު 22, 2018 23:37\nމިއަދު މަލީހު ވެސް ބައެއް ފައިސާ ރާއްޖެ ގެނެސްފި އަދި ކަސްޓަމްސް އިން ސުވަާވެސް ކުރި ވ.ސަލާމް\nސެޕްޓެމްބަރު 22, 2018 23:41\nކާނަލް ނާޒިމްގެ ގެއިން ޕިސްތޯލެއްވެސް ފެނުނު.\nސެޕްޓެމްބަރު 23, 2018 00:33\nމީ މަޖާ ކަމެއް.\nސެޕްޓެމްބަރު 23, 2018 00:38\nމަގޭ ގައުމު މަގޭ ގައުމު ރައްޔިތުންނޭ މިގައުމަށް ދެރަގޮތެއް ނުހަދާތި\nތި ސޮއެކުރިމީހާ 2014 ގައި ރިޓައަރ ކޮއްފި ލޮލް\nސެޕްޓެމްބަރު 23, 2018 02:03\nއެމް އެޗު 370 އޯ އޮތީ.\nސެޕްޓެމްބަރު 23, 2018 02:56\nއިބްރާހީމް މުޙައްމަދު ޞާލިޚްގެ އައިޑީ.ނަންބަރު އަދި އެކައުންޓް ނަންބަރުވެސް އެފަރާތުން ހާމަ ކުރާނެ !!!!!\nސެޕްޓެމްބަރު 23, 2018 08:14\nތިކަހަލަ ކިތަންމެ ވާހަކަތަކެއް ދައްކާނެ\nސެޕްޓެމްބަރު 25, 2018 14:39\nއިބޫ އެއް ނުކުރާނެ ކުށެއް އެއީ މައުސޫމު މީހަކޯ


Gauhar Khan ge aa loabiveriyakee Tiktok thari eh? – Iru\nގޯހަރް ޚާންގެ އާ ލޯބިވެރިޔަކީ ޓިކްޓޮކް ތަރިއެއް؟\nޝާޝާ·9އޮގަސްޓް 2020\nބިގް ބޮސް ގެ7ވަނަ ސީޒަނުން ވިދައިލި މޮޑެލް/އެކްޓްރެސް ގޯހަރް ޚާން އާ ލޯބިވެރިޔަކު ހޯދައިފި ކަމުގެ އަޑުތައް ފެތުރެން ފަށައިފިއެވެ.\nއިންޑިއާގެ މުނިފޫހިފިލުވުމުގެ ޙަބަރުތައް ގެނެސްދޭ ފަރާތްތަކުން ބުނާ ގޮތުގައި ގޯހަރް، 36، ލޯބީގެ ގޮތުން ގުޅިގެން އުޅެނީ މީސްމީޑިއާ އިންފުލުއެންސާ ޒައިދް ދަރްބާރް އާއެވެ. ޒައިދް އަކީ ޓިކްޓޮކުން ވިދައިލި ތަރިއެކެވެ. އެގޮތުން ޒައިދްގެ ބޭބެ އާވިޒް ދަރްބާރަކީ އިންޑިއާގެ އެންމެ މަޝްހޫރު އެއް ޓިކްޓޮކް ތަރިއެވެ. ހަމައެހެންމެ، އިންޑިއާގައި ޓިކްޓޮކް މަނާކުރުމުގެ ކުރިން އެންމެ ގިނަ ފޮލޯވަރުން ތިބި އެއް ޓީމަކީ ދަރްބާރް އާއިލާއެވެ.\nމީޑިއާތަކުން ރިޕޯޓުކުރާ ގޮތުގައި، ގޯހަރާއި ޒައިދް އަންނަނީ ވަރަށް ގިނަ ވަގުތު އެކުގައި ހޭދަކުރަމުންނެވެ. އަދި އެދެމީހުން ރައްޓެހި ވެގެން އުޅޭކަމަށް ދެކެވޭ ވާހަކައަށް އިތުރު ބާރެއް ލިބެނީ ޒައިދް އިންސްޓަގްރާމްގައި ހިއްސާކޮށްފައިވާ ފޮޓޯއިންނެވެ.\nHer soul is pure magic🦋 @gauaharkhan 🤍\nA post shared by Zaid Darbar (@zaid_darbar) on Aug 7, 2020 at 11:20pm PDT\nގޯހަރާއެކު ނަގާފައިވާ ފޮޓޯގެ ތިރީގައި ޒައިދް ވަނީ ގޯހަރަކީ “ޖާދޫއެއް ކަހަލަ ނަފްސެއް” ގެ ގޮތުގައި ސިފަކޮށް ލިޔެފައެވެ.\nގޯހަރް އެންމެ ފަހުން ލޯބީގެ ގޮތުން ގުޅިގެން އުޅެފައިވަނީ ޓީވީ އެކްޓަރު ކުޝާލް ޓަންޑަން އާއެވެ. މި ދެމީހުން ދިމާވެފައިވަނީ ބިގް ބޮސް7ގެ ގޭ ތެރެއިންނެވެ. ކުޝާލާއި ގޯހަރަކީ އޭރު ވަރަށް މަޤުބޫލުވި ޖޯޑެކެވެ. ނަމަވެސް ދުވަސްތަކެއް ފަހުން އެދެމީހުން ވަނީ ރުޅިވެފައެވެ. އެހެނަސް، ދެމީހުންގެ އެކުވެރިކަން އަދިވެސް އެބައޮތެވެ. ގޯހަރް މިހާރު ރައްޓެހިވެގެން އުޅޭކަމަށް ބުނާ ޒައިދަކީ ގޯހަރަށްވުރެ 12 އަހަރު ހަގު މީހެކެވެ.\nބިގް ބޮސް7ކާމިޔާބު ކުރުމަށްފަހު ގޯހަރް ޚާން ވަނީ ބޮލީވުޑްގެ ބައެއް ފިލްމުތަކުގައި މަސައްކަތް ކޮށްފައެވެ. އޭގެތެރޭގައި “އިޝަގްޒާދޭ”، “ފީވާ” އަދި “ބޭގަމް ޖާން” ފާހަގަކޮށްލެވެއެވެ.


ވިލިމާލޭގައި ދިރިއުޅޭފަރާތްތަކަށް ހާއްސަ ޕާކިން ޒޯނެއްގައި މާލޭގައި ހަދައިފި | Sandhaanu\nވިލިމާލޭގައި ދިރިއުޅޭފަރާތްތަކަށް ހާއްސަ ޕާކިން ޒޯނެއްގައި މާލޭގައި ހަދައިފި\nވިލިމާލޭގައި ދިރިއުޅޭ ފަރާތްތަކަށް ހާއްސަކޮށްގެން ޕާކިން ޒޯނެއް މާލޭގައި ހަދައިފިއެވެ.\nހަތަރު ފުރޮޅުލީ އުޅަނދު ފަހަރަށް ހާއްސަކޮށްފައިވާ މިޕާކިން ޒޯން ހަދާފައިވަނީ ވިލިމާލެ ފެރީޓާމިނަލް ސަރަހައްދުން ސުނާމީ ބިނާ މައިޒާން ކުރިމަތީ ބޮޑުތަކުރުފާނުމަގުގައެވެ.\nމާލޭސިޓީކައުންސިލުން ބުނީ މި ޕާކިން ޒޯނުން ޖާގަ ދޫކުރަން ހަމަޖައްސާފައިވާނީ ވިލިމާލޭގެ ރަށްވެހިންގެ ގޮތުގައި ރަށްވެހިވެފައިވާ ފަރާތްތަކަށާއި، ވިލިމާލޭގައި ދިރިއުޅޭ ފަރާތްތަކަށް ކަމަށެވެ.\nސިޓީކައުންސިލުން ބުނީ ޖުމްލަ 20 ޖާގަ ހިމެނޭ މި ޕާކިންޒޯނުގައި ޖާގަތައް ދިނުމަށް ހަމަޖެހިފައިވަނީ ވިލިމާލޭ ރަށްވެހިންނަށް ހަތަރު ފުރޮޅުލީ އުޅަނދުފަހަރު ޕާކްކުރުމަށް 15 ޖާގަ އާއި އަދި ބާކީ ފަސް ޖާގަ ވިލިމާލޭގައި ދިރިއުޅޭ އެހެނިހެން ފަރާތްތަކަށް ދޭ ގޮތަށެވެ.\nމި ޕާކިން ޒޯނުން ޖާގަ ދޫކުރުމަށް ވަރަށް އަވަހަށް އިއުލާންކުރާނެކަމަށްސިޓީކައުންސިލުންބުނެއެވެ.\nވިލިމާލޭގައި ދިރިއުޅޭ ފަރާތްތަކުން ގެންގުޅޭ ވެހިކަލް ތައް ޕާކްކުރަނީ ފެރީޓާމިނަލް ސަރައްދާއި އެސަރަހައްދާ ކައިރީ ހިސާބުތަކުގައެވެ.


Kureege NaibRaees Jihadh Quarantine Koffi - Vaguthu\nކުރީގެ ނައިބު ރައީސް ޖިހާދު ކަރަންޓީންކޮށްފި\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގެ ނައިބު ރައީސް އަބްދުﷲ ޖިހާދު ކަރަންޓީންކޮށްފިއެވެ.\nޖިހާދު ކަރަންޓީންކޮށްފައި ވަނީ ރޭގެ ވަގުތެއްގައި އެމަނިކުފާނު ރާއްޖެއިން ބޭރުގައި ހުންނެވުމަށް ފަހު، ރާއްޖެ ވަޑައިގަތުމުންނެވެ. ރާއްޖެ އެތެރެވާ ފަތުރުވެރިން ފިޔަވާ ހުރިހާ އެންމެން ކަރަންޓީން ކުރަން ދިވެހި ސަރުކާރުން މީގެކުރިން ވަނީ ނިންމައިފައެވެ. އެހެންވެ، ޖިހާދު ވެސް ކަރަންޓީނު ކުރީ އެގޮތުގެ މަތިންނެވެ.\nމައުލުމާތު ލިިބިފައިވާ ގޮތުގައި އެމަނިކުފާނު ކަރަންޓިންކޮށްފައި ވަނީ ކުޑަބަނޑޮހުގައި ގާއިމުކޮށްފައިވާ ކަރަންޓީނު ފެސިލިޓީގައެވެ.\nރިސޯޓުތަކަށް އަންނަ ޓޫރިސްޓުން ފިޔަވައި ރާއްޖޭގެ ވައިގެ މަގުން އަންނަ އެންމެން ކަރަންޓީނު ކުރަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގާފައި ވަނީ އިއްޔެއެވެ.\nއެޗްޕީއޭ އިން ނެރެފައިވާ އެންގުމެއްގައި ވަނީ، ރިސޯޓުތަކަށް ޗެކިންވާ ފަތުރުވެރިން ފިޔަވައި، ދިވެހިން ހިމެނޭހެން ރާއްޖެއަށް އަންނަ ހުރިހާ މީހުން ވެސް ސަރުކާރުން ކަނޑައަޅާ ވަކި ޚާއްސަ ތަނެއްގައި ކަރަންޓީނު ކުރުމަށް ނިންމާފައިވާ ކަމަށެވެ.\nސިއްހީ ނުރައްކަލުގެ ކުއްލި ހާލަތުގެ ދަށުން، ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިވަޑައިގަންނަވާ ބާރުގެ ދަށުން އެންގި އެންގުމުގައި ވަނީ، ރާއްޖެއަށް އަންނަ ފަތުރުވެރިން ފިޔަވައި އެންމެން ކަރަންޓީނު ކުރުމަށް ނިންމާފައިވަނީ 14 ދުވަހުގެ މުއްދަތަކަށެވެ.\nރާއްޖެއަށް ދަތުރުކުރާ ފަރާތްތައް ކަރަންޓީނު ކުރުމަށް ނިންމާފައި މިވަނީ، ހަލުވިކަމާއެކު ދުނިޔޭގެ އެކިކަންކޮޅުތަކުގައި މިހާރު ފެތުރެމުންދާ ނުރައްކާތެރި ނޮވެލްކޮރޯނާ ވައިރަސް (ކޮވިޑް-19) އިން ރައްކާތެރިވުމުގެ ގޮތުންނެވެ. މި ވައިރަސް ރާއްޖެއިން ފެނި، ފެތުރިދާނެ ކަމުގެ ނުރައްކާ ކުރިމަތިވެފައި ވަނިކޮށް ރާއްޖޭގައި ވަނީ ސިއްޙީ ކުއްލި ނުރައްކަލުގެ ހާލަތު އިއުލާނުކޮށް، ވަރުގަދަ ފިޔަވަޅުތަކެއް އަޅަން ފަށައިފައެވެ.\nމާޗް 22, 2020 13:33\nމި ދަނޑިވަޅުގަ މައިމޫނާ އަބޫބަކުރު ދިވެހި ގައުމަށް ކޮށްދެއްވާ އަގުހުރި ހިދުމަތުގެ އަގު ހުރިހާ ރައްޔިތުން ބަލައިގަނެ ފުރިހަމަ އެއްބާރުލުން ދޭން ޖެހޭ.....މިފަދަ ދިވެހި ދަރިން ގެ ސަބަބުން ގައުމަށް އޮތީ ފައިދާ ..ﷲ އަޅަމެންނަށް ހެޔޮ ވިސްނުމާއި އާފިޔަތު ދެއްވާށި.އާމީން\nމާޗް 22, 2020 14:04\nއެކަކަށް ވެސް ގެދޮރަށް ދިއުމުގެ ފުރުސަތު އޮވެގެން ނުވާނެ . ވަކިތަނެއްގަ ކަރަންޓީނުވާންޖެހޭ ނީ ރައްކާތެރި ގޮތަކީ އެއީ މިހާރު ބެންކޮކް ވެސް ނުހިފެހެއްޓި ދާހެން އެބަ ހީވޭ. އެންމެންވެސް ގޭގަ ތިއްބަވާ.\nމާޗް 22, 2020 14:25\nދުނިޔޭގެ އެތަން މިތަނުގަ ވައިރަސް ފެތުރެމުން ދާއިރުވެސް މައިތިރި ނުވެވިގެން ގައުމުތަކަށް ދިއުމުގަ މިމީހުން. ޢައީމަ ވޯލްޑްކްލާސް ކަރަންޓީން\nމާޗް 22, 2020 14:35\nފަތުރުވެރިން އަންނަނީ ސެޓްފިކެޓް ހިފައިގެންތޯ؟ކުރިންވެސް ފެތުރުނީ ފަތުރުވެރިންގެ ގައިންނޫންތަ!\nމާޗް 22, 2020 14:47\nއޭނަ އަށް އަކަށް ނުޖިހޭނެ އިންޝާﷲ އެއީ ވަރަށް ހެޔޮލަފާ މީހެއްހެން ހީވަނީ ގްރުއާނަށް ވަރަށް ފަރިތަ ވާނެ\nމާޗް 22, 2020 15:17\nއެހެންވިއްޔާ ރައްޖެ އަންނަ ފަތުރުވެރިންނާދޭތެރޭ ކޮންގޮތަކަށް ޢަމަލުކުރަނީ؟\nމާޗް 22, 2020 18:01\nﷲ ރައްކާތެރި ކުރައްވާށި އާމީން.\nމާޗް 22, 2020 18:02\nރާއްޖެއިން މެލޭރިއާ ކޮންޓްރޯލް ކުރުމަށް މަސައްކަތްކުރި ދުވަސްވަރު އަތޮޅުތެރެއިން މާލެ އަންނަ ކޮންމެ މީހަކުވެސް މެލޭރިއާ ކްލިނަކަށްގޮސް ލޭނަގަންޖެހެއެވެ. ހަމަ އެހެންމެ ރާއްޖެއިން ބޭރުން ވައިގެ މަގު އަދި ކަނޑުމަގުން ( މެލޭރިއާ އުޅޭގައުމެއްގައި 14 ދުވަހަށްވުރެ ގިނަ ދުވަހު) އުޅެފާއަންނަ ހުރިހާ އެންމެން ލޭނަގައެވެ. އޭރުގައި ރައްޔަތުންގެ ވަރަށް ބޮޑު އެއްބާރުލުމެއް ލިބުނެވެ. ސަރުކާރުން މިރޯގާ ކޮންޓްރޯލް ކުރުމަށް މިހާރު ކުރަމުން ގެންދާ މަސައްކަތްތައް ސިޔާސީ މީހުން ސިޔާސަނުވެ ކޮށްދިނުމަކީ މިއަދު ކޮންމެ ރައްޔަތަކުވެސް ބޭނުންވާ ކަމެކެވެ.\nމާޗް 22, 2020 19:03\nދެން މިފްކޯ އިން ގުޅާއިރަށް ހެލްތް އިމަޖެންސީ އުވުނީތަ؟ ކޫއްޑޫ އަށް ބޯޓް ނުވެއްދިގެން ތިއުޅެނީ؟\nމާޗް 22, 2020 21:57\nފަތުރުވެރިންނަކީ ސަރުކާރަށް ރަންހިފައިގެން އަންނަބަޔަކީތަ މިވަގުތު ކޮރޯނާވައިރަހަށްވުރެ މުހިއްމީފަތުރުވެރިންތަ ބަލަ ފަތުރުވެރިންވެސް އަންނަނީ ދިވެހިންގެގާތަށޭ އޭލިއަނުންގެ ކައިރިޔަކަށްނޫ ސިކުނޑި ހަމަހޭތަ ސޯލިހޫ.\nމާޗް 22, 2020 21:58\nފަތުރުވެރިންނަކީ ސަރުކާރަށް ރަންހިފައިގެން އަންނަބަޔަކީތަ މިވަގުތު ކޮރޯނާވައިރަހަށްވުރެ މުހިއްމީފަތުރުވެރިންތަ ބަލަ ފަތުރުވެރިންވެސް އަންނަނީ ދިވެހިންގެގާތަށޭ އޭލިއަނުންގެ ކައިރިޔަކަށްނޫން ސިކުނޑި ހަމަހޭތަ ސޯލިހޫ.


India ge COVID vaccine campaign ge kaamiyaabee aai vettun | ThePress\nއިންޑިއާގެ ކޮވިޑް ވެކްސިން ކެމްޕޭންގެ ކާމިޔާބީއާއި ވެއްޓުން\nކަނޑައެޅިގެން ވަކި ފަރުވާއެއް ހޯދިފައި ނުވާ ކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ހިންގާ ވެކްސިން ކެމްޕޭނަކީ، ގާތްގަނޑަކަށް 1.4 ބިލިއަން މީހުންގެ އާބާދީއެއް އޮތް އިންޑިއާއަށް ކުރިއަށް ގެންދަން މާ ފަސޭހަ ކެމްޕޭނަކަށް ނުވާނެ ކަން ބުއްދި ގަބޫލުކުރާނެއެވެ.\nމުޅި ދުނިޔެ އިނދަޖައްސާލި ބަލިމަޑުކަމުން ދިފާއު ހޯދުމަށް އިންޑިއާއިން އަމާން ކަމާއި އޮމާން ކަމާއެކު ވެކްސިން ކެމްޕޭން ފެށީ ޖެނުއަރީ 16، 2021 ވަނަ ދުވަހުއެވެ. ފުރަތަމަ ވެކްސިން ލިބޭ މީހުންގެ ތެރޭގައި ހިމެނީ ފްރަންޓްލައިން ހިދުމަތްތެރިންނާ، އުމުރުން 60 އަހަރުން މަތީގެ މީހުންނެވެ. އޭގެ ފަހުން ހުސްވި މެއި މަހު، އުމުރުން 18 އަހަރުން މަތީގެ ހުރިހާ އެންމެނަށް ވެކްސިން ދޭން އިންޑިއާއިން ނިންމިއެވެ. ނަމަވެސް، އޭރު އިންޑިއާގެ ވެކްސިން ސަޕްލައި އޮތީ އިންތިހާއަށް ހީނަރުވެފައެވެ. ބިރުވެރި މެސެޖުތަކެއް ދެމުން އައި ދެވަނަ ތޫފާނީ ރާޅުވެސް އޮތީ ބިންދާލާފައެވެ.\nއިންޑިއާ ސަރުކާރުން ބުނަނީ އެހީގެ ތަކެތި ދާންޖެހޭ މަންޒިލްތަކަށް ދާ ކަމަށް / ފޮޓޯ: ގެޓީއިމޭޖަޒް\nކަންމިހެން އޮތް ނަމަވެސް، ވެކްސިން ކެމްޕޭން ކާމިޔާބު ކުރުމަށް އިންޑިއާއަށް އޮތް ހަމައެކަނި މައްސަލައަކީ ސަޕްލައި ހީނަރުވުމެއް ނޫނެވެ. ކެމްޕޭން ރޭވުމާ، އުމްރާނީ ވަސީލަތްތައް ދަތިވުމުގެ އިތުރުން ދޮގު މައުލޫމާތު ފެތުރުމާ އެކު އެކަށީގެންވާ ސައްހަ މައުލޫމާތު ފޯރުކޮށް ނުދެވުމުގެ ގޮންޖެހުންތައްވެސް މިކަމުގައިވެއެވެ.\nއިންޑިއާގެ އެކި ޑިސްޓްރިކްޓްތަކަށް ބަލާއިރު، ވެކްސިން ފޯރުކޮށްދިނުމުގައި ބޮޑެތި ފަރަގުތަކެއް ފާހަގަ ކުރެވެއެވެ. 729 ޑިސްޓްރިކްޓަކުން އެއްކުރި މައުލުމާތަށް ބަލާއިރު، ބައެއް ސަރަހައްދުތަކުގެ އާބާދީގެ2ބައިކުޅަ 1 ބަޔަށް ވެކްސިން ފޯރުކޮށްދީފައި ވާއިރު، އަނެއްބައި ޑިސްޓްރިކްޓްތަކުގައި މިއަދަދު އޮތީ އެންމެ3ޕަސެންޓްގައެވެ.\n4 ޑިސްޓްރިކްޓަކަށް ތަފްސީލީ، އެހެން ނަމަވެސް ހުލާސާ ނަޒަރަކުން ބަލާއިރު މާހީއާއި ސައުތު ދިއްލީ އޮތީ ކުރީގައެވެ. ނަމަވެސް ސައުތު ސަލްމާރާ މަންކަޗާރާއި ތިރުވަނައްމަލާއި އޮތީ ފުލުގައެވެ.\nދުރާލާ ރާވައިގެން ވެކްސިން ކެމްޕާނަށް ތައްޔާރުވީ އެއް ސަރަހައްދަކީ މާހީއެވެ. މީހުން ހޭލުންތެރި ކުރުވުމުގެ ކެމްޕޭންތައްވެސް ހިންގިއެވެ. ސިއްހީ ހިދުމަތްތެރިންނާއި ޓީޗަރުންވެސް ބައިވެރިވެގެން ދޮރުން-ދޮރަށް ކެމްޕޭން ހިންގިއެވެ. ނަތީޖާއަކަށްވީ، މިހާތަނަށް، އެ ޑިސްޓްރިކްޓްގެ އާބާދީގެ 53 ޕަސެންޓް މީހުން، ވެކްސިން ޖަހާފައި ވާ ކަމަށެވެ.\nހިންދޫން ވެރިކަން ކުރަމުން އަންނަ އިންޑިއާގެ ކޮވިޑް ވެކްސިން ކެމްޕޭންގައި އެންމެ ނިކަމެތި ހާލުގައި އޮތީ މުސްލިމުންގެ އާބާދީ ބޮޑު ސައުތު ސަލްމާރާ މަންކަޗާރާއެވެ. ބަންގްލަދޭޝްއާ ހިއްސާ ކުރާ ބޯޑަރުގައި ބައި މިލިއަނެއްހާ މީހުން ދިރިއުޅެމުންދާ މި ސަރަހައްދުން ކޮވިޑް ވެކްސިން ޖަހާފައި ވަނީ އެންމެ3ޕަސެންޓް މީހުންނެވެ.\nބައެއް މީހުން ދަނީ، ހިންދޫ ސަރުކާރަކުން މުސްލިމުންނަށް ވެކްސިން ފޯރުކޮށްދޭތީ އެކަމުގެ ސައްހަ ކަމާ މެދު ސުވާލު އުފައްދަމުންނެވެ. މިވީހާ ތަނަށް ބީޖޭޕީ ސަރުކާރުން އެމީހުންނަށް ފުރައްސާރައެއް ނޫނީ ކުރިމަތި ކޮށްފައި ނުވާ ކަމަށް ސައުތު ސަލްމާރާ މަންކަޗާރާ ސަރަހައްދުގެ ގިނަ ބަޔަކު ގަބޫލު ކުރެއެވެ. ނަތީޖާއަކަށް ވަނީ، ވެކްސިން ޖެހުމަށް ގިނަ ބަޔަކު ފަސްޖެހުމެވެ.\nދެން އޮތީ އިންތިހާބެއްގެ ސަބަބުން ކޮރޯނާވައިރަހުގެ ބިރު ކަނޑުވާލި ތިރުވަނައްމަލާއިގެ ވާހަކައެވެ. މި ސަރަހައްދުން ވެކްސިން ޖަހާފައި ވަނީ އެންމެ 4-6 ޕަސެންޓާ ދެމެދު އަދަދެއްގެ ބައެކެވެ. ސަބަބެއް ކަމަށް ވަނީ، އިންތިހާބަށް ވީ ތައްޔާރީތަކުގެ ތެރެއިން، ކޮވިޑް-19ގެ ބަލިމަޑުކަމާ، ވެކްސިން ކެމްޕޭނަށް ދިން ސަމާލުކަން ކުޑަވުމެވެ. އިންތިހާބުގެ ދުވަސްވަރު، ކޮވިޑް-19 ނޫޅޭ ކަމުގެ އިހުސާސެއް ކޮށްދިނެވެ.\nކޮވިޑް-19 އިން ދިފާއުވުމަށް އިންޑިއާއިން ތަރައްގީ ކޮށްފައިވާ ކޮވިޝީލްޑް ވެކްސިން ސްޓޮކެއް / ފޮޓޯ: ވީއޯއޭ\nސަރަހައްދުގައި މަޝްހޫރު އެކްޓަރެއް، ވެކްސިން ޖެހިތާ މާ ގިނަ ދުވަހެއް ނުވެ މަރުވި ހަބަރުވެސް ވީ، މީހުންގެ ހިތްތަކުގައި ބިރު އުފެއްދި ކަމަކަށެވެ.\nމިހުރިހާ ކަމެއްގެ އިތުރުން، ވެކްސިން ސަޕްލައިގެ މައްސަލަވެސް އޮތީއެވެ. ނަމަވެސް، އިންޑިއާއިން ވަނީ އެގައުމުގެ ބޭނުމަށް ވެކްސިން ޑޯޒްތައް ކަށަވަރު ކުރުމަށްޓަކާ، އިންޑިއާއިން ބޭރަށް އެންމެ ޑޯޒްއެއްގެ ވެކްސިންވެސް ނުފޮނުވާން ނިންމާފައެވެ. އެ މޭރުމުން ކަން ކުރަމުން އަންނަތާ މަސްތަކެއް ވެއްޖެއެވެ. ނަމަވެސް މިއަހަރުގެ ފަހުކޮޅަށް ދިއުމުން ނޫނީ ވެކްސިން ސަޕްލައި ހަމައަކަށް އެޅެން ނެތް ކަމަށް ހަބަރުތައް ބުނެއެވެ.


ދިމާވެފައިވަނީ އިތުބާރުގެ މައްސަލަ: ލިއުންބާގް – DhiDaily\nދިމާވެފައިވަނީ އިތުބާރުގެ މައްސަލަ: ލިއުންބާގް\nއާސެނަލްގެ ކުޅުންތެރިންގެ އިތުބާރު ދަށްވުމުގެ މައްސަލަ ކުރިމަތިވެފައިވާ ކަމަށް ވަގުތީ ކޯޗު ފްރެޑީ ލިއުންބާގް ބުނެފި އެވެ.\nއުނާއި އެމެރީ ވަކިކޮށް ވަގުތީ ގޮތުން ލިއުންބާގް ހަވާލުވެގެން ކުޅުނު ދެ މެޗުގައި ވެސް ކުރިއެރުމެއް ނުފެނުނެވެ. ފުރަރަމަ މެޗުން ނޯވިޗް ސިޓީއާ 2-2 އިން އެއްވަރުވެ އަދި ރޭ ވަނީ ބްރައިޓަން އަތުން 2-1 އިން ބަލިވެފަ އެވެ.\nބްރައިޓުން ލަނޑެއް ޖަހާފައިވަނިކޮށް، އަމިއްލަ ދަނޑުގައި ކުޅުނު އާސެނަލުން އެލެކްޒެންޑާ ލަކަޒޭގެ ލަނޑުން އެއްވަރުކުރި އެވެ. އެކަމަކު ބްރައިޓަން އަލުން ލީޑު ނަގައި ތިން ޕޮއިންޓް ހޯދީ އެވެ.\nތާވަލުގެ 10 ވަނައިގައި 19 ޕޮއިންޓާ އެކު އޮތް އާސެނަލާ، ހަތަރު ވަނައިގައި އޮތް ޗެލްސީއާ 10 ޕޮއިންޓުގެ ފަރަގެއް އެބައޮތެވެ. އާސެނަލަށް މިދިޔަ ނުވަ މެޗުން މޮޅެއް ހޯދިފައިނުވާތީ މިހާރު ތަޖުރިބާކުރަމުން އެދަނީ 1977 ވަނަ އަހަރުގެ މާޗުގެ ފަހުން އައި އެންމެ ބަނަ ދުވަސްތަކެވެ.\n”ވަރަށް އުނދަގޫކޮށް ދިޔައީ. ފުރަތަމަ ހާފުގައި އަހަންނަށް އާސެނަލެއް ނުފެނުނު. ބުރަކޮށް މަސައްކަތެއް ނުކުރޭ އަދި ކުޅޭކަށް ވެސް މަސައްކަތެއް ނުކުރޭ. އެގޮތަށް މެޗެއް ނުފެށޭނެ،“ ލިއުންބާގް ބުންޏެވެ.\n”ދެ ވަނަ ހާފުގައި ވާހަކަދައްކައިގެން، ރަނގަޅުކުރި. އެކަމަކު ކައުންޓާގައި އަރަނީ ޝައްކުމަތީގައި ތިބެ އަދި އެއްވެސް އިތުބާރެއް ނެތް. އަހަރެމެން އަމިއްލަ ދަނޑުގައި އިދިކޮޅު ޓީމަށް 45 މިނެޓު ހަދިޔާކުރީ. އަހަރެން އެބަޖެހޭ އެކަމަށް މަސައްކަތްކޮށް ޓީމުގެ އިތުބާރު އަލުން ގެންނަން.“\nލިއުންބާގް ބުނީ ކޮންމެ ކޯޗަކަށް ވެސް، ކުޅުންތެރިންގެ ކިބައިގައި އަމިއްލަ ނަފްސުގެ އިތުބާރު ނެތިއްޔާ ކަންބޮޑުވާނެ ކަމަށާއި ދެ ވަނަ ހާފުގައި އޭނާ ކުޅުންތެރިންނަށް ދިން މެސެޖަކީ، މި ފެންނަ ކުޅުމަކީ އާސެނަލް ނޫން ކަމުގެ މެސެޖް ކަމަށެވެ.\n”ޝައްކެއް ނެތް. ވަރަށް ހިތްދަތިކޮށް މިދަނީ. އެކަމަކު އަހަރެމެން އެބަޖެހޭ ކުރިއަށްދާން. ކަލޭމެންނަށް ވެސް ފެންނާނެ ކުޅުންތެރިންގެ އިތުބާރުކުޑަކަން. ފަހު ހާފުގައި ކުޑަކޮށް ފެނުނު ބަދަލެއް އެކަމަކު މެޗު ފަށަން ޖެހޭނީ އެގޮތަށް،“ ލިއުންބާގް ބުންޏެވެ.


އަލީ އާއި ރިޗާ ކައިވެނިކުރަނީ\nލޯބީގެ ގޮތުން ގުޅިގެން އުޅޭތާ މިހާރު ހަތަރު ވަރަކަށް އަހަރު ވެފައިވާ ބޮލީވުޑްގެ ދެ ތަރިން ކަމަށްވާ އަލީ ފަޒަލާއި ރިޗާ ޗައްޑާ މި އަހަރު ކައިވެނިކުރަން ނިންމާފައިވާ ކަމަށް ރިޕޯޓްތައް ބުނެފި އެވެ.\nޒުވާން އެކްޓަރު ކާތިކް އާރިޔަން، ޑައިރެކްޓަރު އޯމް ރައުތުގެ ފިލްމަކަށް ސޮއިކޮށްފި އެވެ.\nމީޑިއާތަކުން ދާދި ފަހުން ވެސް ރިޕޯޓްކޮށްފައިވާ ގޮތުގައި އާލިއާ ބަޓާއި ރަންބީރް ކަޕޫރް ކައިވެނިކުރާނީ ދެ ތަރިން އެކީގައި ކުޅުނު ފުރަތަމަ ފިލްމު "ބުރައްމަސްތުރާ" ރިލީޒްކުރުމާ ގާތްކޮށްފަ އެވެ.\nޒުވާން އެކްޓަރު ސޫރަޖް ޕަންޗޯލީ ކުޅޭ ފުރަތަމަ ބައޮގްރަފިކަލް ޑްރާމާ "ހަވާ ސިންގް" ގެ ޕޯސްޓަރު ދައްކާލައިފި އެވެ.\nކައިވެނިކުރަން އުޅޭ ވާހަކަ ކަރަން ދޮގުކޮށްފި\nއެކްޓަރު އަދި ހޯސްޓް ކަރަން ވާހީ ވަރަށް އަވަހަށް ކައިވެނިކުރަން އުޅޭ ވާހަކަ އޭނާ ދޮގުކޮށްފި އެވެ.\nމިހާރު ސޮނީ ޓީވީން ދައްކާ އިންޑިއަން އައިޑޮލް ސީޒަން ފެށުނީއްސުރެ، އޭގެ ހޯސްޓް އަދި ލަވަކިޔުންތެރިޔާ އަދިތިޔާ ނާރަޔަން އަންނަނީ، ޝޯގެ އަންހެން ޖަޖް އަދި މަޝްހޫރު ލަވަކިޔުންތެރިޔާ ނޭހާ ކައްކަރާ މައްލަވަކޮށް، އޭނާގެ ހިތް އަތުލެވޭތޯ މަސައްކަތްކުރަމުންނެވެ. މިކަހަލަ ކިތަންމެ ކަމެއް އައިޑޮލްގެ އެޕިސޯޑްތަކުން ބެލުންތެރިންނަށް...\nސަންޖީދާއި އާމިރުގެ ކައިވެނީގައި ކުނިޖެހި، ވަކިވަނީ؟\nޓީވީ ސިލްސިލާތަކުން މަޝްހޫރުކަން ހޯދާފައިވާ ދެމަފިރިން ކަމަށްވާ ސަންޖީދާ ޝެއިޚާއި އާމިރު އަލީގެ ކައިވެނީގެ ކުނިޖެހި ދެ މީހުން ވަރިވާން އުޅޭ ކަމަށް މީޑިއާތަކުން ބުނެފި އެވެ.\nއަންނަ އަހަރު ބޮލީވުޑުން ފެންނާނެ އެންމެ ބޮޑު އެއް ކައިވެންޏަކަށްވެގެން ދާނީ ޒުވާން އެކްޓަރު ވަރުން ދަވަންގެ ކައިވެނި އެވެ. މި ކައިވެނީގެ ވާހަކަ ސީރިއަސްކޮށް ދެކެވެމުން އަންނަނީ މިދިޔަ އަހަރުގެ ފަހުކޮޅުން ފެށިގެންނެވެ.\nކަންބޮޑުވަނީ ދަރިފުޅަށް ވަގުތު ނުދެވިދާނެތީ: ކަރީނާ\nއިތުރު ދަރިއަކު ހޯދަން ޕްލޭންކޮށްފައި ނެތް ކަމަށާއި މި ވަގުތު ބޭނުން ވަނީ އަލަތު ދަރިފުޅާ އެކު ވީހާވެސް ގިނަ ވަގުތެއް ހޭދަކކޮށް ފިލްމީ ކެރިއަރަށް ވެސް ވަގުތު ދޭން ކަމަށް ބަތަލާ ކަރީނާ ކަޕޫރް ބުނެފި އެވެ.\nDecember 06, 2019 7\nބޮލީވުޑްގެ ކުރީގެ ޑައިރެކްޓަރު ނާސިރު ހުސައިން ދެކެ ވަރަށް ލޯބިވި ކަމަށާއި އެއީ މިހާތަނަށް ހިތުގެ އަޑިން އެންމެ ބޮޑަށް ލޯބިވެވުނު މީހާ ކަމަށް ކުރީގެ ބަތަލާ އާޝާ ޕަރޭކް ބުނެފި އެވެ.\nއަންނަ އަހަރު ބޮލީވުޑުން ފެންނާނެ ކަމަށް ބެލެވޭ އެންމެ ބޮޑު ކައިވެނިތަކުގެ ތެރޭގައި ރަންބީރު ކަޕޫރާއި އާލިއާ ބަޓް އަދި ވަރުން ދަވަން އާއި ނަތާޝާ ދަލާލުގެ ކައިވެނި ވެގެން ދާނެ އެވެ.\nDecember 02, 2019 1\nޓީވީ ބަތަލާ ކާމިޔާ ދެވަނަ ކައިވެންޏަށް ތައްޔާރު\nއިންޑިއާގެ މަޝްހޫރު ޓީވީ ބަތަލާ ކާމިޔާ ޕަންޖާބީ ދެވަނަ ކައިވެންޏަށް ތައްޔާރުވަމުން އަންނަ ކަމަށް ބުނެފި އެވެ.


Adheeb 15 dhuvahah bandhukohdheyn edhihje\nއަދީބު 15 ދުވަހަށް ބަންދުކޮށްދޭން އެދިއްޖެ\nކުރީގެ ނައިބު ރައީސް އަދީބު ފުލުހުންގެ ބެލުމުގެ ދަށުން މާލެ ގެނެސް ފުލުސް އޮފީހަށް ވައްދަނީ. -- އަވަސް ފޮޓޯ: އަހުމަދު ޝުރާއު\nސުޕްރީމް ކޯޓުން ނެރުނު އަމުރަކާ ގުޅިގެން ޕާސްޕޯޓް ހިފަހައްޓާފައިވަނިކޮށް، ކުރީގެ ނައިބު ރައީސް އަހުމަދު އަދީބު ރާއްޖެ ދޫކޮށް ފިލަން މަސައްކަތް ކުރި މައްސަލާގައި، 15 ދުވަހުގެ މުއްދަތަށް ބަންދުގައި ބެހެއްޓުމުގެ އަމުރަކަށް ފުލުހުން ކްރިމިނަލް ކޯޓުގައި އެދިއްޖެ އެވެ.\nއިންޑިއާއަށް ފިލަން ދިޔަ އަދީބު އަނބުރާ މާލެ ގެނެސްފައިވަނީ މިރޭގެ ވަގުތެއްގަ އެވެ. މީގެކުރިން ފުލުހުން ވަނީ އަދީބު ހުރީ ހައްޔަރުކޮށްފައި ކަމަށް ބުނެފަ އެވެ. ނަމަވެސް އިންޑިއާ ސިފައިން އަދީބު، ދިވެހި ފުލުހުންނާ ހަވާލުކުރިތާ 24 ގަޑިއިރު ވެފައިވާއިރު މާލެ ގެނައިގޮތަށް ކްރިމިނަލް ކޯޓަށް ވަނީ ހާޒިރުކޮށްފަ އެވެ.\nއަދީބުގެ ބަންދުގެ މުއްދަތު އިތުރުކޮށް ދިނުމަށް އެދިފައިވަނީ ސުޕްރީމް ކޯޓުން ނެރުނު އަމުރާ ހިލާފުވާކަމަށް ބުނެ އެވެ. އެގޮތުން 15 ދުވަހުގެ މުއްދަތަށް އަދީބު ބަންދުގައި ބެހެއްޓުމުގެ އަމުރަކަށް ވަނީ އެދިފަ އެވެ. އޭގެ އިތުރުން، އެމްއެމްޕީއާރުސީ ހިޔާނާތުގެ މައްސަލާގައި އެއްބާރުލުން ދިނުމަށް ޕީޖީއާއެކު ވެފައިވާ އެއްބަސްވުމާވެސް ހިލާފުވެފައިވާކަން މިހާރު ކުރިއަށްދާ ކްރިމިނަލް ކޯޓުގެ އަޑުއެހުމުގައި ދައުލަތުގެ ފަރާތުން ވަނީ ބުނެފަ އެވެ.\nއަދި އަދީބު ހައްޔަރުކޮށްފައިވަނީ ކޯޓު އަމުރެއްގެ ދަށުން ރާއްޖޭގެ ކަނޑުގެ ސަރަހައްދުން ބޭރުން ކަމަށް ވީ ނަމަވެސް، ބައިނަލްއަގުވާމީ ގާނޫނުތަކާއި މުއާހަދާތަކާ ހިލާފުވެފައިނުވާނެކަމަށް ވެސް ދައުލަތުގެ ފަރާތުން އިތުރަށް ބުނެފައިވެ އެވެ.\nއަދީބުގެ ބަންދުގެ މުއްދަތު އިތުރުކުރުމާބެހޭ ގޮތުން ގޮތެއް މިރޭ ނިންމާނެ އެވެ.\nކުރީގެ ނައިބު ރައީސް އަހުމަދު އަދީބު މޯލްޑިވްސް ޕޮލިސް ސާވިސް ކްރިމިނަލް ކޯޓް + އެމްއެމްޕީއާރުސީ އޮޑިޓު ރިޕޯޓް


ޘަމޫދު ބާގައިގެ މީހުންގެ ގެތަކުގެ ވާހަކަ – heyobas\nފުރަތަމަ ސަފްހާ ޘަމޫދު ބާގައިގެ މީހުންގެ ގެތަކުގެ ވާހަކަ\nޘަމޫދު ބާގައިގެ މީހުން ދިރިއުޅުނު ރަށް އޮންނަނީ ސައޫދީ އަރަބިއްޔާގެ އުތުރުގައި މަދީނަތުލް މުނައްވަރާއާއި ތަބުކާއި ދެމެދުގައެވެ. މިބައިމީހުން ދިރިއުޅެފައިވަނީ ގާތްގަނޑަކަށް މީލާދީން ސަނަތުން 4000 އަހަރުގެ ކުރިން ފެށިގެން މީލާދީ ސަނަތު ފެށުމުގެ ކުރިން2ވަނަ ޤަރުނާއި ހަމައަށެވެ. މިބައިމީހުން އަރަބި ޖަޒީރާގައި (އެފްރިކާއާއި އޭސިޔާއާއި ދެމެދުގައި އޮންނަ ޢަރަބިން އުޅޭ ބައްރަށް ކިޔާނަން) އެކި ހިސާބުތަކުގައި ދިރިއުޅުނު ކަމުގައިވެއެވެ. މިގެތައްވަނީ 2008 ވަނަ އަހަރު ޔުނެސްކޯއިން ހިމާޔަތްކުރާ ތަންތަނުގެ ތެރޭގައި ހިމަނައިފައެވެ. އިތުރު ފޮޓޯތައް ތިރީގައި ރަސޫލުﷲ ޞައްލަﷲ އަލައިހި ވަސައްލަމަ ޝާމަށް އެކަލޭގެފާނުގެ އަޞްހާބުންނާއި އެކުގައި ވަޑައިގެންނެވީ މިތަނުގެ ކައިރިންލާފައެވެ. އެހިނދު އެކަލޭގެފާނު ޙަދީޘްކުރެއްވި ބަސްފުޅެއްގެ މާނައިގައިވެއެވެ. “ އެބައެއްގެ އަމިއްލަ ނަފުސުތަކަށް އަނިޔާވެރިވެގެން މީހުންގެ ގެތަކަށް ތިޔަބައިމީހުން ހިތާމަކޮށް ކަރުނައަޅާ ހާލުގައި މެނުވީ ނުވަންނާށެވެ. އެއީ އެބައިމީހުންނަށް ޖެހުނު ފަދަ މުސީބާތެއް ތިޔަބައިމީހުންނަށް ޖެހިދާނެކަމަށްޓަކައެވެ. “ އަދި އެތަނުގައިވާ ވަޅުތަކުން ފެން ނުބޮއުމަށްވެސް އެކަލޭގެފާނު އަމުރުކުރެއްވިއެވެ.


Kulhudhufuhttai Funadhoo Airport Tharaggee Kohdheyne Faraatheh Hoadhanee\n5 އޭޕްރީލް 20160ކޮމެންޓް\nކުޅުދުއްފުއްޓާއި ފުނަދޫ އެއާޕޯޓު ތަރައްގީ ކޮށްދޭނެ ފަރާތެއް ހޯދަނީ\nހދ. ކުޅުދުއްފުއްޓާއި ށ. ފުނަދޫ އެއާޕޯޓު ތަރައްގީ ކޮށްދޭނެ ބަޔަކު ހޯދަން އިއުލާންކޮށްފިއެވެ.\nޓޫރިޒަމް މިނިސްޓްރީގެ އެދުމަށް ފިނޭންސް މިނިސްޓްރީ އިން ކޮށްފައިވާ އިއުލާނެއްގައި ބުނެފައިވަނީ ހދ. ކުޅުދުއްފުއްޓާއި ށ. ފުނަދޫ ރީޖަނަލް އެއާޕޯޓްގެ ތަރައްގީ ކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވާ ކަމަށެވެ.\nއެ އިއުލާނުގައި ބުނެފައިވަނީ ކުޅުދުއްފުށި އެއާޕޯޓް ތަރައްގީ ކުރުމުގެ ބިޑް ސެކިއުރިޓީ އަދަދަކީ 62،000 ޔޫއެސް ޑޮލަރު ކަމަށެވެ. އަދި ފުނަދޫ އެއާޕޯޓް ތަރައްގީ ކުރަން ސެކިއުރިޓީ އަދަދަކަށް 60،000 ޔޫއެސް ޑޮލަރު ދައްކަން ޖެހޭ ކަމަށެވެ.\nއެ މަސައްކަތްތަކަށް ބީލަން ހުށަހެޅުމުގެ ދައުވަތު ހުޅުވާލައިފައިވާއިރު، އެ ބީލަންތަކުގައި ބައިވެރިވެވޭނީ ހައުސިން މިނިސްޓްރީގެ ނޭޝަނަލް ކޮންޓްރެކްޓާސް ރަޖިސްޓަރީގައި ރަޖިސްޓަރީވެފައިވާ ފަރާތްތަކަށް ކަމަށް އެއިއުލާންގައި ބުނެފައިވެއެވެ.\nއެ އިއުލާންގައި ބުނެފައިވަނީ ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 208 ދުވަސް ކަމަށާއި ޕާފޯމަންސް ސެކިޔުރިޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ ފަސް ޕަސަންޓު ކަމަށެވެ. އަދި އެޑްވާންސް ޕޭމަންޓްގެ ގޮތުގައި ކޮންޓްރެކްޓް އަގުގެ 15 ޕަސެންޓު އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެ ކަމަށެވެ.\nބީލަމުގައި ބައިވެރިވުމަށް 1500 ރުފިޔާގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަންޖެހޭނެ ކަމަށް އެއިއުލާންގައި ބުނެފައިވެއެވެ. އަދި އެފަރާތުން ދައުލަތަށް ދައްކަންޖެހޭ އެއްވެސް ފައިސާއެއްވާނަމަ އެ ފައިސާ ދައްކައިފައިވާ ކަމަށް މީރާއިން ދޫކޮށްފައިވާ ލިޔުން ބީލަމާއެކު ހުށަހަޅަން ޖެހޭނެ ކަމަށެވެ.\nއެފައިސާ ބަލައިގަންނާނީ މި މަހު 10 ވަނަ ދުވަހުން ފެށިގެން މޭ 18 އަށް، ބަންދުނޫން ކޮންމެ ދުވަހަކު 08:30 އިން 13:30 އަށް ފިނޭންސް މިނިސްޓްރީން ކަމަށް އެއިއުލާންގައި ބުނެފައިވެއެވެ.\nއެ އިއުލާންގައި ބުނެފައިވަނީ ޕްރޮޖެކްޓުތަކުގެ ޕްރީބިޑް ބައްދަލުވުން އޮންނާނީ އެޕްރީލް 24 ވާ އާދީއްތަ ދުވަހުގެ 10:00 ގައި، އެ މިނިސްޓްރީގެ ޕަބްލިކް ޕްރޮކިޔުމަންޓް ސެކްޝަންގެ ޖަލްސާކުރާ މާލަމުގައި ކަމަށެވެ. އަދި ބީލަން ހުޅުވުން އޮންނާނީ މޭ 19 ވާ ބުރާސްފަތި ދުވަހުގެ 10:00 ޖަހާއިރު ކަމަށެވެ.\nށ އަތޮޅު އޭވިއޭޝަން އެއާޕޯޓް ހދ އަތޮޅު ހދ. ކުޅުދުއްފުށި


Tedry ge javaabu "Lasviyas" in dhakkaalaifi | Mihaaru\nޓެޑްރީގެ އާ ފިލްމް "ލަސްވިޔަސް" ގެ ފަސްޓްލުކް.\nޓެޑްރީގެ ޖަވާބު "ލަސްވިޔަސް"އިން ދައްކާލައިފި\n15 ފެބުރުއަރީ 2017 - 13:08 8 comments\nފުރަތަމަ ފިލްމު "ދެރިޔާ" އަށް ފަހު އެހެން ފިލްމެއް ޑައިރެކްޓްނުކުރާތީ މުހައްމަދު ނިޔާޒް (ޓެޑްރީ) އަށް އަމާޒުވެފައިވާ ސުވާލަށް "ލަސްވިޔަސް"ގެ ނަމުގައި ރޭ ޖަވާބު ދީފި އެވެ. އެކަމަކު އެއީ 23 އަހަރު ފަހުންނެވެ.\nޓެޑްގެ ފޭނުން ގަބޫލުކުރަނީ ދެވަނަ ޑައިރެކްޝަނެއް ނުގެނެސް ދެވި މާ ބޮޑަށް ވެސް ލަސްވެއްޖެ ކަމަށެވެ.\nމީގެ 19 އަހަރު ކުރިން ނެރުނު "އަމާނާތް" އޮލިމްޕަހުގައި ރޭ އަލުން ދެއްކި އިރު، "ލަސްވިޔަސް" ގެ ޓީޒާ ވެސް ދަައްކާލި އެވެ.\nއެކަމަކު އެ ފިލްމާ ބެހޭ ބޮޑު ތަފުސީލެއް އަދި ހާމައެއް ނުކުރެ އެވެ.\n"ލަސްވިޔަސް"ގެ ޓީޒާ ފެށިގެން އަންނަނީ ކުރީގެ ވަރަށް މަޝްހޫރު ލަވައެއްގެ ކަޑިއަކުންނެވެ؛ "ކައިވެނީގެ އަމާޒުކަމުގައިވާ ހަގީގަތަކީ ކޮބާ؟" އެވެ.\nއެ ޓީޒާއިން ދެން ފެންނަނީ ގޮނޑިއެއްގައި އިންނަ ކުޑަ އަންހެން ކުއްޖެކެވެ. ބޮލުގައި އިސްތައްޓެއް ނުހުރު އެވެ. އޭނާގެ ސިފަ ފެނުމުން ހީވަނީ ކޮންމެވެސް ބައްޔެއްގެ ޝިކާރައަކަށް ވެފައިވާ ކުއްޖެއްހެންނެވެ.\nޓެޑްރީގެ "ލަސްވިޔަސް" އިން އަލަށް ތައާރަފުވާ ޒޯޔާ ޓީޒާގެ މަންޒަރެއްގައި.\nދެން ޓީޒާ އަށް އަރަނީ އަލަށް ތައާރަފު ކުރާ ޒޯޔާ ހަސަން އިބްރާހީމްގެ ނަމެވެ. އެއީ ފިލްމީ ބަތޮލާ ނިއުމާ މުހަންމަދުގެ ދަރިފުޅެވެ. އެ ނޫން އެއްވެސް އެއްޗެއް "ލަސްވިޔަސް" ގެ ޓީޒާ އިން ހާމައެއް ނުވެ އެވެ.\nއެކަމަކު ޔަގީންވާ ކަމަކީ 23 އަހަރު ފަހުން ނަމަވެސް ޓެޑްރީގެ ފަރާތުން އާދައިގެ ފިލްމެއް ބެލުންތެރިންނާ ހަމައަށް ނާންނާނެ ކަމެވެ.\n"ލަސްވިޔަސް" އަކީ ޓެޑް ލިޔެ، ޑައިރެކްޓް ކުރާ ފިލްމެކެވެ. އޭނާ ބުނީ ޓީޒާ ފެށިގެން އަންނަ އިރު އެ އިވޭ ލަވައިގެ ކަޑި މުޅި ފިލްމުގެ ވާހަކަ އެއަށް ބިނާވެފައި ވާނެ ކަމަށެވެ.\n"މީގެ ކާސްޓުންނާ އެއްޗެހި ފައިނަލް ކުރުމާއި ފިލްމުގެ ވަރަށް ގިނަ މަސައްކަތްތައް މިހާރު އެބަ ކުރިއަށްދޭ. ކާސްޓުންގެ ތެރޭގައި އާ މީހުންނާއި ތަޖުރިބާ ހުރި ބައެއް މީހުން ވެސް ހިމެނޭނެ،" އެޕްރީލް މަހު ރަސްމީކޮށް ލޯންޗް ކުރަން ނިންމާފައިވާ ފިލްމާ ބެހޭ ގޮތުން ޓެޑް ބުންޏެވެ.\n"މީގެ އޮފިޝަލް ލޯންޗިން ސެރަމަނީއެއް ބާއްވައި، ފިލްމާ ގުޅޭ އިތުރު މައުލޫމާތުތައް ފަހުން ހިއްސާ ކުރާނަން."\n"ލަސްވިޔަސް" ގެ ޓީޒާ\nޓެޑް ބުނީ ވަރަށް ޒަމާންކޮށްފައި ފިލްމެއް ޑައިރެކްޓް ކުރާ އިރު، އޭނާގެ މަސައްކަތްތަކަށް ލޯބި ކުރާ މީހުން އުންމީދުކުރާ ވަރުގެ ފިލްމަކަށް "ލަސްވިޔަސް" ވާނެ ކަމަށެވެ.\n"އެ މީހުންގެ އެކްސްޕެކްޓޭޝަނާ މީޓް ކުރެވޭނެކަމާ ދޭތެރޭ އެއްވެސް ޝައްކެއް ނެތް. ވަރަށް ކޮންފިޑެންސާ އެއްކޮށް މަސައްކަތް މި ކުރަނީ. އެހެންވީމަ އަހަރެންގެ މަސައްކަތްތަކަށް ލޯބި ކުރާ މީހުން އުފާކޮށް ދެވުނީމަ އަހަންނަށް ނިމުނީ،" ޓެޑްރީ ބުންޏެވެ.\n"އެ ހިތްހަމަޖެހުން ބޭނުން ވަނީ ވެސް. ދެން އަނެއްކޮޅުން ތިބޭނެ ފާޑުކިޔާ މީހުން ވެސް. އެ މީހުން ބުނަން ވެސް ބުނާނެ ތި ޓީޒާއެއް ދައްކާލައިފައި މި ހިސާބުން ދެން މިކަން އަނެއްކާ ވެސް ނިމުނީއޭ. އެކަމަކު އެ ވެސް މައްސަލައެއް ނޫން."\nމުހައްމަދު އިކްރާމް މިއުޒިކް ހަދާ "ލަސްވިޔަސް" ސިނަމާ އަށް އަންނާނީ ލަސްވެގެން 2018 ގަ އެވެ. އެކަމަކު އަދި ސީދާ ތާރީއެއް ނުނިންމަ އެވެ.


“ދަރިފުޅާއެވެ. ބައްޕައަށް ކަންތައް ކުރެވުނީ އެންމެ ރަނގަޅަކަށް ނޫނެވެ. ކައިވެނި ހަމަޖެއްސުމުގެ ކުރިން ދަރިފުޅު ގާތުގައި އަހައިލެވުނު ނަމަ ކިހައި ރަނގަޅުވީސް ހެއްޔެވެ؟ އެހެންވިޔަސް ދަރިފުޅު ހަނދާންބަހައްޓައްޗެވެ. ތިޔައީ މީހެއްގެ އަންބެކެވެ. އާއިލާގެ އަގުވެއްޓޭ ކަހަލަ ކަމެއް ނުކުރައްޗެވެ. އަމިއްލައަށް އެދިގެން ވަރި ވެސް ނުވައްޗެވެ.” ބައްޕަ ބުނެފައި ވެއެވެ.\n“ލައްކަ ރުއިންތައް ރޮއިހޭރެވިއްޖެއްނު!” ރަހުމުކުޑަ ރާގެއްގައި އަހްސަން ބުންޏެވެ. “ފިރިމީހާއަށް ކާންހަދަން އާދޭ!”\n“ކަލޭގެ ފިޔަ މިހާ ހިސާބުން މި ބިނދުނީ،” އަހްސަން ވާހަކަދެއްކީ އެހެން މީހުންނަށް އިވޭނެހާ ބާރަށެވެ. “މަގޭ އަމުރާ ދެކޮޅަށް މި ގޭގަ ދެން ހިންޏަކަށް ވެސް އަތަކަށް ޖެހިލާކަށް ނުކެރޭނެ. ކަލޭ ލައްކަ މާތައްފޮޅުވައިފީމެއްނު ދޯ! މިއަދުގެ ފަހުން..”\n“ކަލޭކަލޭއޭ ކިޔައިގެން މަގޭ ދަރިފުޅާ ދިމާލަށް އެއްޗެހިނުކިޔައްޗޭ އިނގޭ!” މަންމަގެ އަކުރުތައް މުރަނަކަމުން ކުނޑިކުނޑިވެދާނެ ކަހަލައެވެ. “މީ އަހަރުމެންގެ ގެ. އަޑުވީއްލާ މި ގޭގަ އެއްޗެއް ބުނެވޭނެ ހަމައެކަނި ބަޔަކީ އަހަރުމެން. މޫނިސާގެ ބައްޕަ ނިޔާވިޔަސް އޭނަގެ މަންމަ އަދި ސަލާމަތުން އެބަހުރި. ތީ މޫނިސާގެ ފިރިމީހާކަން އަހަންނަށް އެނގޭ. މީ މޫނިސާގެ މަންމަކަން އަހްސަން ވެސް ހަނދާންބަހައްޓާތި! ނަސޭހަތެއް ނޫން އިންޒާރެއް މިދިނީ.”\n“މަންމަ އެހެން ބުނާ އެއްޗަކަށް..” އަހަންނަށް ބުނެވުނީ އެ ހިސާބަށެވެ.\n“ޝޫހ!” އަހްސަންގެ ތުންފަތުގައި ޝަހާދަތް އިނގިލި ހުރަސްކޮށްލަމުން އަހަރެން އެއްޗެއް ނުބުނުމަށް އަމުރުކުރިއެވެ. “ޝޫހ!”\n“އަހްސަން!” ކުކުރަމުން އަހަރެން ބުނީމެވެ. “ދޭބަލަ މަންމައަށް ގޮވާ..”\n“ޝޫހ!” އަމުރުވެރި ރާގެއްގައި އަހްސަން ބުންޏެވެ. “އަހަންނަކީ މި ގޭ މީހެއް ނޫނެއްނު. ކޮބާ މި ގޭ މީހުން؟”\n“މަ ހަމަ އަންތަރީސްވެއްޖެ!” އަހަރެންގެ ބޯމޮޑެދެމުން ނާސިހާ ބުންޏެވެ.\n“ކޮންކަމަކާ؟” އަހަރެން ސުވާލުކުރީމެވެ.\n“ކޮންކަމަކާހޭ؟” ނާސިހާ ހައިރާންވެފައި ބުންޏެވެ. “ތި ދެމައިންނަކަށް ނުވިސްނޭތަ ޅޮސްއުނދޯއްޔަކަށް އަރުވާފަތިބިކަމެއް؟ މައްސަލައެއް ނެތް. މޫނިއަށް ކުރުނބާފަނި ގެނެސްދެނީ މޫނި ބަލިވީމަ! މޫނި މަންމައަށް ވެސް ކުރުނބާ ގެންނަކަން އެނގޭތަ؟”\n“އެހެންތަ! މަންމައަށް ވެސް ކުރުނބާ ގެނޭ؟” އަހަރެން ބުނީމެވެ. “އަހްސަން ހާދަ ބަދަލުވެއްޖޭ ދޯ؟”\n“ބަނޑުހަންގަނޑު!” ނާސިހާ ބުންޏެވެ. “މޫނިއަށް ކިހިނެއްވެފަތަ ތިހިރީ؟ އަހަންނަކަށް ނޭނގެ މޫނިއަށް ތި ގެނެސްދޭ ކުރުނބާފަނި ފުޅިޔަށް އަހްސަން ކީއްކަމެއް ކޮށްފަ ހުންނަނީ. މޫނި މަންމައަށް ކުރީ ދުވަހަކު އަހްސަން ގެނައީ އޮތްގޮތަށް އޮތް ކުރުނބައެއް. ކުރުނބާގެ މަތިކަނޑާފަ ޖަގަށް ފެންއެޅީ ވެސް އަހްސަން. އަހަންނަށް ބަދިގެއަށް ވަދެވުނުއިރު ބާކީ ސާމާނު ހުރީ އުކާލަންވެގެން ކޮތަޅަކަށް އަޅާފަ. މަ ހިތަށްއެރީ މިރި ހުރިތޯ ބަލައިލާނަމޭ. ކޮތަޅު ހުޅުވައިފަ ބަލައިލިއިރު މުޅި ކުރުނބާގަ ހުރީ ފަންޑިތަ ލިޔެފަ.”\nއުފާވެރިކަން ހުއްޓެވެ!5ނަމާދު އަދާކުރާ މީހާ އެހުރީ ކުދި ފާފަތަކުން ބަރީޢަވެގެންނެވެ!\nއެންމެންގެ ސަލާމަތަށްޓަކައި އިންތިޚާބު ފަސްކުރަންޖެހޭ: އަލްހާން


ކުޅިވަރުގެ ދާއިރާއަށް މިއަހަރުވެސް ޚާއްސަ އަހައްމިއްޔަތުކަމެއް!\n13 މާރިޗު 2018 - 10:03\nއެހެން އަހަރުތަކެކޭވެސް އެއްފަދައިން މިއަހަރުވެސް ކުޅިވަރުގެ ދާއިރާއަށް ޚާއްސަ އަހައްމިޔަތުކަމެއް ދިނުމަށް މިނިސްޓްރީ އޮފް ޔޫތު އެންޑް ސްޕޯޓްސްއިން ދަނީ ވަރަށްގިނަ މަސައްކަތްތަކެއް ކުރެވެމުންނެވެ.\nއޮގޮތުން ކުޅިވަރުގައި ޙަރަކާތްތެރިވާ ކްލަބު ޖަމިއްޔާތައް އަމިއްލަ ފައިމައްޗަށް ތެދުވުމަށް އެހީތެރިކަމާއި އެއްބާރުލުން ދިނުމާއި ކުޅިވަރުގެ ފައިދާ އެހެންމެހާ ރައްޔިތުންނަށް ޢާންމުކުރުމަށް ގިނަ ކަންތައްތަކެއް ވަނީ މިއަހަރަށް ރާވާފައެވެ. މި އަހަރުގެ ޖެނުއަރީ މަހުން ފެށިގެން މިހާނަތަށް ޔޫތު މިނިސްޓްރީއިން ކުޅިވަރުގެ ދާއިރާއަށް ދޫކޮށްފައިވާ ފައިސާގެ ތަފްސީލަށް ބަލާލާއިރު ޤައުމީ ކުޅިވަރު އެސޯސިއޭޝަންތަކަށް 2.9 މިލިޔަނަށްވުރެން ގިނަ އަދަދެއްގެ ފައިސާ ދޫކޮށްފައިވެއެވެ. އަދި އެސޯސިއޭޝަންތަކުން ލިޔެކިއުން ހުށައަޅަމުން އަންނަ މިންވަރަކުން ޖުމްލަ 19 އެސޯސިއޭޝަނަށް ޔޫތު މިނިސްޓްރީއިން ފައިސާ ދޫކުރާނެއެވެ. މީގެ އިތުރުން މިދިޔަ އަހަރުގެ އޭ.އެފް.ސީ ކަޕް ގައި ބައިވެރިވެފައިވާ2ކްލަބަށް5ލައްކައަށްވުރެން ގިނަ އަދަދެއްގެ ފައިސާވެސް ދޫކޮށްފައިވެއެވެ.\nފުރަތަމަ ޑިވިޝަންގެ ކްލަބްތަކަށް މިހާތަނަށް 1.9 މިލިޔަނަށްވުރެން ގިނަ ރުފިޔާ ދޫކޮށްފައިވާއިރު، މި ކްލަބްތަކުގެ ކޯޗުންނަށްވެސް ވަނީ ފައިސާ ދޫކޮށްފައެވެ. އަދި ޒޯން ސްޓޭޑިއަމްތައް ހިންގުމަށް ކައުންސިލްތަކަށް ވޭދުވެދިޔަ ދެ މަސްދުވަސްތެރޭގައި3ލައްކައަށްވުރެން ގިނަ އަދަދެއްގެ ފައިސާވަނީ ދޫކޮށްފައެވެ. 2015 ވަނަ އަހަރު އޮގަސްޓް މަހުގެ 27 ވަނަ ދުވަހު ރައްޔިތުންގެ މަޖިލީހުން ކުޅިވަރުގެ ޤާނޫނު ވަނީ ފާސްކޮށްފައެވެ. އަދި އެއަހަރު ސެޕްޓެމްބަރު މަހުގެ6ވަނަވީ އާދީއްތަ ދުވަހު ރައީސް ޔާމީން ވަނީ ކުޅިވަރުގެ ޤާނޫނު ތަސްދީގުކުރެއްވާފައެވެ. މިކުޅިވަރު ޤާނޫނުގެ ދަށުން ޤައުމީ ކުޅިވަރު ކުޅުންތެރިންނަށް ކޮންމެ އަހަރަކުވެސް ދެމުން އަންނަ މުސާރައިގެ ގޮތުގައި ހަމައެކަނި ވޭތުވެދިޔަ2މަސް ދުވަސް ތެރޭގައި ޔޫތު މިނިސްޓްރީއިން ވަނީ4ލައްކަ އަށްވުރެން ގިނަ ރުފިޔާ ޚަރަދުކޮށްފައެވެ.\nރާއްޖޭގެ ކުޅިވަރު އިންފްރާސްޓްރަކްޗަރ ގާއިމްކުރުމުގެގޮތުން ޔޫތު މިނިސްޓްރީއިން ހިންގަމުންގެންދާ މަޝްރޫއުތަކަށް ބަލާލާއިރު ސްޕޯޓްސް އެރީނާގެ 80 އިން ސައްތަ ވޭތުވެދިޔަ4އަހަރު ދުވަހުގެ ތެރޭގައި ވަނީ ކާމިޔާބު ކަމާއެކު ނިންމާލާފައެވެ. އަދި ސްޕޯޓްސް އެރީނާ މަޝްރޫޢުގެ ނުނިމި ހުރި މަސައްކަތުގެ ތެރޭގައި ކޮންޓްރެކްޓަރުންނާއި ކައުންސިލްތަކާއި ހަވާލުކޮށްފައިވާ މަޝްރޫއުތަކާއި އެމް.އާރު.ޑީ.ސީ އާއި ހަވާލުކޮށްފައިވާ 67 ފުޓްސަލް ދަނޑުގެ ތެރެއިން ބާކީ ހުރި ދަނޑުތަކުގެ މަސައްކަތްތައް ބާރު ސްޕީޑުގައި ކުރިޔަށްގެންދިޔުމަށް ޔޫތު މިނިސްޓްރީގެ ފަރާތުން ޚާއްސަ އިސްކަމެއްދޭނެއެވެ.\nފުޓްސެލްދަނޑުތައް ގާއިމްކުރެވިފައިވާ ރަށްރަށް އިންސްޕެކްޓްކުރުމަށް އެފް.އޭ.އެމްއާކު މިނިސްޓްރީގެ ވަފުދެއް ދަތުރުކުރުމަށް ހަމަޖެހިފައިވާއިރު، ހުޅުމާލޭ ފުޓްސެލްދަނޑުތަކުގެ ދާއިމީ ކަރަންޓްލުމުގެ މަސައްކަތްވެސް އަންނަނީ ކުރެވެމުންނެވެ. މިއަހަރު ފެށިގެން މިހާތަނަށް އައިރު މަޝްރޫއުތަކަށް 2.1 މިލިޔަނަށްވުރެން ގިނަ ރުފިޔާ ޚަރަދުކޮށްފައިވާކަން ޔޫތު މިނިސްޓްރީގެ ތަފާސް ހިސާބުތަކުން ދައްކައެވެ.\nމިނިސްޓްރީ އޮފް ޔޫތު އެންޑް ސްޕޯޓްސްއިން މިއަހަރު ހިންގުމަށް ރޭވިފައިވާ ހަރަކާތްތަކަށް ބަލާލާއިރު ޔޫތު ފުޑް ފެސްޓިވަލް 2018 މި މަހު 17 ވަނަ ދުވަހު މާފަންނު ޒުވާނުންގެ މަރުކަޒުގައި އޮންނާނެއެވެ. އަދި ސްޕޯޓްސް މެޑަލް ސެރެމޮނީ އާއި، ސްޕޯޓްސް ފޯ އޯލް އަދި ޔޫތު ފޯރަމްވެސް ބޭއްވުމަށްވަނީ ހަމަޖެހިފައެވެ. ރައީސް ޔާމީންގެ ސަރުކާރުން ވަނީ ވޭތުވެދިޔަ4އަހަރު ދުވަހުގެ ތެރޭގައި ޒުވާނުން ބާރުވެރިކުރުވުމުގެ ގޮތުން އެތައް ގިނަގުނަ މަސައްކަތްތަކެއް ކޮށްފައެވެ. އޮގޮތުގެ މަތިން 800 މިލިޔަނަށްވުރެން ގިނަ ދިވެހި ރުފިޔާ ވަނީ ޔޫތު މިނިސްޓްރީގެ ބަޖެޓުން ޚަރަދުކޮށްފައެވެ.


Zidane Real Madrid ge coach kamun vakivejje\nޒިދާން ރެއާލް މެޑްރިޑްގެ ކޯޗުކަމުން ވަކިވެއްޖެ\nޝާއިޢުކުރީ: އިބްރާހީމް ރަމީޒް މެއި 27, 2021, 18:35\nސްޕެއިންގެ ރެއާލް މެޑްރިޑްގެ ކޯޗުކަމުގައި ހުރި ޒައިނުއްދީން ޒިދާން އެ މަގާމުން ވަކިވެއްޖެ ކަމަށް ޚަބަރުތަކުން ބުނެފިއެވެ.\nރެއާލްއާއެކު ކުރިން ގިނަ ކާމިޔާބީތަކެއް ހޯދާފައިވާ ޒިދާން މިވަގުތުން ފެށިގެން ކްލަބުގެ ކޯޗުކަމުން ވަކިވިކަން ދުނިޔޭގެ ގިނަ މީޑިއާތަކުން ވަނީ ޔަގީން ކޮށްދީފައެވެ. ޒިދާން އެ މަގާމު ދޫކޮށްލި ސަބަބެއް ކަމުގައި ރިޕޯޓުތަކުގައި ވަނީ މިފަހަރުގެ ސީޒަންގެ ނާކާމިޔާބީއާއި ގުޅިގެންނެވެ.\nމިފަހަރު ސްޕެނިޝް ލީގުގެ ދެވަނަ މަގާމުގައި ސީޒަން ނިންމާލި އިރު، ޒިދާން ވަނީ ޗެމްޕިއަންސް ލީގުގެ ސެމީ ފައިނަލަށް ރެއާލް ގެންގޮސްދީފައެވެ. 2019 ވަނަ އަހަރު އަލުންއެނބުރި ރެއާލްގެ ކޯޗުކަމާއި ހަވާލުވި ޒިދާން ވަނީ މިދިޔަ ސީޒަންގެ ސްޕެނިޝް ލީގު ވެސް ރެއާލް އަށް ކާމިޔާބު ކޮށްދީފައެވެ.\nހަބަރުތައް ބުނެފައިވާ ގޮތުގައި ޒިދާން ރެއާލްގެ ކޯޗުކަން ދޫކޮށްލަން ބޭނުންވަނީ ރެއާލްގެ ނާކާމިޔާބީ އާއި ގުޅިގެން އިޓަލީގެ ޔުވެންޓަސްގެ ކޯޗުކަމާއި ހަވާލުވުމަށެވެ. އެގޮތުން މިހާރު ދަނީ ޒިދާން ޔުވެންޓަސްގެ ކޯޗުކަމުގެ މަގާމާއި ހަވާލުވުމުގެ މަޝްވަރާތައް ކުރަމުން ކަމަށް ވެސް ޚަބަރުތައް ބުނެއެވެ.\n2020 ވަނަ އަހަރު އެލެގްރީ މަގާމުން ވަކިކުރުމަށް ފަހު ޔުވެންޓަސްގެ ކޯޗުކަމާއި ހަވާލުވި އަންދްރޭ ޕިރްލޯއާއެކު ޔުވެންޓަސްއިން ބޮޑު ނާކާމިޔާބީއާއި އެކު މިފަހަރުގެ ފުޓްބޯޅަ ސީޒަން ނިންމާލާފައިވާއިރު، ޔުވެންޓަސްގެ ކޯޗުކަމުގެ މަގާމުން ޕިރްލޯވެސް ވަކިކުރާނެ ކަމަށް ޚަބަރުތައް ބުނެއެވެ. އެގޮތުން މިއަދުގެ ވަގުތެއްގައި ޕިރްލޯ މަގާމުން ވަކުރާނެ ކަމަށްވެސް ބުނެފައިވެއެވެ.\nކޯޗެއްގެ މަޤާމްގައި 18-2016 އަށް ރެއާލް ގައި ހޭދަކުރި ކުޑަ ދުވަސްކޮޅުގެ ތެރޭގައި ރެއާލްއަށް ގިނަ ބޮޑެތި ކާމިޔާބީތަކެއް ހޯދައިދިން ޒިދާން ކޯޗުގެ މަޤާމުން އިސްތިއުފާ ދީފައިވަނީ މިއަދުކަމަށް ރިޕޯޓުތައް ބުނެއެވެ.\n2016 ވަނަ އަހަރު ރެއާލްގެ ބީ ޓީމަށް ކޯޗުކޮށްދުމުންދިޔަ ޒިދާން ރެއާލްގެ ކޯޗު ކަމާ ކުރިން ހަވާލުވީ ޖެނުއަރީ 2016 ގައި އޭރު ހުރި ކޯޗު ރަފަ ބެނިތޭޒް މަޤާމުން ވަކިކުރުމާ ގުޅިގެންނެވެ. ޒިދާންގެ ފުރަތަމަ ސީޒަންގައި ރެއާލްއަށް ލީގު ނުލިބުނު ނަމަވެސް އޭނާ ވަނީ ޗެމްޕިއަންސް ލީގު ކާމިޔާބުކޮށްފައެވެ. ޖެހިގެން އައި އަހަރު ޒިދާން ވަނީ ރެއާލްއަށް ޗެމްޕިއަންސް ލީގުގެ އިތުރުން ލަލީގާވެސް ހޯދާދީފައެވެ. އަދި ނިމިގެންދިޔަ ސީޒަންގައި ޗެމްޕިއަންސް ލީގު ހޯދައިދީ ޒިދާން ވަނީ ޔޫރަޕްގެ އެންމެ ކާމިޔާބު ކޯޗުންގެ ލިސްޓުން ޖާގަ ހޯދާފައެވެ.\nޒިދާން މަޤާމުން އިސްތިއުފާދިންއިރު، އޭނާ ރެއާލް އާއި އެކު އެންމެ ފަހުން ސޮއިކުރި އެއްބަސްވުން ބުނާގޮތުން 2021 ވަނަ އަހަރުގެ ޖޫން މަހުގެ ނިޔަލަށް އެއްބަސްވުމުގެ މުއްދަތު ހަމަވާނެއެވެ.\nރިޕޯޓުތައް ބުނާގޮތުން ޒިދާން އިސްތިއުފާ ދިނުމާއެކު މިޤާމަށް ދެން ގެންނާނެ ކަމަށް ބެލޭވެ ކޯޗުންގެ ލިސްޓުގައި މިހާރު ތިބީ ރައުލް ގޮންޒަލޭޒް، އާއި ޖަރުމަންގެ ޖޯކިމް ލޯ އަދި އިންޓަމިލާންގެ މިފަހަރުގެ ސީޒަނުގައި އިނާލިއަން ލީގު ކާމިޔާބު ކޮށްދިން ކޯޗު އެންޓޯނިއޯ ކޮންޓޭއެވެ


Hulhumale Ferry Service | Mihaaru\nހުޅުމާލޭ ފެރީގެ ހިދުމަތް\nސިނަމާލެ ބްރިޖުގައި ސައިކަލްގައި ދަތުރުކުރާ ކޮންމެ މީހަކު ހެލްމެޓް އަޅަން މަޖުބޫރުކުރި ހިސާބުން، ހުޅުމާލެ އާއި މާލެއާ ދެމެދު ދަތުރުކުރާ އެމްޓީސީސީގެ ފެރީތަކަށް ބާރުބޮޑުވާން ފަށައިފި ކަމަށް އެ ކުންފުނިން މިއަދު ބުނެފި އެވެ.\nހުޅުމާލެ ފެރީ ޝެޑިއުލަށް ބަދަލުތަކެއް ގެނެސްފި\nސިނަމާލެ ބުރިޖް ހުޅުވުމަށް ފަހު ހުޅުމާލެ ފެރީ ބޭނުންކުރާ މިންވަރު މަދުވުމުން ފެރީގެ ޝެޑިއުލަށް ބަދަލުތަކެއް ގެނެސްފި އެވެ.\nOctober 22, 2017 32\nހުޅުމާލޭ ފެރީ ތޮށިގަނޑުގައި ޖެހި މީހަކަށް އަނިޔާވެއްޖެ\nމާލޭން ފުރައިގެން ހުޅުމާލެއަށް ދިޔަ ފެރީއެއް، ތޮށިގަނޑާ ކައިރިކުރަން އުޅެނިކޮށް ކޮންޓްރޯލް ނުވެގޮސް ތޮށިގަނޑުގައި ޖެހި މީހަކަށް އަނިޔާވެއްޖެ އެވެ.\nSeptember 30, 2017 34\nފެރީން ފައިބަނިކޮށް އަންހެނަކު ވެއްޓި އަނިޔާވެއްޖެ\nހުޅުމާލޭން މާލެ އައި އެމްޓީސީސީގެ ފެރީއަކުން ފައިބަން އުޅުނު އަންހެނަކު މޫދަށް ވެއްޓި ރޭ އަނިޔާވެއްޖެ އެވެ.\nރިސޯޓެއް ހަދަން އެމްޓީސީސީއަށް ރަށެއް ދެނީ\nއެމްޓީސީސީ އަށް ރިސޯޓެއް ހަދަން އަނެއްކާވެސް ރަށެއް ދޭން ސަރުކާރުން ނިންމާފައިވާ ކަމަށް އެ ކުންފުނިން ރޭ ބުނެފި އެވެ.\nއެމްޓީސީސީ ފެރީތައް އިހުތިޖާޖަށް ނުކުންނަނީ!\nއެމްޓީސީސީން ކުއްޔަށް ހިފައިގެން ހުޅުމާލެ އާއި ވިލިމާލޭގައި ފެރީގެ ހިދުމަތް ދޭން ބޭނުންކުރާ ދޯނިތަކަށް ކުލި ނުދައްކާ ކަމަށް ބުނެ، ދަތުރުތައް ހުއްޓާލާނެ ކަމުގެ އިންޒާރު އެ ފެރީތައް އޮޕަރޭޓް ކުރާ ފަރާތްތަކުން ދީފި އެވެ.\nފެރީ ޓާމިނަލްގެ ޕާކިން ޒޯން ހުސްކުރަނީ\nހުޅުމާލެ އަށް ދަތުރުކުރާ ފެރީތަކަށް ހާއްސަ ޓާމިނަލްގެ ޕާކިން ޒޯން ހުސްކުރަން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ)ން ނޯޓިސް ފޮނުވައިފި އެވެ.\nހުޅުމާލެ އާއި މާލެއާ ދެމެދު ފެރީގެ ހިދުމަތް ދިނުމަށް އެމްޓީސީސީ އާއި އެމްއޭސީއެލް އަދި އެމްޕީއެލް ގުޅިގެން އުފެއްދި ޓްރާންސްޕޯޓް ކުންފުނީގެ ބަދަލުގައި، ހަމައެކަނި އެމްޓީސީސީން ފެރީގެ ހިދުމަތް ދޭ ގޮތަށް ހަމަޖައްސައިފި އެވެ.\nއެމްޓީސީސީ ފެރީ ދަތުރުތައް އެއްގަޑިއިރަށް މެދުކަނޑާލަނީ\nރޯދަ ވިއްލާ ވަގުތާ ދިމާކޮށް ހުޅުމާލެ އަދި ވިލިމާލޭ ފެރީ ދަތުރުތައް އެއް ގަޑި އިރަށް މެދުކަނޑާލާނެ ކަމަށް އެމްޓީސީސީން މިއަދު ބުނެފި އެވެ.


Accident gai truck dhashah cycle, ekamaku dhuvvi meehun salaamaiyvi | Mihaaru\nއެކްސިޑެންޓުގައި ޓްރަކް ދަށަށް ސައިކަލް، އެކަމަކު ދުއްވި މީހުން ސަލާމަތްވި\nހުޅުމާލޭގައި މިއަދު ހިނގި އެކްސިޑެންޓުގައި ސައިކަލަށް ގެއްލުން ލިބިފައި.-- ފޮޓޯ: އެމްވީ ކްރައިސިސް\nރެޑްވޭވް މެގަމޯލް ކުރިމަތީގައި އެކްސިޑެންޓް ހިނގި މަންޒަރު ދުށް މީހަކު "މިހާރު" އަށް ބުނީ ޓްރަކާއި ސައިކަލު ވެސް ދިޔައީ ދެ ވަނަ ފިޔަވައްސާ ދިމާލަށް ކަމަށެވެ. ޓްރަކް ކައިރިން އޯވަޓޭކް ކުރިއިރު އޭގެ ކަނާތު ފަޅީގައި ޖެހި ސައިކަލު ދިޔައީ ޓްރަކް ދަށަށެވެ.\nލަފާކުރެވެނީ ޓްރަކްގައި ޖެހުނު ގަޑީގައި، ސައިކަލުގައި އިން ދެ ފިރިހެނުން ފުންމާލީ ކަމަށެވެ.\n"(ޓްރަކް) ދަށަށް ވަދެފައި ސައިކަލު އޮތީ ވަރަށް ބޮޑަށް ހަލާކުވެފައި،" އޭނާ ބުންޏެވެ.\nސައިކަލުގައި ޖެހުނުއިރު ވަރަށް ބާރު އަޑެއް އިވުނު ކަމަށާއި ނަމަވެސް ޓްރަކް ދުއްވަން އިން ބިދޭސީ މީހާ އުޅުނީ ވެހިކަލް މަޑުނުކޮށް ދާންވެގެން ކަމަށް މަންޒަރު ދުށް މީހާ ބުންޏެވެ.\n"އެ މީހުން ކަނާތު ފަޅިއަށް ވެއްޓުނީ. ވާތު ފަޅިއަށް ވެއްޓުނު ނަމަ މީހާ އަށް ވަރަށް ބޮޑަށް އަނިޔާއެއް ވާނެހެން ހީވަނީ. އެކަމަކު އޭނާ ދިޔައީ އަނެއް ފަޅިއަށް."\nފުލުހުންގެ މީޑިއާ އޮފިޝަލަކު ވިދާޅުވީ ޓްރަކަކާއި ސައިކަލެއް ޖެހި އެކްސިޑެންޓެއް ހިނގައިގެން ހަވީރު 6:00 ހާއިރު ރިޕޯޓުކޮށްފައިވާ ކަމަށެވެ. އެކްސިޑެންޓް ހިނގިއިރު ޓްރަކް ދުއްވަން އިނީ 30 އަހަރުގެ ބަންގްލަދޭޝް ފިރިހެނެކެވެ. ސައިކަލު ދުއްވީ 22 އަހަރުގެ ދިވެހި ފިރިހެނެކެވެ.\nސައިކަލުގައި ދިޔަ މީހާ އަށް އެކި ވަރުގެ އަނިޔާ ލިބިފައިވާތީ އެ މީހާ ހޮސްޕިޓަލަށް ގެންދިޔަ ކަމަށް ފުލުހުން ބުންޏެވެ.\n"މި އެކްސިޑެންޓް ހިނގިއިރު އުޅަނދު ދުއްވަން އިން ދެ މީހުން އަތުގައި ލައިސަންސެއް ނެތް. މި އެކްސިޑެންޓުގައި ބަލަންޖެހޭ ކަންކަން ފުލުހުން ދަނީ ބަލަމުން،" އޮފިޝަލް ވިދާޅުވި އެވެ.\nފުލުހުން ހުޅުމާލެ މަގުމަތީގެ އެކްސިޑެންޓް\nސައިކަލްގާތިބި ދެމީހުންނަކީ ބޮޑްގޮޅިޖެހި ގަމީސްލާގުރޫޕު މީހުން ކަމުގާވާނަމަ ފަހަރެއްގާވެދާނެ ބުއްދި ރަންވެފައިވާ ހިނދުކޮޅަކައް އެކަހަލަ ވަގުތުތަކުގާ ގަވާއިދަކައްނުބަލާ އަބަދުވެސް އުޅޭނީ ފިލާ ރައްކާވެގެން ދެވޭތޯ މީއެކުދިންގެ ހާލަތު\nނުފުރޮޅާ ގަލެއް ނުބަހައްޓާތި ތި މާވެށި ހަލާކު ވިޔަސް ބަލާނެ ކަ މެއްނެތް ބަނގުލަދޭސް މީހުން ވަރައް ހަޔާތްކުޑަކޮއް ބޮޑެތި ވެހިކަލު ދުއްވަން ލިބުނީ މަ ދުއްވާނެ ރަށުގަ ގެރިގާޑިޔާ ކޮއްޕަ މުންދުވާ ބަޔަކު ވެހިކަލަކައް އެރުނީ މަ ހީވާނީ އުޑައް އެރޭހެން ދިވެއްސަކައް މަޖިލީސް މެންބަރަކާ އެއްވަރު މުސާރައެއް ދޭނަ މަ ތިޒާތު ވަޒީފާ ތަކައް ދިވެހިން ނިކުންނާނެ\nލައިސަންސް ނެތީ އުޅަނދު ދުއްވަން އިން ދެމީހުން އަތުގަ ލައިސަންސް ނެތް. އުޅަނދޭ ބުނީ ސައިކަލަށް ކަމެއް ޓްރަކަށް ކަމެއް ނޭގުނު. ސައިކަލު ދުއްވާ ކުދިން ވަރަށް މޮޅުވާނެ. އެހެން ނޫންނަމަ ޕޮލިސް ފޯސް އެއްކޮށް އެކްސިޑެންޓް ގެ ކަންތަކުގައި އުޅޭނީ.\nއެބުނަނީ ބަންގާޅީ މީހާ އަތުގައިވެސް ލައިސަންސް ނެތްވާހަކަ. ސައިކަލެއްގެ ފަހަތަށް އަރަން ލައއސަންސް ބޭނުންވޭބާ. ބަންގާޅީގެ ނަން ކިޔަން ފުލުހުންނަށް ނުކެރުނީ. ޢޭނަ އެހެންވެ ފިލަން އުޅުނީ. މީހަކު އޯވަރޓޭކް ކުރަން އުޅުނަސް ތި ބަންގާޅީޔަކު ތަނެއް ނުދައްކާނެ. ކުލީ ކާރާއި ކުލީ ޕިކަޕާއި ކުލީލޮރިވެސް މިހާރު ދުއްވަނީ ބަންގާޅީން. އަހާލާއިރަށް ބުނާނެ އަހަރެން ޝާދީ ކުރީއޭ. ޖެއްސު މެއް ކޮށްލެވިއްޖެއްޔާ ވަރަށް އުފާވާނެ ތިބަންގާޅީން.\n"މި އެކްސިޑެންޓް ހިނގިއިރު އުޅަނދު ދުއްވަން އިން ދެ މީހުން އަތުގައި ލައިސަންސެއް ނެތް": މީގެ މާނައަކީ ސައިކަލް ދުއްވަން އިނީވެސް ލައިސެންސް ނެތް މީހެކޭ، އަދި ސައިކަލް ގެ ފަހަތުސީޓުގަ އިނީވެސް ލައިސެންސް ނެތް މީހެކޭ؟\nކުރަފިގެ ސިކުނޑި ދޯ ހުންނަނީ؟ އޭގެ މާނައަކީ ސައިކަލު އަދި ޓްރަކް ދުއްވަން އިން މީހާގެ ލައިސަންސް ނެތޭ!! ގެޓްސް ތަ؟\nއެބުނާ ބަހުގެ މާނަޔަކީ ބަންގާޅި މަންޖެ އަތުގަވެސް ދިވެހި މަންޖެ އަތުގަވެސް ލައިސަންސް ނެތޭ ރަނގަޅައް ކިޔާބަލަ ފުރަތަ މަ\n"މި އެކްސިޑެންޓް ހިނގިއިރު އުޅަނދު ދުއްވަން އިން ދެ މީހުން އަތުގައި ލައިސަންސެއް ނެތް" ޖަލަށް ލާބަލަ2އަހަރު ވަރަށް ލައިސަންސް ނެތި ދުށްވާ މީހުނާ ނުރައްކާތެރިކޮށް ދުއްވާ މީހުން!!\nއެކަކީ ބަންގާޅީ އެއް. އޭނަ ދެކެ ފުލުހުން ބިރުގަންނާނެ. ބިރުދައްކާފައި ހުންނާނީ. ކިހިނެއް ޖަލަށްލާނީ.\nސޮރީ ލައިސަންސް ޤާނޫނަކީ ބަންގްލަދޭޝްމީހުންނަށް ހިގާ ޤާނޫނެއްނޫން މަރުވިނަމަ މަރުގެ މައްސަލަބެލުނީސް. އެއީ އެޤާނޫނު އަދި ހިގާތީވެ މިބުނީ\nތީ ފޮނިފޮންޏަށް ފިލްމުތަކުގާ ދުއްވާހެން ދުއްވާންއުޅެގެން ވާކަންތައް.\nހުޅުމާލޭގަ ދުއްވާ ޓްރަކްތައް ދުއްވަނީ އެއްގޮތަކަށްވެސް ނުބަލާ ވަރަށް ބާރަށް ފުލް ސްޕީޑުގަ. ހީވަނީ އެންބިއުލަސް ދާހެން..\nއެވެދާނެ ޖިންނީންކަމަށް. ޖިންނި ނުލާހިކު ފާސްޓުވާނެ.


ދިވެހި އަންހެން ކުދިންނަށް ނޭނގި އެކުދިން ނީލަމުގައި ވިއްކާލަނީ | Jazeera\tދިވެހި އަންހެން ކުދިންނަށް ނޭނގި އެކުދިން ނީލަމުގައި ވިއްކާލަނީ - Jazeera\nދިވެހި އަންހެން ކުދިންނަށް ނޭނގި އެކުދިން ނީލަމުގައި ވިއްކާލަނީ\nޢަލީ ޔާމީން June 29, 2019 102 views0\nޒަމާންވީ ރައްޓެއްސަކާއި އެކު ކޮފީއަކަށް އަރާލީ ބައްދަލުނުވާތާ ގިނަ ދުވަސްވެފައި ވުމުންނާއި، އެކުވެރިކަން ބަދަހިކޮށްލުމަށެވެ. ކޮފީއަަށް އަރައި ހަމަޖެހިލުމަށް ފަހު މޯބައިލް ފޯނު އަތައް ހެޔޮވަރުކޮށްލައި އަހަންނަށް ފޮޓޯތަކެއް ދައްކާލިއެވެ. ސުބްހާނަﷲ އެވެ. ދިވެހި އަންހެން ކުއްޖެއް އެހުރީ ހެއްދެވި ގޮތަށް، ބަރަހަނާ ހާލުގައެވެ. އެފޮޓޯތަކާއި އެކު މަތީގައި ލިޔެފައިވާ ލިޔުންކޮޅަށް ނަޒަރު ހިންގާލީމެވެ. "ވަރަށް ހެޔޮ އަގުގައި އެންމެ ރެއަކަށް. ބޭނުންފުޅު ފަރާތްތަކުން އިންބޮކްސް ކުރައްވާ" މިހެން ލިޔެފައިވެއެވެ.\nއަހަރެންގެ ރަހުމަތްތެރިޔާ އެ ފޮޓޯތަށް އަހަންނަށް ދެއްކީ"ތަމްބްލަރ" ކިޔާ އެޕްލިކޭޝަނަކުންނެވެ. އެހެންކަމުން މިއީ ކިހިނެތްވާ ކަމެއްތޯ ބަލާލާހިތްވިއެވެ. އަދި އެކަން ކުރާ ބަޔަކު އެކަން އެކުރަނީ ކޮން މަޤުސަދެއްގައިތޯ ބަލާލަން ބޭނުންވިއެވެ. އެހެންކަމުން ވަގުތުން "ތަމްބްލަރ" އެޕް ފޯނަށް އަޅައި އެކައުންޓެއް ހުޅުވައި އެ ފޮޓޯތަކުގެ ސްކްރީން ސޮޓަކާއި އެކު އޭގައިވާ ގޮތަށް މެސެޖު ކޮށްލީމެެވެ. އަދި އަހާލީމެވެ. އެންމެ ރެއަކަށް ވިއްޔާ ކިތައް ރުފިޔާއަށް ދެވޭނެތޯއެވެ. ވަގުތުން ޖަވާބު ލިބުނެވެ. އެންމެ ރެއަކަށްނަމަ 2،000 ރުފިޔާއެވެ. އަދި ރުފިޔާ ހަވާލު ކުރަން ކިހިނެތްތޯ ހަދަންވީ ބުނުމުން އެކައުންޓް ނަންބަރުވެސް ފޮނުވިއެވެ. ރުފިޔާ ޖަމާކޮށްދިނުމުން އަންހެން ކުއްޖާއާއި ބައްދަލުވާނެ ކަމަށް ބުންޏެވެ. އެހާހިސާބުން އެ ކޮންވަޒޭޝަން އަހަރެން މެދުކަނޑާލީމެވެ.\nހާސްވެ ކަންބޮޑުވެފައިވާ ހާލު އަހަރެންގެ އެކުވެރިޔާގެ މޫނަށް ބަލާލީމެވެ. އަދި ބޭއިހްތިޔާރުގައި ބުނެވުނެވެ. "މިއީވެސް ބަޔަކު ކުރާ ވިޔަފާރިވިއްޔާ އެވެ". ބައެއްގެ އަނބުރު އަންގާވެސް ނުލާ އެހެރެގެން ކަތިލަނީއެވެ. ނީލަމުގައި އެ އަންހެން ކުދިން ވިއްކާލަނީއެވެ. ބައެއްގެ ރޭވުންތެރި ހީލަތުގައެވެ. މަކަރުވެރިކަމުގެ ކެހިވެރި ދަލުގައެވެ. އެ ކުދިން ނީލަމަށް ލާފަ ޕޯސްޓެއް ދައުރުވަމުންދާކަން ހުދު އެ ކުދިންނަށްވެސް ނޭނގިއެވެ. ގިނަ ފަހަރަށް ހުންނަނީ މީސްމީޑިއާގެ އެކި ވިއުގަތަކަށް އަޕްލޯޑް ކޮށްފަ ހުންނަ ފޮޓޯތައް މި ވިޔަފާރީގައި ބޭނުން ކުރަމުންދާތަނެވެ.\nކޮންމެ ގޮތެއްވިޔަސް މިކަން މިކުރާ ބަޔަކު އެކުރަނީ ވަރަށް ދަށުދަރަޖައިގެ އަމަލެކެވެ. އަދި އެއީ އަދަބުދޭން ޖެހޭ ކުށެއްވެސް މެއެވެ. ނަމަވެސް އެވަރުން ފުއްދާލެވެން ނެތެވެ. އެއީ އެ ކުދިންގެ ފޮޓޯތަށް އެފަރާތްތަކަށް ދޭ ބަޔަކީ ހުދު އެ ކުދިންކަމުގައިވުމުންނެވެ. އިންސްޓަރގްރާމްގައްޔާއި، ސްނެޕްޗެޓްފަދަ ވިއުގަ ތަކުގައި ނިވާކަން ކުޑަ ގޮތްގޮތަށް ހުންނަ ފޮޓޯ ލުމުން އެ ފޮޓޯތަކުގެ ނާޖާއިޒް ބޭނުން ބަޔަކު ކުރަނީއެވެ. އަދި ނިވާކަން ކުޑަ ނޫނަސް ބައެއް ކުދިންގެ ފޮޓޯ ބޭނުން ކޮށްގެން ފައިސާ ހޯދަނީއެވެ. އެހުމެއް ކެހުމެއް ނެތި އެ ފޮޓޯތަށް ބޭނުން ކޮށްގެން ވިޔަފާރި ކުރަނީއެވެ. އާދެ، ދިވެހި އަންހެން ކުދިންނަށް ނޭނގި އެކުދިން ނީލަމުގައި ވިއްކާލަނީއެވެ.\nދިވެހި އަންހެން ކުދިން


SunOnline: Border hulhuvee namakah, Test nukurevi Fathuruverin thaashi vanee!\nބޯޑަރު ހުޅުވީ ނަމަކަށް، ޓެސްޓް ނުކުރެވި ފަތުރުވެރިން ތާށިވަނީ!\nމުހައްމަދު މުޒައްޔިން ނާޒިމް 06 Aug 2020, 09:36\nޖުލައި 15، 2020: ބޯޑަރު ހުޅުވާލި ދުވަހު ރާއްޖެ އައި ޓޫރިސްޓުންތަކެއް ވެލާނާ އެއާޕޯޓްގައި -- ސަން ފޮޓޯ/ ފަޔާޒު މޫސާ\nގާތްގަނޑަކަށް ހަތަރު މަސް ދުވަހަށް ފަހު، މިދިޔަ މަހުގެ 15 ވަނަ ދުވަހު ރާއްޖޭގެ ބޯޑަރު ޓޫރިސްޓުންނަށް ހުޅުވާލީ އެތައް މަހެއް ވަންދެން ސިނާއަތުގެ މަސްލަހަތުވެރިންނާ އެކު ކުރި މަޝްވަރާތަކާއި ލިޔަން ޖެހޭ އެސްއޯޕީތައް ލިޔުމަށް ފަހު، ސަރުކާރުގެ އެންމެ މަތި ފަންތީގައި އެތައް ފަހަރަކު މަޝްވަރާ ކުރުމަށް ފަހު އެވެ. ބޯޑަރު ހުޅުވާލަމުން ސަރުކާރުން ދިން ޔަގީން ކަމަކީ ރާއްޖެ އޮތީ ނިއު ނޯމަލްގައި ޓޫރިސްޓުންނަށް ހިދުމަތް ކުރަން ތައްޔާރަށް ކަމަށެވެ.\nއެކަމަކު ރާއްޖޭގެ ބޯޑަރު ހުޅުވާލައިގެން މާ ގިނަ ޓޫރިސްޓުންތަކެއް ނާންނައިރު ރާއްޖެއިން ވެފައި އޮތް ތައްޔާރީތަކާ މެދު މި ވަނީ ސުވާލު އުފެދިފަ އެވެ. ނިއު ނޯމަލްގެ ދަށުން، ރާއްޖޭގައި ޗުއްޓީ ހޭދަކޮށްފައި ޓޫރިސްޓުން ފުރުމުގެ ކުރިން، އެމީހުން އަތުގައި ސަރުކާރުން ގަބޫލު ކުރާ ލެބަކުން 48-72 ގަޑިއިރުތެރޭ ހަދާފައިވާ ކޮވިޑް ޓެސްޓުގެ ނަތީޖާއެއް އޮތުމަށް ބައެއް އެއާލައިންތަކުން މަޖުބޫރު ކުރެ އެވެ. އަދި އެ ނަތީޖާ ނެތް ނަމަ، އެ ފަސިންޖަރުންނަށް ފުރުމުގެ ހުއްދަ ބައެއް އެއާލައިންތަކުން ނުދެ އެވެ. އަދި އަމިއްލަ ގައުމަށް އެތެރެ ވުމުގައި ވެސް ދަތިތަކެއް ހުރެ އެވެ.\nއެކަމަކު އެ ޓެސްޓް ހެދުން ލަސްވެ، އެތައް ޓޫރިސްޓަކު ރާއްޖޭގައި ތާށިވާން ޖެހޭ ކަމުގެ ޝަކުވާ ޓޫރިޒަމް ސިނާއަތުން މި ވަނީ ކުރަން ފަށައިފަ އެވެ.\nއެ މީހުން ބުނަނީ، ފަތުރުވެރިންގެ ޓެސްޓު ކުރުމަށް ސަރުކާރުން ހަމަޖެއްސި އިންތިޒާމް މަސައްކަތް ނުކޮށް ފެއިލްވެފައިވާ ކަމަށެވެ.\nރާއްޖޭގެ ބައެއް ރިސޯޓްތަކުން "ސަން"އަށް ބުނީ ސަރުކާރުން ފަތުވެރިން ޓެސްޓުކުރުމަށް ހަމަޖެއްސި އިންތިޒާމުގެ ދަށުން ފަތުރުވެރިން ޓެސްޓް ކުރުމުގައި އެތައް ލަސްތަކެއް ކުރިމަތިވެ ފަތުރުވެރިން ނުފުރި ލަސްވަމުންދާ ކަމަށެވެ.\nމާލެ އަތޮޅުގައި ރިސޯޓެއް ހިންގާ ކުންފުންޏެއްގެ އިސް އޮފިޝަލަކު ވިދާޅުވި ގޮތުގައި އެ ރިސޯޓަށް އަންނަ ފަތުރުވެރިންގެ ތެރެއިން ޓެސްޓު ހެދުމަށް ބޭނުންވާ މީހުންގެ ސާމްޕަލް ނެގުމަށްފަހު، ފޮނުވަނީ މާލެއަށެވެ. އަދި މީގެ ކުރިން އެ ޓެސްޓު ހަދަމުން އައީ އޭޑީކޭ ލެބުން ކަމަށާއި ނަަމަވެސް އެ ހޮސްޕިޓަލަށްވެސް ބާރުބޮޑުވެ، މިހާރު އެޑީކޭ ލެބުން ޓެސްޓު ނެހެދޭ ކަމަށް އޭނާ ވިދާޅުވި އެވެ.\n"މިހާރުވެސް އެބަތިބި ހަތަރު ޓޫރިސްޓުން ޓެސްޓު ނެހެދި، ނުފުރި. މި ބަލަނީ އަދިވެސް އެހެން ލެބަކުން ޓެސްޓު ހެދޭތޯ. މި ގޮތަށް ލަސް ވުމަކީ އަޅުގަނޑުމެންގެ ވަރަށް ބޮޑު ކަންބޮޑުވެމެއް،" ނަން ނުޖެހުމަށް ޝަރުތުކޮށް އޭނާ ވިދާޅުވި އެވެ.\nބ. އަތޮޅުގައި ހިންގާ ރިސޯޓެއްގެ އިސް އޮފިޝަލަކު ވެސް މި ޝަކުވާ ތަކުރާރު ކުރެއްވި އެވެ.\nއެ ރިސޯޓުގެ މެނޭޖުމަންޓުން ވާހަކަ ދެއްކި ބޭފުޅަކު ވިދާޅުވީ، އެ ރިސޯޓުންވެސް ސާމްޕަލް ފޮނުވަމުން އައީ އޭޑީކޭ ލެބަށް ކަމަށާއި ނަމަވެސް މިހާރު އޭޑީކޭ އިން ޓެސްޓު ނަތީޖާތައް ލިބުމުގައި ލަސްތަކެއް އުޅޭތީ، އިތުރު ސާމްޕަލް ނުނަގާ ކަމަށެވެ.\n"މިހާރު އަޅުގަނޑުމެންގެ އެބަތިބި ހަތަރު ވަރަަކަށް ފަތުރުވެރިން ޓެސްޓު ހަދަން ޖެހޭ. މި މަސައްކަތް ކުރަނީ މިހާރު އައިޖީއެމްއެޗް ލެބަށް ފޮނުވައިގެން ޓެސްޓު ހެދޭތޯ،" އޭނާ ވިދާޅުވި އެވެ.\nއޭނާ ވިދާޅުވީ، ބ. ދަރަވަންދޫ ހޮސްޕިޓަލުން ކޮވިޑަށް ޓެސްޓު ކުރެވޭ ކަމަށާއި ނަމަވެސް ފަތުރުވެރިންގެ ސާމްޕަލް އެތަނުން ނުނެގޭ ކަމަށެވެ. މި މައްސަލަ ކުރިއަށް އޮތްތާންގައި އިތުރަށް ދިމާވުމުގެ ފުރުސަތު އޮތަތީވެ، ސަަރުކާރުން މިކަމަށް އެހެން އިންތިޒާމެއް ހަމަޖެއްސެވުމަކީ މުހިންމު ކަމެއްގެ ގޮތުގައި އޭނާ ފާހަގަ ކުރެއްވި އެވެ.\n"ވަރަށް ބޮޑު ދައްޗެއް މާލެއިން ފޮނުވަމަކީވެސް. އޭގެ ބަދަލުގައި ރިސޯޓާ ކައިރިތަނަކުން އިންތިޒާމް ހަމަޖެއްސުމަކީ ފަސޭހަވެގެންދާނެ ކަމެއް. ހަމަ އެކަނި ޓެސްޓު މި ހެދެނީ ބޮޑެތި ހޮސްޕިޓަލުގެ ލެބްތަކުން،" އޭނާ ވިދާޅުވި އެވެ.\nރ. އަތޮޅުގައި ހިންގަމުން އަންނަ ރިސޯޓަކަށްވެސް މި މައްސަލަ ވަނީ ކުރިމަތިފަ އެވެ. އެ އަތޮޅު ރިސޯޓެއްގެ މެނޭޖްމަންޓުގެ އިސް ބޭފުޅަކު ވިދާޅުވީ، އެ ރިސޯޓުގައި މިހާރުވެސް 12 އަށް ވުރެ ގިނަ ފަތުުރުވެރިން ޓެސްޓު ކުރަން ޖެހި، ނުކުރެވިފައިވާ ކަމަށެވެ.\nއޭނާ އަދި ވިދާޅުވީ މި މައްސަލަތައް ދިމާވަނީ އިންޑަސްޓްރީއާ އެކު ސަރުކާރުން އެކަށީގެންވާ ގޮތެއްގައި މަޝްވަރާ ކުރަމުން ނުދާތީ ކަމަށެވެ. އަދި މި މައްސަލަ ހައްލު ކުރުމުގައި ވެސް އެންމެ އެދެވޭ ގޮތުގައި މަސައްކަތް ނުކުރެވޭ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން މިތިބީ ގޮތް ހުސްވެފައި. އެއް މަސް ވެގެން މި ދަނީ ބޯޑަރު ހުޅުވާލިތާވެސް، މިކަމަށް އެކަށީގެންވާ ހައްލެއް ނައި. ތައްޔާރުނުވެ ބޯޑަރު ހުޅުވުމުގެ ނަތީޖާ މިއީ. އަޅުގަނޑުމެން މިދަނީ ރައީސް އޮފީހަށާއި އެޗްޕީއޭއަށްވެސް އީމެއިލް ފޮނުވަމުން. އެދެވޭ ޖަވާބެއް ނުލިބޭ. އިންޑަސްޓްރީއާ ގުޅުން ކުޑަވުމާއި މަޝްވަރާ ނުކުރުން މިކަންކަން މިހާ ދިގުލައިގެން މިދަނީ،" އޮޕަރޭޓް ކުރާތާ 24 އަހަރު ވެފައިވާ އެ ރިސޯޓުގެ އިސް ފަރާތަކުން ވިދާޅުވި އެވެ.\nއެޗްޕީއޭގެ އޮފިޝަލަކު "ސަން" އަށް ވިދާޅުވީ، އެ އިދާރާއަށްވެސް އެ ޝަކުވާ އަންނަމުންދާ ކަމަށާއި އެކަން ވީވަރަކުން ހައްލު ކުރުމުގެ މަސައްކަތް ކުރަމުންދާ ކަމަށެވެ. އޭނާ ވިދާޅުވީ، އެކި ރިސޯޓުތަކަށް އެކި ލެބްތަކުން ޓެސްޓު ކުރުމުގެ އިންތިޒާމް ހަމައްޖައްސާފައިވާ ކަމަށެވެ.\n"އޭޑީކޭ، އައިޖީއެމްއެޗް، ޓްރީޓޮޕް އަދި އައްޑު ސިޓީއާއި ކުޅުއްދުއްފުށީ ލެބްތަކުން ރިސޯޓުތަކަށް ޓެސްޓް ކުރުމަށް ހަމަޖެއްސީ. އަތޮޅު ތެރޭ އެެހެން ރަށްތަކުގައި މިހުންނަނީ ޖީން އެކްސްޕާޓް މެޝަން. އެހެންވެސް އެ ތަންތަން ހާއްސަކޮށްފައިވަނީ އާންމު ރައްޔިތުންނަށް، އެހާ ބޮޑު ކެޕޭސިޓީއެއް އެތަންތަނުގައި ނެތުމުން،" އޮފިޝަލް ވިދާޅުވި އެވެ.\nއޮފިޝަލް ވިދާޅުވީ، އެޗްޕީއޭ އިން މަސައްކަތް ކުރަނީ ބެލެންސެއް ގެންގުޅެ، ޓެސްޓު ކުރުމުގެ އިންތިޒާމް ހަމަޖެއްސުމަށް ކަމަށެވެ. މިފަދަ ބަލިމަޑުކަމެއްތެރޭ ވަކި ބަޔަކަށް އިސްކަންދީ އެގޮތަށްވެސް އިންތިޒާމް ހަމަ ނުޖެއްސޭނެ ކަމަށް އޮފިޝަލް ވިދާޅުވި އެވެ.\n"އަޅުގަނޑުމެން ބެލެންސެއް ގެންގުޅެން ޖެހޭ، މިއުޅެނީ ޕެންޑަމިކްއެއްގައި. އެހެންވެ އެލޮކޭޝަންއެއްވެސް ހެދީ ރިސޯޓުތަކަށް [ވަކި ލެބްތަކެއް ހާއްސަ ކުރީ]. ފަތުރުވެރިން މުހިންމު ގޮތައް އާންމު ރައްޔިތުންވެސް މުހިންމު. އެއްފަރާތަކަށް ގިނަކޮށްަފައި އަނެއް ފަރާތައް މަދުވެސް ނުކުރެވޭނެ،" އޮފިޝަލް ވިދާޅުވި އެވެ.\nމިކަން ހައްލު ކުރުމަށް ކުރާ މަސައްކަތަކީ ކޮބާތޯ ސުވާލު ކުރުމުން އޭނާ ވިދާޅުވީ، މިހާރުވެސް ކެޕޭސިޓީ ބޮޑު ކުުރުމުގެ މަސައްކަތް ކުރަމުންދާ ކަމަށެވެ. އެގޮތުން ކުރިން 800 ޓެސްޓު ދުވާލަކު ހެދުމުން އައި ނަމަވެސް، މިހާރު 1،100 އަށް ޓެސްޓް ކުރެވޭ ކަމަށް އޭނާ ވިދާޅުވި އެވެ.\nހެލްތް އެމަޖެންސީ އޮޕަރޭޝަން ސެންޓަރު (އެޗްއޯސީ)ގެ ތަރުޖަމާން އަދި އެޕިޑޮމިލޮޖިސްޓް ޑރ. ނަޒްލާ ރަފީގުވެސް ރޭ ވިދާޅުވީ، ޓޫރިސްޓު ޓެސްޓް ކުރުމުގައި ދަތިވާތީ، އެޗްއީއޯސީއިން އެކަން ކޮށްދިނުމަށް ނިންމާފައިވާ ކަމަށެވެ. އަދި ފުރުމުގެ ކުރިން ޓެސްޓް ހަދަން ޖެހޭ ޓޫރިސްޓުންގެ މައުލޫމާތު ދުރާލާ ފޮނުވުމުން އެޗްއޯސީއިން އެ އިންތިޒާމް ހަމަޖައްސަން މިހާރު ރާވާފައިވާ ކަމަށް އޭނާ ވިދާޅުވި އެވެ.\nސަރުކާރުން ވަނީ އެއާޕޯޓުގައިވެސް ޓެސްޓިން ފެސިލިޓީއެއް ގާއިމު ކުރުމުގެ ވިސްނުން ގެންގުޅޭ ކަމަށް މީގެ ކުރިން ބުނެފަ އެވެ. އޮފިޝަލް ވިދާޅުވީ، އެ މަސައްކަތް މިހާރުވެސް ކުރަމުންދާ ކަމަށާއި ނަމަވެސް އެ ފެސިލިޓީ ގާއިމް ކުރެވޭނީ ކޮން ދުވަހަކު ކަމެއް އެނގިވަޑައިނުގަންނަވާ ކަމަށެވެ.\nބައެއް ރިސޯޓްތަކުގެ ހަރަދުގައި އަމިއްލައަށް ވެސް ކޮވިޑް ޓެސްޓިން ފެސިލިޓީ ގާއިމްކޮށްފައިވެ އެވެ. އެގޮތުން، ސޮނޭވާ ރިސޯޓްސް އިން ހަރަދުކޮށްގެން ނ. މާފަރު އެއާޕޯޓްގައި ވަނީ ކޮވިޑް ޓެސްޓް ލެބެއް ގާއިމްކޮށްފަ އެވެ.\nއިމިގްރޭޝަން އިން އެންމެ ފަހުން އާންމު ކުރި ތަފާސް ހިސާބުތަކުން ދައްކާ ގޮތުން މިދިޔަ މަހު 15 އިން ފެށިގެން އެ މަހުގެ ނިޔަލަށް 1،769 ފަތުރުވެރިން ރާއްޖެ އައިސްފައިވެ އެވެ.